
lingvistică, semiotică și studii centro-eurasiene. Vastă activitate 
de cercetare în domeniul semioticii teoretice și aplicative 

to the Doctrine of Signs, 1976; The Play of Musement, Indiana 

Press, Bloomington, 1991; Signs: An Introduction to Semiotics, 
University of Toronto Press, Toronto, 1993, ed. a 2-a, 
revăzută și adăugită, 2001; Global Semiotics, Indiana 
University Press, Bloomington, 2001; coordonator general 
al Encyclopedic Dictionary of Semiotics, 3 vol., Mouton de 
Gruyter, Berlin, 1986; editează, în colaborare cu ]. Umiker- 

NOTA TRADUCĂTORULUI 


Traducerea de față, realizată într-o primă etapă pe baza pri- 
mei ediţii (1994), a fost revizuită și completată (cu excepţia 
Indicelui) în conformitate cu textul ediţiei a II-a a Semnelor, 
editată sub supravegherea autorului și publicată în data de 
22 decembrie 2001, la o zi după stingerea sa din viaţă. 

Cum încă nu există o terminologie românească unitară în 
materie de semiotică, disciplină vastă, înglobînd actualmente 
întreaga lume a viului și patronînd ramuri în plină dezvoltare 
(sociosemiotica, biosemiotica, zoosemiotica, fitosemiotica, 
chimiosemiotica etc.), am simțit nevoia să recurg uneori la so- 
luţii proprii, dar motivate, cred, de logica textului și, oricum, 
nu total străine de variantele existente în literatura româ- 
nească de specialitate, originală și tradusă. Cazul cel mai eloc- 
vent ar putea fi, bunăoară, token, primul termen al binomului 
peircian token/type, echivalat uneori pînă acum, sub influ- 
enţă franceză (signe-occurrence), cu „semn-ocurență“. Am 
preferat, după multe ezitări, să propun ca echivalent posibil 
şi inconfundabil ocurent (masc.), binomul devenind, așadar, 
ocurent/tip. Alteori, în cazul creaţiilor terminologice ale 
unor cercetători (de ex. Charles Morris), am românizat pur 
și simplu termenii: zamors > numori, identifiors > identifiori 
etc. Am consemnat totdeauna aceste situaţii precum și altele 
pe care nu le mai enumăr aici, indicînd și termenul original. 
n ceea ce privește termenul englezesc de largă circulaţie icon, 
am utilizat consecvent icon, -i, (eng. icon, -s), respectiv semn 
iconic (eng. iconic sign). 


S.M. 


PREFAŢĂ LA EDIȚIA A II-A 


Ediţia a II-a a lucrării Semnele prezintă mai multe caracte- 
ristici menite să O facă mai cuprinzătoare și mai utilă ca ma- 
nual introductiv în domeniul semioticii. Cele opt capitole 
ale primei ediţii au rămas practic neschimbate, cu modificări 
minore ici și colo. După cum se menţiona în prima ediţie, ele 
reprezentau prelucrări ale unor studii apărute în următoarele 
surse: cap. 2 în Journal of Social and Biological Structures; 
cap. 3 în Semiotica; cap. 4 în New Directions în Linguistics 
and Semiotics, sub redacția lui James E. Copeland (Houston, 
Rice University Studies); cap. 5 și 7 în American Journal 
of Semiotics; cap. 6 în Modern Language Notes; cap. 8 în 
Georgetown University Table Monograpbs; şi cap. 9 în The 
Semiotics of Culture, editori Henri Broms şi Rebecca Kauf- 
man (Helsinki, Arator, 1988). 

Capitolul 1 este nou în ediţia de față. El reprezintă pre- 
lucrarea unei conferinţe intitulate „Nonverbal Communi- 
cation“, care a apărut în Thomas A. Sebeok Distinghuished 
Lecture Series in Semiotics, vol. 1 (2000), publicată inițial 
de către Program in Semiotics and Communication Theory 
of Victoria College, în colaborare cu University College, 
Universitatea din Toronto. Seria este îngrijită și prefațată de 
Marcel Danesi și Paul Perron. El expune într-o manieră ge- 
nerală cîteva dintre noţiunile fundamentale folosite în restul 
cărții. 

Această a II-a ediţie mai conţine un glosar de termeni 
tehnici și o bibliografie amplificată, precum și un indice total 
revizuit. Aceste noutăți au urmărit sporirea funcţiilor de ma- 
nual ale cărții. 

THOMAS A. SEBEOK 
Indiana University, 2001 


MARCEL DANESI 
Introducere: Thomas A. Sebeok și știința semnelor 


Numele lui Thomas A. Sebeok e universal asociat cu dezvol- 
tarea semioticii și a teoriei comunicării din secolul al XXX-lea. 
Într-adevăr, nimeni altcineva nu are în lumea de azi impactul 
enorm pe care îl are profesorul Sebeok asupra acestor două 
domenii. Nu ar fi deloc exagerat să spunem că fără activitatea 
sa de cercetare inovatoare și fără scrierile sale critice nici unul 
dintre aceste două domenii nu ar fi la fel de înfloritor și de 
semnificativ cum sînt astăzi, la început de nou mileniu. 

A fost un pas foarte îndreptăţit ca seria Toronto Studies 
in Semiotics să fie lansată în 1992 cu manualul de introdu- 
cere în știința semioticii al profesorului Sebeok. Este la fel 
de nimerit ca reluarea amplificată a seriei — redenumite acum 
Toronto Studies in Semiotics and Communication — să fie 
inaugurată cu ediţia a II-a a Semnelor. În numeroasele sale 
lucrări fundamentale întîlnim, în fapt, un permanent me- 
mento al profesorului Sebeok, potrivit căruia comunicarea 
își are întemeierea în sistemul semiozic al organismului. Ele 
nu pot fi studiate independent una de alta. 

Această [I-a ediție are, ca și prima, o valoare deopotrivă 
teoretică și practică. Ea poate fi utilizată drept cadru teoretic 
pentru studierea fenomenelor bazate pe semne din semiotică, 
teoria comunicării, psihologie, lingvistică și biologie. Ea poa- 
te însă fi utilizată și ca manual pentru cursurile universitare 
avansate despre aceste discipline. Expunerea profesorului Se- 
beok este clară, dar incitantă. Autorul are talentul excepțio- 
nal de a fi capabil să explice un subiect dificil în fața unei largi 
audienţe, într-o manieră simplă, dar și cu rigoare tehnică și 

o mare erudiție. Nu e de mirare, așadar, că prima ediţie a lu- 
crării de față a devenit un clasic contemporan al domeniului 
curînd după publicarea sa. Stilul său e plăcut și totodată pro- 
vocator la reflecţie, util în egală măsură studentului și spe- 
cialistului. 

Nu toată lumea știe că știința semnelor, semiotica, s-a 
dezvoltat din primele încercări făcute de către medicii occi- 
dentali pentru a înțelege cum se produce interacțiunea dintre 
corp și minte în cadrul unor domenii culturale specifice. În- 
tr- _adevăr, î în cea mai veche întrebuințare a sa, termenul de 
semiotică era aplicat în studierea configurației observabile 
a simptomelor patologice induse de unele boli determinate. 
Hipocrate (460 2-—377 ? î.Cr.) — fondatorul științei medicale — 
a văzut în modalităţile prin care un individ, membru al unei 
culturi specifice, evidenţiază și pune în legătură simptoma- 
tologia asociată cu o boală, baza pe care poţi să realizezi o 
diagnoză adecvată și apoi să formulezi o prognoză conve- 
nabilă. Medicul Galen din Pergam (130 ?-200? d. Cr.) s-a 
referit și el la diagnoză ca la un proces de semioză. La scurt 
timp după utilizarea de către Hipocrate a termenului seme- 
iosis pentru a trimite la reprezentarea culturală a unor semne 
simptomatice, el a ajuns să însemne, pe vremea lui Aristotel 
(38422 î.Cr.), sistemul de referință al unui semn propriu-zis. 

Astfel, încă din zorii civilizaţiei pînă în era actuală, în 
cultura occidentală s-a recunoscut totdeauna — cel puţin im- 
plicit — că există o conexiune intrinsecă între corp, minte 
și cultură și că procesul care leagă între ele aceste trei di- 
mensiuni ale existenţei umane este semioza, producerea și 
interpretarea semnelor. Rațiunea de a fi a semioticii se poate 
spune că este aceea de a cerceta interconexiunea dintre viață 
și semioză. Și tocmai acest lucru l-a transmis Sebeok unei 
întregi generaţii de semioticieni. Seria sa de cărți aflate într-o 
relaţie de succesiune și publicate de-a lungul a peste trei de- 
cade, din 1976 pînă în 2001 — Contributions to the Doctrine 
of Signs (1976), The Sign and Its Masters (1979), The Play 

of Musement (1981), ] Think I Am a Verb (1986), A Sign 
Is Just a Sign (1991), Semiotics in the United States (1991), 
The Forms of Meaning (2000, cu M. Danesi) și Global Se- 
miotics (2001) — arată cum interacționează semiotica cu 
procesele și produsele biologice, psihologice și culturale. 
Cartea de față este concepută ca o sinteză a cercetărilor sale 
asupra trăsăturilor „elementare“ ale acestei interacțiuni. Ea 
adunăla un loc cîteva din cele mai importante eseuri ale sale 
care se ocupă de problemele fundamentale la teoriei și prac- 
ticii semiotice contemporane. Aceste eseuri au fost reelaborate 
sub forma unui manual coerent util în egală măsură semio- 
ticianului, studenului în semiotică și teorie a comunicării, 
specialistului în științele cognitive, lingvistului, psihologului 
şi cititorului obișnuit. 

Capitolul 1 („Noţiuni de bază“ ) este nou în ediţia a II-a. 
El prezintă într-un stil limpede și împănat de exemple 
conceptele de bază ale analizei semiotice. Capitolul 2 („Stu- 
diul semnelor“) constituie o prezentare de ansamblu asu- 
pra fascinantului studiu al semiozei umane, cuprinzînd și 
o delimitare a domeniului științific al semioticii. Al treilea 
capitol („Șase feluri de semne“ ) descrie și exemplifică cele 
șase categorii fundamentale de semne — semnalul, simp- 
tomul, iconul, indexul, simbolul, numele. Ceea ce reiese cu 
claritate din acest capitol este că semioza este caracteristica de- 
finitorie a vieţii biologice. Apoi, în capitolul 4 („Semnele-simp- 
tom“), Sebeok se concentrează asupra naturii simptomelor. 
E instructiv de observat că analiza sistemului de simptome 
corporale genetic programat care indică tipurile de boală în 
lumea antică a pus temelia științei semnelor. Actul de inter- 
pretare a simptomelor constituie esenţa analizei semiozice. 
Un simptom reprezintă o anumită malfuncţie sau un proces 
somatic „întrerupt“ care, în mintea medicului, trimite la sau 
„reprezintă“ o boală, o indispoziţie sau o maladie. În capi- 
tolul 5 („Semnele indexicale“ ) Sebeok examinează apoi ceea 
este, putem spune, cea mai importantă categorie de semnifi- 

care „conștientă“ —indexicalitatea. În semioza umană, aceas- 
ta e intrinsecă procesului de trimitere la obiecte, evenimente 
și ființe din univers. Indexicalitatea se poate manifesta prin 
ocurenţi semici situabili în întreg intervalul dintre actul de 
indicare cu degetul arătător și pînă la folosirea unor cuvinte 
ca aici și acolo. Apoi, în capitolul 6 („Semnele iconice“ ) Se- 
beok examinează natura iconicității, procesul de semnificare 
prin care un semn își reprezintă referentul prin simularea 
uneia sau tuturor proprietăţilor sale fizice (sau noetice). Uti- 
lizînd o gamă largă de exemple din natură, expunerea lui 
Sebeok ne familiarizează cu ideea că iconicitatea constituie 
un principiu central al organizării și modelizării semiozice 
în toate formele de viață. Apoi, în capitolul 7 („Semnele-fe- 
tiş“), Sebeok face o excursie delectabilă într-o zonă care ilus- 
trează foarte clar natura „semiozei simbolice“ la oameni — 
semnele-fetiș. Cu toate că fetișismul se întîlnește la primate 
și mamifere, el este un fenomen care ilustrează în mod re- 
marcabil modul în care semioza interconectează procesele 
biologice, psihologice și culturale. Fetișul este un microcosm 
a ceea ce sîntem — consumatori de simboluri. În capitolul 8 
(„Semnele limbajului“ ) Sebeok ne aduce apoi în domeniul 
exclusiv uman al semiozei verbale. Limba e realizarea su- 
premă a procesului semiozic transformaţional corp-min- 
te—cultură. Dar, după cum ne reamintește el în mod insistent, 
limba nu este totdeauna o modalitate superioară celei non-ver- 
bale de cunoaștere și semnificare. Comunicarea umană trebuie 

îndită în totalitatea ei — ca un proces verbal și non-verbal. 
În sfârșit, în ultimul capitol („Limba ca sistem de modelare 
primar ?“), Sebeok ne furnizează una dintre cele mai clare 
și mai plauzibile relatări despre originea și evoluţia limbii la 
specia umană. Limba, pentru Sebeok, constituie un mijloc 
cognitiv util de modelare a lumii. El s-a dezvoltat pentru a 
le permite oamenilor să-și descrie lumea înconjurătoare în- 
tr-un mod eficient. „Vorbirea“, sau limbajul articulat, este 
un derivat al acestei capacități de modelare; ea este, ca să folo- 

sim un termen biologic recent creat, o „exaptare“ din capa- 
citatea lingvistică. În esență, Sebeok demonstrează că semni- 
ficarea non-verbală este, în perspectiva supravieţuirii, mai 
importantă decît semnificarea verbală atît din punct de ve- 
dere filogenetic cît și ontogenetic. 

E într-adevăr dificil să desemnăm o anumită temă ca fiind 
caracteristică acestor pagini intelectualmente fascinante, în 
afara ideii că semioza este viaţă. Dezvoltarea lui Sebeok do- 
cumentează manifestările de semioză la specii diferite în cel 
mai înalt grad (de la termite la oameni) și ne duce la concluzia 
că facultatea de a fabrica semne reprezintă o strategie funda- 
mentală de supraviețuire la toate formele de viaţă. La oameni, 
persistența modului iconic de gîndire sugerează că concep- 
tele încep să existe ca descrieri mimetice sau osmotice ale me- 
diului fizic. Ele sînt iniţial legate de operaţiile aparatului nostru 
senzorial. Abia după ce ajung să fie rutinizate prin difuziune 
culturală, ele se eliberează de controlul senzoric și dobîndesc 
O calitate abstractă. Pentru Sebeok, iconicitatea stă în miezul 
modului de reacţie al organismului uman la lume. 

Ca și marele biolog Jakob von Uexkull (1864-1944) — 
a cărui „descoperire“ de către oamenii de știință nord-ame- 
ricani se datorează în bună parte eforturilor lui Sebeok — aces- 
ta găsește un punct de contact între un curent predominant 
de abordare științifică a studiului organismelor — biologia — 
şi cel al tradiţiei strict semiotice. ]. von Uexkiill a demonstrat 
că fiecare organism are „vieţi“ diferite în interior și în exte- 
rior. Cheia înțelegerii acestei dualități se află în structura ana- 
tomică a organismului însuși. Animalele cu anatomii puternic 
divergente nu trăiesc în același tip de lume. Nu există, așadar, 
o lume comună de referenți la care oamenii și animalele să 
fie deopotrivă părtași. Opera lui von Uexkiill și cea a lui Se- 
beok au arătat că un organism nu percepe un obiect în sine, 
ci în conformitate cu propriul tip specific de sistem de mo- 
delare mentală preexistent care îi permite să interpreteze lu- 
mea fiinţelor, a obiectelor și a evenimentelor într-o manieră 

biologic programată. Pentru Sebeok, acest sistem își are te- 
meiul în corpul organismului, care convertește în mod curent 
lumea exterioară a experienţei într-una interioară a repre- 
zentării în funcţie de trăsăturile specifice ale sistemului de 
modelare cu care e înzestrată o specie anume. 

Sebeok a transformat din nou semiotica într-o „știință 
a vieţii“, readucînd-o în fapt la rădăcinile ei din biologia me- 
dicală. Cu alte cuvinte, el a smuls semiotica de pe ogorul filo- 
zofic, lingvistic și hermeneutic, unde fusese cultivată veacuri 
de-a rîndul, și a răsădit-o în mai amplul domeniu biologic 
de undea răsărit iniţial. Abordarea biologică a lui Sebeok ţine 
de o perspectivă care urmărește să cerceteze modul cum toate 
animalele sînt înzestrate genetic cu capacitatea de a utiliza 
în scopul supravieţuirii semnalele și semnele de bază și mo- 
dul cum semioza umană e asemănătoare cu această capa- 
citate şi totodată diferită de ea. Din realitatea însuflețită el 
extrage elemente rudimentare de semioză în scopul de a sta- 
bili o taxonomie a noţiunilor, principiilor și procedeelor de 
înțelegere a unicității semiozei umane. Rezultatul este un pro- 
gram de studiere a cunoașterii umane ca o capacitate biolo- 
gică ce transformă reacţiile fundamentate senzorial și pe cele 
motivate afectiv într-o lume de modele mentale. Semnele sînt 
făurite în organismul uman ca extensii ale sistemului de re- 
acţie al corpului. Oricât de bizară sau de nepămînteană ar fi 
forma unor creaturi care ar locui pe alte planete, noi am pu- 
tea foarte bine să le recunoaștem totuși ca animale. Temeiul 
primordial al acestei recunoașteri este faptul că ele ar fi obli- 
gate să dea „semne de viaţă“. 

Cititorul va constata, nu mă îndoiesc nici o clipă, că 
Sebeok, în comparaţie cu alte figuri majore din domeniul 
semioticii, oferă o lectură întrutotul delectabilă. Dar sub ma- 
gistrala sa facultate de a transmite un sentiment de delectare 
stă o profundă înțelegere a semiozei. Într-adevăr, prin trans- 
formarea studiului global al semiozei într-o știință a vieţii, 
Sebeok a lărgit considerabil natura investigaţiei semiotice 

și a trezit astfel tot mai mult interes faţă de ea din partea ști- 
inţelor comportamentale, cognitive și sociale. După cum de- 
monstrează el peste tot în paginile cărții de faţă, o semiotică 
fundamentată biologic ne va îngădui să ne facem o idee de- 
spre modul cum interacționează corpul și mintea pentru a 
produce semne, mesaje, gîndire și, în ultimă instanţă, com- 
portament cultural. 

Cartea de față este concepută a fi deopotrivă o trecere în 
revistă sintetică a (bio)semioticii și un compendiu de ilustrări 
practice despre posibilitatea ca această disciplină să structureze 
Și, potențial, să dezvolte metoda de cercetare atât în domeniul 
semioticii, cît și în cel al bilogiei. Fiecare capitol conţine nume- 
roase exemplificări practice și perspective asupra aplicaţiilor 
potenţiale ale semioticii în studierea modelării i interspeci- 
fice. Cu toate acestea, expunerea nu e atît de generală, încât 
să ofere doar o tratare excesiv simplificată. Este necesar un 
anumit efort din partea cititorului pentru a înțelege conţinu- 
turile fiecărui capitol. S-ar putea ca părțile cu caracter mai 
tehnic să necesite mai mule recitiri. În vederea unei cît mai 
bune înţelegeri, am adăugat la sfârșit o vastă bibliografie a 
lucrărilor pe baza cărora s-a construit concepţia sebeokiană, 
precum și un glosar de termeni tehnici. 

Victoria College 
Universitatea Toronto, 2001 

1 
Noţiuni de bază 


Fenomenul care deosebește formele de viaţă de obiectele ne- 
însufleţite este semioza. Aceasta poate fi definită simplu ca 
acea capacitate instinctivă a tuturor organismelor vii de a pro- 
duce și înțelege semne. 

Un semn e orice formă fizică imaginată sau exteriorizată 
(printr-un mijloc fizic oarecare) pentru a ţine locul unui obiect, 
al unui eveniment sau sentiment etc., numită referent, sau 
al unei clase de obiecte, evenimente, sentimente etc. similare 
(sau înrudite), numită domeniu referenţial. În viaţa umană, 
semnele îndeplinesc mai multe funcţii. Ele le permit oame- 
nilor să recunoască tipare în lucruri; acţionează ca ghiduri 
sau planuri predictive în vederea unor acţiuni; servesc ca spe- 
cimene ale unor tipuri specifice de fenomene; și enumerarea 
ar putea continua. Cuvîntul englezesc cat [pisică], de pildă, 
este un exemplu de semn uman de un anumit tip — numit 
verbal — care ţine locul unui referent ce poate fi descris ca 
„mamifer carnivor cu coadă, mustăţi și gheare retractile“. 

Fiecare specie produce și înțelege anumite tipuri de semne 
specifice pentru care a fost programată de biologia sa. Aces- 
tea pot varia de la simple semnale corporale la structuri sim- 
bolice avansate, precum cuvintele. Semnele permit fiecărei 
specii (1) să-și semnaleze existența, (2) să comunice mesaje 
în cadrul speciei și (3) să modeleze informaţia venită din lu- 
mea exterioară. Semiotica este știința care studiază aceste func- 
ţii. Scopul acestui capitol inaugural e de a introduce diferite 
noţiuni de bază pentru studiul formal al semiozei. 

Obiectul semioticii 


Semiotica a apărut din studierea științifică a simptomelor 
fiziologice induse de anumite boli sau stări fizice. Hipocrate 
(460-377 î. Cr.), întemeietorul științei medicale occidentale, 
a fost cel care a instituit semiotica ca pe o ramură a medicinei 
avînd drept scop studierea simptomelor — simptomul fiind, 
în fapt, un sâmeion „marcă, semn“ care reprezintă altceva 
decît pe sine. Sarcina primordială a medicului, susținea Hi- 
pocrate, este de a lămuri cărui fapt anume îi ţine locul un simp- 
tom. De exemplu, o vînătaie, o spuzeală sau o durere de gît 
țin locul unui deget strivit, unei alergii cutanate și, respectiv, 
unei răceli. Problema medicală este, firește, de a deduce ce 
anume este acel ceva. Diagnoza medicală este, în fapt, știin- 
ță semiotică, de vreme ce ea se bazează pe principiul că simp- 
tomul fizic se reprezintă nu pe sine, ci o stare sau o condiţie 
internă. Medicul Galen din Pergam (139-199 d. Cr.), cîteva 
secole mai târziu, a inclus și mai decis semiotica în practica 
medicală. 

Studiul semnelor în termeni nemedicali a devenit o preocu- 
pare a filozofilor în jurul epocii lui Aristotel (384-322 î. Cr.) 
și a filozofilor stoici. Potrivit definiţiei lui Aristotel, semnul 
constă din trei dimensiuni: (1) componenta fizică a semnului 
propriu-zis (de ex. sunetele care alcătuiesc cuvîntul cat sau 
pisică); (2) referentul asupra căruia atrage atenţia (0 anumită 
categorie de mamifer felin); și (3) evocarea de către el a unei 
semnificaţii (ceea ce transmite referentul din punct de vede- 
re psihologic sau social). Aceste trei dimensiuni sînt simul- 
tane: este imposibil cu alte cuvinte să te gîndești la un cuvînt 
precum cat (semn vocal alcătuit din sunetele c-a-t) fără a te 
gîndi în același timp la tipul de mamifer la care se referă (ma- 
miferul felin) și fără a trăi semnificaţia/semnificaţiile perso- 
nale și sociale pe care le impune un atare referent. 

Următorul pas major în studiul semnelor a fost acela fă- 
cut de către Sf. Augustin (354-430 d. Cr.), filozof și gîndi- 
tor religios care a făcut printre primii distincţia clară dintre 

semnele naturale (simptome, semnale ale animalelor etc.) și 
cele convenţionale (de factură umană) și a adoptat concepția 
potrivit căreia există o componentă interpretativă inclusă în 
totalitatea procesului de reprezentare. John Locke (1632-1704), 
filozoful englez care a stabilit principiile empirismului, a in- 
trodus studiul teoretic al semnelor în filozofie prin cartea sa 
Essay Concerning Human Understanding (1690), anticipînd 
că el le va îngădui filozofilor să înțeleagă interconexiunea 
dintre reprezentare și cunoaștere. Sarcina propusă de el a 
rămas însă practic neobservată pînă cînd ideile lingvistului 
elveţian Ferdinand de Saussure (1857-1913) și cele ale filo- 
zofului american Charles S. Peirce (1839-1914) au ajuns să 
constituie baza necesară circumscrierii unui cîmp autonom 
de investigaţie ce a urmărit să înțeleagă structurile care fun- 
damentează deopotrivă producerea și interpretarea semne- 
lor. Premisa care călăuzește semiotica structuralistă este, în 
fapt, că tiparele recurente ce caracterizează sistemele semice 
reflectă structurile înnăscute ale corpului uman și ale psihis- 
mului uman. Aceasta ar explica de ce formele de expresie pe 
care le creează oamenii și la care ei reacționează pretutindeni 
în lume sînt atît de semnificative și de lesne inteligibile în cu- 
prinsul culturilor. În al său Cours de linguistique gencrale 
(1916), manual asamblat după moartea lui de către doi foști 
studenți, Saussure folosea termenul de semiologie pentru a 
desemna domeniul propus de el pentru studierea acestor struc- 
turi. Deși termenul lui mai este utilizat încă și astăzi, prefe- 
rat e însă mai vechiul termen de semiotică. Saussure a subliniat 
că studiul semnelor poate fi divizat în două ramuri — cea sin- 
cronică şi cea diacronică. Prima se referă la studiul semnelor 
la un moment dat, de regulă în prezent, iar cel de-al doilea 
la investigarea modului în care semnele se schimbă ca for- 
mă și semnificaţie de-a lungul timpului. 

Semiotica este deopotrivă o știință, cu propriul său cor- 
pus de descoperiri și de teorii, și o tehnică de studiere a tot 
ce produce semne. Iată motivul pentru care Charles Peirce 

a definit semniotica, așa cum procedase și filozoful John Locke 
înaintea lui, ca „doctrina“ despre semne (Peirce 1958/2: 228). 
Cuvîntul doctrină n-a fost utilizat de către Peirce în sensul 
său religios, ci mai degrabă în accepţia sa fundamentală de 
„sistem de principii“. în următoarele capitole îi vom întâlni 
pe mulți dintre fondatorii moderni ai teoriei semnelor. Aici 
e de ajuns să spunem că toți au lucrat în cadrele dezvoltate 
de către Saussure și Peirce. 


Definirea semnului 


Definiţia dată de către Saussure semnului a deschis calea pe 
Care investigația semiotică avea să se angajeze în prima jumă- 
tate a secolului al XX-lea. El l-a definit ca pe o formă alcă- 
tuită (1) din ceva fizic — sunete, litere, gesturi etc. — ceea 
ce el a numit semnificantul; și (2) din imaginea sau conceptul 
la care trimite semnificantul — ceea ce el a numit semnifica- 
tul. Relaţia care se creează între unul și celălalt a numit-o apoi 
semnificaţie. Saussure a considerat că legătura dintre semnifi- 
cant și semnificat este una arbitrară pe care oamenii și/sau 
societăţile au stabilit-o după voie. Pentru a-și atinge scopul, 
el a argumentat că nu există nici un motiv evident pentru a 
folosi, să zicem, tree, pom sau arbre (fr.) pentru a desemna 
„o plantă arborescentă“. Într- adevăr, ar fi putut fi utilizat 
orice semnificant bine format din orice limbă — un semnifi- 
cat bine format e acela care este compatibil cu tipul de struc- 
tură ortografică, fonologică sau de alt fel caracteristică pentru 
codul de care ţine (tree este bine format în engleză; tbky, nu). 
Peirce a numit semnificantul representamen (literal „ceva 
care joacă rolul de a reprezenta“), formă inerentă strategiei 
fizice a reprezentării propriu-zise (utilizarea sunetelor, miș- 
cările mîinilor etc. într-un anumit scop referenţial). Peirce 
a denumit referentul obiect, o entitate deplasată din propriul 
context (lumea reală) de ocurență. Semnificaţia pe care o 
obţinem dintr-un semn a denumit-o interpretant, sugerînd 
că ea are ca rezultat o formă de „negociere“, așa zicînd, prin 

care utilizatorul de semne evaluează sau reacționează la ceea 
ce înseamnă semnul din punct de vedere social, contextual, 
personal etc. 


Proprietăţi structurale 


Semnele de orice fel pot fi recunoscute ca atare deoarece au 
anumite proprietăţi sau structuri predictibile și regulate. De 
exemplu, majoritatea semnelor umane au capacitatea de a 
codifica două feluri primare de referenți, denotativ și cono- 
tativ, în funcţie de uz și situare. Denotaţia este referentul 
inițial pe care urmărește să-l capteze un semn. Referentul 
denotat sau denotatum-ul nu este ceva specific în lume, ci 
mai degrabă o categorie prototipică a ceva. De pildă, cuvîn- 
tul pisică nu se referă la o „pisică“ specifică, deși o poate 
face, ci la categoria de animale pe care le recunoaștem ca 
avînd calitatea de „pisicitate“. Semnificaţia denotativă a lui 
pisică este, așadar, în realitate, pisicitatea, O imagine mentală 
prototipică marcată de trăsături distinctive specifice precum 
[mamifer], [gheare retractile], [coadă lungă] etc. Această ima- 
gine mentală compozită ne îngăduie să determinăm dacă un 
animal real sau imaginar specific luat în considerare va intra 
în categoria pisicităţii. Or, în semioza umană semnul poate 
fi extins în mod liber pentru a cuprinde alte tipuri de refe- 
renţi care par, prin asociaţie sau analogie, a avea ceva în co- 
mun cu denotatul. Acest proces extensional e cunoscut sub 
denumirea de conotație, iar noii referenţi sînt cunoscuți sub 
numele de conotate. Să luăm utilizarea cuvîntului cat în ur- 
mătoarele două enunţuri: (1) „He's a cool cat ? ' (persoană 
ce pare a avea calități feline pozitive); și „The cat is out of 
the bag“ (referitor la un secret dat în vileag). Să notăm că 
reterentul originar este implicit în atare uzuri extensionale. 
Orice extensie conotativă a cuvîntului cat este prin urmare 
limitată de trăsăturile distinctive ale referentului. 

Atare distincţii ale semnificației se cristalizează prin pro- 
prietatea inerentă semnelor cunoscută sub denumirea de para- 

digmaticitate. Să examinăm următoarele perechi de cuvinte: 
(1) pin-bin, (2) fun-pun, (3) duck- luck. Sunetul inițial al 
fiecărei perechi e diferit și suficient pentru a indica o deose- 
bire în referinţă. Această trăsătură diferențiatoare a semnelor 
e cunoscută sub numele de structură paradigmatică — adică 
relaţia prin care o anumită trăsătură minimală dintr-un semn 
este suficientă pentru a-l menţine diferențiat de toate cele- 
lalte semne de același fel. Or, să observăm că cuvintele de mai 
sus sînt semne legitime, nu numai din cauză că sînt diferen- 
țiabile într-un mod specific, ci și deoarece combinația de sunete 
din care sînt construite este compatibilă cu structura silabică 
din engleză. Pe de altă parte, tpin, tbin, tfun, tpun, tduck și 
tluck nu sînt semne legitime în limba engleză din cauză că 
ele contravin structurii ei silabice. Structura silabică este cu- 
noscută, tehnic vorbind, ca structură sintagmatică — adică 
relaţia prin care semnele sînt construite într-o secvenţă sau 
combinaţie determinabilă. 

Mesajele pot fi construite pe baza unor semneizolate sau, 
de cele mai multe ori, ca o combinaţie a lor. Acestea din ur- 
mă sînt cunoscute ca texte. Un text constituie, de fapt o 
„întrețesere“ de semne în scopul de a comunica ceva. Sem- 
nele care intră în compoziţia textelor aparţin unor codzri spe- 
cifice. Acestea pot fi definite ca sisteme de semne menținute 
în coeziune de relaţii paradigmatice și sintagmatice. Geome- 
tria carteziană, de exemplu, este un cod deoarece are tipuri 
specifice de proprietăţi structurale. Or, acest cod poate fi 
utilizat pentru a produce anumite tipuri de texte: de ex., hărți 
cu linii de latitudine și longitudine, anumite proiecte urbane 
(ca pentru zona centrală a Manhattan- ului) ș ș.a.m.d. Limba 
este și ea un cod deoarece are proprietăți paradigmatice (pin 
vs bin) și sintagmatice (plan, dar nu pfan). Inutil să mai spu- 
nem, ea poate fi utilizată și pentru a produce anumite ti- 
puri de texte: de ex., conversații, romane, poeme etc. 

Evident, un text nu are o semnificaţie decât dacă recep- 
torul textului cunoaște codul/codurile pe baza căruia/cărora 

a fost construit și doar dacă textul trimite la, survine în și 
determină un anumit context specific. Contextul este am- 
bianţa — fizică, psihologică și socială — în care este utilizat 
sau survine un semn sau un text. 


Semioza și reprezentarea 


Obiectivul primordial al semioticii e de a înţelege atât capa- 
citatea unei specii de a produce ş și înțelege semne, cât și, în 
cazul speciei umane, activitatea generatoare de cunoaştere 
pe care capacitatea respectivă le permite oamenilor să o înfăp- 
tuiască. Cea dintii este cunoscută, după cum s-a arătat mai 
sus, sub numele de semioză, în timp ce a doua activitate e 
cunoscută sub numele de reprezentare. Reprezentarea este 
o utilizare deliberată a semnelor pentru a cerceta, clasifica 
și, în consecinţă, a cunoaște universul. Semioza este capaci- 
tatea biologică propriu-zisă care stă la baza producţiei și în- 
ţelegerii semnelor, de la semnalele psihologice simple pînă 
la acelea ce revelează un simbolism de o înaltă complexitate. 

Viaţa intelectuală și socială a oamenilor se bazează pe pro- 
ducţia, utilizarea și schimbul de semne și reprezentări. Cînd 
gesticulăm, scriem, citim, urmărim un program de televi- 
ziune, ascultăm muzică, privim o pictură etc., sîntem anga- 
jați într-un comportament reprezentațional bazat pe semne. 
Reprezentarea a înzestrat specia umană cu posibilitatea de 
a face faţă efectiv aspectelor cruciale ale existenței — cunoaș- 
terea, comportamentul intenţional, planificarea, socializarea 
şi comunicarea. De vreme ce însă activitățile reprezentațio- 
nale variază de la o cultură la alta, semnele pe care oamenii 
le folosesc zi de zi constituie un șablon mediator în viziunea 
despre lume pe care ajung să o aibă. 


Tipuri de semne 


Există, după cum vom vedea în restul cărții de față, șase ti- 
5 soy 
puri majore de semne pe care semiotica le-a catalogat și in- 

vestigat. Aici e util doar să le prezentăm și să le caracterizăm 
într-o manieră generică. Primul tip de semn este simptomul. 
Corpurile tuturor animalelor produc simptome ca semne 
de avertizare, dar indicaţiile oferite de ele depind de specie. 
După cum a demonstrat Jakob von Uexkiill (1909), simpto- 
mul este un reflex ţinînd de structura anatomică. Animalele 
cu anatomii puternic divergente nu vor manifesta în realitate 
nici o simptomatologie comună. E interesant de notat, în 
această ordine de idei, că termenul de simptom este deseori 
extins metaforic pentru a trimite la fenomene intelectuale, 
emoţionale și sociale ce provin din cauze care sînt percepute 
prin analogie cu procesele fizice: „Comportarea lor e un 
simptom al vremurilor noastre“ ; „Aversiunea lor reciprocă 
este un simptom al circumstanțelor“ etc. 

Un al doilea tip de semn este semnalul. "Toate animalele 
sînt înzestrate cu capacitatea de a utiliza și de a reacționa la 
semnalele caracteristice speciei în scopul supravieţuirii. Pă- 
sările, de exemplu, sînt pregătite din naștere să producă un 
tip particular de sunete și nici un grad de expunere la cîn- 
tecele altor specii, după cum nici absenţa propriului cîntec 
nu au nici un efect asupra sunetelor emise de ele. O pasăre 
crescută în izolare va cînta, în fapt, linia melodică foarte sim- 
plă a acelui gen de cîntec ce s-ar fi dezvoltat în mod natural 
la aceeași pasăre venită pe lume în libertate. Asta nu înseamnă 
însă că semnalizarea animală nu e supusă factorilor ambien- 
tali sau adaptaţionali. Numeroase specii de păsări au dezvol- 
tat și „dialecte“ sonore regionale imitîndu-se pesemne unele 
pe altele. Cele mai multe semnale sînt emise automat ca re- 
acţie la tipuri specifice de stimuli și stări afective. Și pentru 
că manifestările semnalizării animale sînt realmente remarca- 
bile, nu e de mirare că ele îi induc adesea pe oameni în eroarea 
de a vedea în ele mult mai mult decît există efectiv. Un bine 
cunoscut exemplu despre cît de lesne sînt amăgiţi oamenii 
de semnalizarea animală este cazul lui Fans cel Isteţ, care 
va fi discutat mai jos. 

O mare parte a comunicării corporale dintre oameni se 
dezvăluie în bună măsură sub forma unor semnale involun- 
tare. S-a arătat, bunăoară, că bărbaţii sînt atrași sexual de fe- 
mei cu pupilele mari, care semnaleazăi inconștient un interes 
puternic și cu nuanţe sexuale, făcînd totodată ca femeile să 
și arate mai tinere. Asta ar explica moda feminină răspîndită 
în Europa centrală prin anii 1920 și 1930 de a utiliza o soluție 
destinată instilațiilor oculare, obţinută dintr-un alcaloid cris- 
talin derivat al beladonei („bella donna“, adică „femeie fru- 
moasă“ în italiană). Femeile de atunci foloseau acel drog 
deoarece credeau — corect, după cum se vede — că el ar in- 
tensifica aspectul facial și atractivitatea sexuală prin dilatarea 
pupilelor. 

Oamenii sînt însă capabili să desfășoare și semnale vo- 
luntare în anumite scopuri intenţionale — de ex., înclinarea 
afirmativă a capului, clipirea, aruncarea unei priviri, uitătura, 
înghiontirea, lovitura de picior, datul din cap. După cum a 
observat pe bună dreptate psihologul Karl Bihler (1934: 28), 
asemenea semnale acţionează ca regulatori, stîrnind sau inhi- 
bînd o anume acţiune sau reacţie. Sisteme de semnalizare pot 
fi create și în scopuri sociale convenţionale. Lista unor aseme- 
nea semnale este vastă și include semnale feroviare, semnale 
fumigene, semafoare, semnale telegrafice, semnale Morse, 
Jumini de avertizare, rachete luminoase, faruri, focuri de sem- 
nalizare, steaguri roșii, lumini de trafic, alarme, semnale de 
calamitate, semnale de avertisment în cazuri de pericol, fluie- 
rături, sirene, beepere, buzere, ciocănituri, gonguri, clopote 
și tobe. 

Următoarele trei tipuri de semne sînt preluate din cla- 
sificarea semnelor făcută de Peirce, și anume icon, indexuri 
și simboluri. conul este un semn conceput ca să semene cu, 
să simuleze sau să-și reproducă într-un fel sau altul refe- 
rentul. Fotografiile pot fi semne iconice deoarece se poate 
considera că ele își reproduc referenţii într-o modalitate vizu- 
ală. Cuvintele onomatopeice sînt tot semne iconice deoarece 

ele își simulează referenţii într-o modalitate acustică. Parfu- 
murile din comerţ care sugerează anumite mirosuri naturale 
sînt de asemenea iconice deoarece simulează mirosurile în- 
tr-o modalitate artificială. Și lista ar putea continua. Manifes- 
tările de iconicitate pot fi văzute printre specii, sugerînd că 
această capacitate de a confecţiona reprezentări simulative 
concrete ale universului, conștient sau inconștient, este o ca- 
pacitate semiozică fundamentală la cele mai multe (dacă nu 
chiar la toate) formele de viață. 

Indexul este un semn care trimite la ceva sau la cineva în 
termenii existenţei sau locației sale în timp sau spaţiu ori în 
raport cu altceva sau altcineva. Fumul este un index al focului, 
indicînd unde este foc; tusea este indexul unei răceli ș.a.m.d. 
Aceste semne nu seamănă cu referenții lor, ca iconii; ele indi- 
că sau arată unde sînt aceștia. Cea mai tipică manifestare de 
indexicalitate e gestul degetului arătător, al indexulu:, pe care 
oamenii de pretutindeni îl utilizează instinctiv pentru a in- 
dica sau localiza lucruri, persoane și evenimente din lumea 
înconjurătoare. Numeroase cuvinte de asemenea manifestă 
o formă implicită de indexicalitate: de ex., zici, acolo, sus și 
jos trimit la amplasarea relativă a lucrurilor cînd vorbim de- 
spre ele. 

Simbolul este un semn care stă în locul referentului său 
într-un mod ărbitrar, convențional. Majoritatea semioticie- 
nilor sînt de acord că simbolicitatea e factorul care singulari- 
zează reprezentarea umană în raport cu cea a tuturor celorlalte 
specii, permițind speciei umane să reflecteze asupra lumii în 
afara situaţiilor de tip stimul-reacţie. Cuvintele în general sînt 
semne simbolice. Dar orice semnificant — obiect, sunet, fi- 
gură etc. — poate fi simbolic. O figură în formă de cruce poa- 
te sta în locul conceptului „creștinism“ ; un semn în V făcut 
cu degetul arătător și cel mijlociu poate sta simbolic în locul 
conceptului de „victorie“; albul e o culoare care poate sim- 
boliza „curăţenia“, „puritatea“ sau „inocenţa“, pe cînd negrul 
simbolizează „necurăţenia“, „impuritatea“ sau „degradarea“, 

și lista poate continua. Aceste simboluri sînt stabilite printr-o 
convenţie socială. 

Al şaselea și ultimul tip de semn ce urmează a fi discutat 
în cartea de faţă este numele. Acesta este un semn indentifi- 
cator atribuit membrului unei specii în felurite moduri, după 
cum vom vedea mai apoi, și care-l scoate în evidență faţă de 
ceilalți. Numele uman este un semn care identifică persoana 
în termenii unor variabile precum apartenența etnică și sexul. 
Numele adăugate (supranumele, poreclele etc.) fac și mai sub- 
til „referentul identitar“ al numelui. 


Comunicarea non-verbală 


Onul dintre principalele obiectiveale studiului biologic al se- 
miozei este comunicarea non-verbală. În fapt, ea reprezintă 
„modul implicit“ de comunicare. Numai membrii speciei 
lomo sapiens sînt capabili să comunice, simultan sau alter- 
nativ, atât prin mijloace non-verbale, cît și verbale. Expresia 
„prin mijloace verbale“ este echivalentă oarecum cu o expre- 
sie precum „cu ajutorul limbajului“ sau „Cu ajutorul scrisu- 
lui“ sau „cu ajutorul unui limbaj semic“ “ (de ex., destinat 
utilizării într-un grup de surzi), care constituie, fiecareîn par- 
te, manifestări ale oricărui limbaj natural prealabil necesar 
cu care ființele umane sînt înzestrate în mod deosebit. Cu 
toate acestea, nu toţi oamenii sînt știutori de carte sau capa- 
bili măcar să vorbească: în mod normal, copiii mici își dez- 
voltă capacitatea de a vorbi, dar numai treptat; unii adulți 
nu își însușesc niciodată vorbirea, iar alţii își pierd vorbirea 
în urma unor traume (de ex., o lovitură) sau ca urmare a pro- 
cesului de îmbătrînire. Chiar și în aceste condiţii, indivizii 
umani lipsiţi de capacitatea de verbalizare — vorbit, scris sau 
semn — pot continua de regulă să comunice non-verbal. 
Cuvîntul limbă/limbaj e utilizat uneori în vorbirea obiș- 
nuită într-un mod inadecvat pentru a desemna un anumit 
instrument comunicativ non-verbal. Faptul poate crea con- 
fuzie în contextul prezent unde, oricum, noțiunea de „limbă“ 

trebuie folosită numai într-o accepţie tehnică și cu referire 
la oameni. Utilizările metaforice precum „limbajul corpu- 
lui“, „limba florilor“, „limba albinelor“ sau altele asemănă- 
toare trebuie evitate. 

Comunicarea non-verbală are loc în interiorul unui or- 
ganism sau între două sau mai multe organisme. În interiorul 
unui organism, participanţii la actele comunicaţionale pot 
presupune — ca surse ale mesajelor ori destinatari ai lor sau 
şi una, și alta — pe niveluri de integrare ascendente, compo- 
nente celulare, celule, ţesuturi, organe și sisteme de organe. 
În plus, trăsături de bază ale organizării biologice î în totali- 
tatea ei, dirijate non-verbal în acel milieu interieur, includ 
sinteza proteinelor, metabolismul, activitatea hormonală, 
transmiterea impulsurilor nervoase ș. a. m. d. Comunicarea 
la acest nivel e studiată îndeobște (printre alte științe) de sub- 
domenii ale biosemioticii numite protosemiotică, microse- 
miotică, citosemiotică sau, generic vorbind, endosemiotică. 

Comunicarea internă are loc prin intermediul unor ope- 
raţii semice sau al semiozei chimice, termice, mecanice și elec- 
trice. Să luăm, ca exemplu, un corp uman, care constă din 
circa 25 de mii de miliarde de celule sau de vreo 2 000 de 
ori numărul pămîntenilor în viaţă și să considerăm apoi că 
aceste celule au între ele conexiuni directe sau indirecte prin 
mesaje expediate sub formă de semne în diverse modalități. 
Fie și numai densitatea unor asemenea tranzacţii e de-a drep- 
tul ameţitoare. Doar o minusculă parte din ele ne e cunos- 
cută, fără a putea spune că le și înțelegem. Mesajele interne 
includ informaţie despre semnificaţia unei singure scheme 
somatice pentru toate celelalte, pentru fiecare grilă de con- 
trol global (cum ar fi sistemul imunitar) şi pentru întreaga 
rețea de circuite de reglarei integrative, îndeosebi creierul. Cele 
mai vechi forme de comunicare interorganismică din biosfe- 
ra noastră se găsesc la procariote — cu alte cuvinte, în cea 
mai mare parte creaturi unicelulare lipsite de nucleu. Acestea 
se numesc în mod obișnuit bacterii. În ultimele două decenii, 

s-a ajuns să se considere că asociaţiile bacteriale sînt de două 
feluri: colonii localizate; un supraorganism global unic; și 
cele aflate în interacţiune cu eucariotele (forme de viaţă bine 
cunoscute alcătuite din celule avînd un nucleu cu membrană, 
îndeosebi animale și plante, dar și multe altele). Coloniile lo- 
calizate de mare complexitate există pretutindeni pe pămînt: 
sînt bacterii intestinale, plăci dentare bacteriene, plaje bacte- 
riene și altele. Există, desigur, o foarte numeroasă populaţie 
bacteriană atât în soluri, cât și în sedimentele de pe fundul în- 
tinderilor acvatice. Asemenea colonii extrag informaţie adec- 
vată unor seturi specifice de circumstanţe, îndeosebi în ceea 
ce privește schimbul de informaţie genetică. O colonie bacte- 
riană locală poate adopta strategii comunicaţionale de supra- 
vieţuire foarte sofisticate, cu alte cuvinte ea poate funcționa 
o vreme ca un organism multicelular unic. 

Bacteriile au capacitatea de a acţiona concertat, adică în 
maniera unui agregat planetar nelimitat, ca un soi de vastă 
rețea de comunicaţii biologice — oarecum asemeni unui in- 
ternet. Acest ansamblu a fost caracterizat ca su praorganism, 
posedînd mai multă informaţie de bază decît creierul oricărui 
mamifer și ale cărui miriade de componente sînt capabile 
să transporte și să comunice informaţie pentru a se acomoda 
tuturor circumstanțelor și oricăreia dintre ele. 

Supraorganismul bacterian a creat condiţii ambientale care 
duc la evoluţia unei forme de viață total diferite: eucariotele. 
Bacteriile au exploatat eucariotele deopotrivă ca habitaturi 
şi folosindu-le ca vehicule pentru a-și promova propria dis- 
persie ulterioară. În fapt, eucariotele s-au dezvoltat ca ur- 
mare a unei succesiuni de asociaţii intracelulare intime între 
procariote. Biologii numescasemenea asociaţii simbioze, dar 
cum acestea determină decisiv diverse procese comunicaţio- 
nale non-verbale, ele ar putea fi caracterizate într-un mod 
mai general ca forme de semioze biologice. Biosemiozele la 
nivelul entităţilor bacteriene au debutat acum mai bine de un 
miliard de ani și se află astfel la originea întregii comunicări. 

Atât ca formă, cât și ca varietate a tranzacţiilor comunica- 
ţionale, animalele prezintă cea mai mare diversitate printre 
creaturile vii. Estimările privitoare la numărul de specii ani- 
male fluctuează de la trei milioane la peste treizeci de mili- 
oane. Deoarece comportamentul fiecărei specii diferă de cel 
al tuturor celorlalte — multe dintre ele fiind oricum foarte 
precar studiate — este evident că aici se vor putea face doar 
cîteva observaţii generale. 

Animalele comunică prin diferite canale sau combinații 
de medii. Orice formă de programare a energiei poate fi, 
practic, exploatată în scopul transmiterii de mesaje. Rami- 
ficaţiile lor contorsionate nu pot fi menţionate aici decât în 
treacăt. Să luăm ca un grup de exemple evenimentele acus- 
tice. Întrucît în comunicarea umană emisia și recepţia sune- 
telor sînt atit de omniprezente, raritatea prezenței sunetului 
în schema mai amplă a existenţei biologice ar putea părea sur- 
prinzătoare. În fapt, marea majoritate a animalelor sînt și 
surde, și mute. Adevăratul auz și producția funcțională de 
sunete prevalează — nefiind însă nicidecum universală — 
doar la cele mai avansate două tulpini (pbylla): Artropodele 
nevertebrate și Cordatele vertebrate (din care facem parte 
şi noi). În primul phbyllum, insectele sînt cu mult superioare 
ca număr faţă de restul regnului animal. Printre ele, sunetul 
cunoaște cea mai mare răspîndire în rîndul Ortopterelor, și 
anume la lăcuste, îndeosebi katydidae, mantodae și șva- 
bii-americani, și la cicadele din ordinul Homoptera. Pose- 
dînd cele mai complexe mecanisme de producere a sunetelor 
printre Artropode, ele au și organe de auz bine dezvoltate 
pe partea anterioară a abdomenului. Coleopterele sau gîn- 
dacii cuprind un număr destul de mare de forme zgomo- 
toase. Dimpotrivă, utilizarea sunetului este mai degrabă rară 
la Arachnide, care includ căpușele, scorpionii și păianjenii. 

Dacă trecem la vertebrate, este util să facem distincție nu 
doar între comunicaţia non-verbală și cea verbală, ci şi între 
comunicaţia non-vocală și cea vocală, urmînd să introducem 

și alte diferențieri din momentul apariţiei uneltelor. Mecanis- 
mul vocal ce operează cu ajutorul unui curent de aer care tre- 
ce peste corzile vocale, punîndu-le în vibraţie, pare a se limita 
doar la noi, oamenii, și cu anumite distincții, la rudele noas- 
tre cele mai apropiate, celelalte mamifere, la păsări (înzestrate 
cu sirinx sau laringe inferior), reptile și amfibieni; deși unii 
pești utilizează instrumente de suflat, ei o fac fără fluierul 
constituit de corzile noastre vocale. După câte știm, în afara 
vertebratelor de uscat sau a descendenților lor marini (precum 
balenele), nu se întîlnește nici o veritabilă performanță vocală. 

Oamenii comunică prin numeroase canale, unul dintre 
ele fiind cel acustic. Comunicarea acustică dintre noi poate 
fi atât verbală, cât și vocală, după cum ne și exprimăm în mod 
foarte frecvent. Dar așa-numitele limbaje semice alternative 
dezvoltate de către emiţători/receptori pentru a fi utilizate 
în împrejurări speciale sau în intervale de timp cînd vorbirea 
nue permisă sau e obstaculată de anumite circumstanţe spe- 
ciale sînt, deși în genere verbale, nu vocale. În această cate- 
gorie sînt incluse limbajele semice ale indienilor din America 
de Nord și de Sud, limbajele semice aborigene din Australia, 
sistemele de comunicare monastice puse în practică în con- 
diţiile unor legăminte ale tăcerii și anumite limbaje semice 
ocupaţionale sau teatrale, ca în teatrul de pantomimă sau 
unele varietăţi de balet. Semnalarea nevocalizată poate fi și 
ea aleasă și preferată vorbirii cînd se impune păstrarea se- 
cretului — de pildă, cînd un prinzător de baseball preferă 
să-l facă pe jucătorul la bătaie să ignore următorul fel de arun- 
care la care se va recurge; sau cînd un criminal încearcă să-și 
ferească de martori unele mesaje. Limbaje semice mai com- 
plexe utilizate în scopul păstrării secretului sînt cele folosite 
de cultele religioase sau de societăţile secrete, unde intră în 
joc coduri rituale pentru a manipula relaţiile sociale dintre 
„iniţiaţi“ vs „neiniţiaţi“. 

Comunicarea acustică la oameni poate fi, în plus, soma- 
tică sau artificială. Un bun exemplu în acest sens avem dacă 

punem în contrast bîzâitul sau așa-numita „vorbire fluierată“, 
produse numai de corp, cu „semnalizarea prin tobe“, care 
necesită un anumit fel de instrument de percuție (sau măcar 
un trunchi de copac). Uneori, mesajele acustice non-verbale — 
cu sau fără vorbire — sînt transmise fără contact direct, din 
spatele unor măști, prin intermediul unor figuri i inanimate, 
ca păpușile sau marionetele, sau al altor obiecte scenice. Încă 
O dată, comunicaţia acustică somatică poate fi vocală, ca un 
țipăt de spaimă, sau non-vocală, ca pocnitul din degete ca 
să chemi un chelner. Apoi, la oameni, comunicarea non-ver- 
bală în modalitatea acustică, la toate comunităţile cunoscute, 
a fost dezvoltată artistic sub forma unei mari varietăţi de rea- 
lizări muzicale. Acestea pot fi însoţite de un text verbal (ca 
într-un cîntec), fredonate fără versuri, produse de tot felul 
de instrumente muzicale sau introduse într-o operă de artă 
de foarte mari dimensiuni, extrem de complexă și multidi- 
mensională, precum o operă. Astfel, în timp ce uvertura la 
Don Giovanni de Mozart este o sonata-allegro pură, încîn- 
tătorul duet din actul ] dintre Don Giovanni și Zerlina, „Lă 
ci darem la mano“, venind imediat după un recitativ secco 
(adică pur verbal), face loc unei melodii solo, după care vocile 
se întrețes, culminînd printr-un gest de apropiere și, într-o 
manieră dansantă (adică, în măsura de 6/8), cu ieșirea din 
scenă braţ la braț („Andiam, andiam mio bene“). Opera 
fund o formă de artă suprem sincretică, codul muzical al lui 
Mozart, pe libretul lui Lorenzo da Ponte, este susţinut pe 
scenă de o multitudine de coduri artistice non-verbale adi- 
ţionale, precum, printre altele, mimica, decorurile, punerea 
în scenă, costumele și luminile (după cum, altundeva în ace- 
eași operă, dansul, arta culinară și chiar cea statuară). 
Structuri artistice poate mai puţin complicate, dar com- 
parabil amalgamate includ filmele sonore. Ele uzează înde- 
obște de cel puţin patru coduri: unul vizual și trei auditive, 
în care intră vorbirea, muzica și efectele sonore. Reprezen- 
taţiile acrobatice de circ, realizate cu ajutorul a cel puţin cinci 

coduri — comportamentul dinamic al artistului, compor- 
tamentul lui/ei social, costumele și alte accesorii, acompania- 
mentul verbal și acompaniamentul muzical — oferă încă o 
realizare artistică combinată. Complexitatea uluitoare a me- 
sajului generat de evenimentele teatrale (îndemnul lui Hamlet, 
„potrivește-ţi gestul după cuvînt, cuvîntul după gest“ [II1,2, 
trad. de Leon Leviţchi și Dan Duţescu. — N.t.] oferind doar 
un modest punct de plecare) nu poate fi menţionată aici decît 
în treacăt. 

Alt tip interesant de comunicare non-verbală are loc în 
timpul dirijatului, care, potrivit unei definiţii posibile, ar 
presupune extragerea unui maximum de rezultate acustice 
din orchestră cu ajutorul celor mai adecvate gesturi coregra- 
fice minimale. Într-un concert public, dirijorul se pune în 
legătură nu doar cu membrii orchestrei, ci și cu publicul care 
asistă la concert. Gesturile modelate de întregul echipament 
al părţii sale corporale superioare — mini, braţe, umeri, cap 
și ochi — sînt decodate de către instrumentiști și transformate 
în sunet, care după aceea este retrimis publicului. (Dirijori 
de operă intonează uneori și texte.) După cum scria recent 
eminentul pianist Charles Rosen: „Pentru noi toţi, muzica 
e deopotrivă gesticulație corporală și sunet, iar legătura ei 
primară cu dansul nu este niciodată total eliminată.“ 

Avantajele sau dezavantajele funcţionale ale diferitelor 
canale de comunicare nu au fost niciodată analizate aprofun- 
dat, dar se pot face în acest sens unele afirmaţii, care, toate 
celelalte elemente fiind de altfel egale, se aplică tuturor ani- 
malelor, inclusiv omului. Un dezavantaj clar, în contrast, de 
pildă, cu urmele chimice de genul feromonilor (mesageri chi- 
MICI), care tind să persiste în timp, este caracterul de scurtă 
durată al sunetului. Pentru a contracara această tranzitorie- 
tate, oamenii au recurs în ultimă instanţă la scris și, mai de 
curînd, au introdus tot felul de dispozitive de înregistrare a 
sunetului. Acest aparent neajuns poate fi compensat de mai 
multe avantaje pe care le prezintă și sunetul în comparaţie 

cu alte medii. Întîi, sunetul e independent de lumină și poate 
fi, așadar, utilizat și ziua, și noaptea. Apoi, el umple întregul 
spaţiu din jurul sursei. Prin urmare, nu necesită o linie de 
conectare directă cu destinaţia. În plus, el presupune o chel- 
tuială infimă de energie. La majoritatea animalelor, numai 
corpul produce sunete — de obicei, nu e necesară nici o uneal- 
î În cazul oamenilor, sunetul poate fi modulat de la șoap- 
ta intimă pînă la strigătul cu bătaie lungă. 

Trecînd în revistă cunoștințele despre comportamentul 
acustic al vertebratelor, nu putem întreprinde aici altceva 
decît o examinare superficială. Printre pești, ca și la insecte, 
producerea sunetelor pare a avea loc doar sporadic. Aproape 
toate exemplele se întîlnesc la Teleosteeni, metodele lor fiind 
de trei feluri distincte: prin stridulația a două componente 
dure (de pildă, scrâșnitul dinților); prin expulzarea unui gaz 
(un soi de sunet respirator); sau prin vibrarea vezicii lor de 
aer. Unii pești miaună ca pisicile, alții mîrîie, unii grohăie ca 
porcii; alţii croncănesc, sforăie sau mormăie; unii mugesc, 
torc, bîzîie sau șuieră; unul chiar vibrează ca o tobă. Și, desi- 
gur, peștii pot auzi (deși capacitățile lor auditive variază con- 
siderabil). 

Majoritatea amfibienilor nu pot auzi și rareori produc 
alte sunete decît un scheunat slab, dar broaștele și broaștele-r- 
joase sînt de-a dreptul gălăgioase în foarte multe feluri. Rep- 
tilele în genere pot auzi mai bine, dar puţine produc sunete 
(deși crocodilii urlă și grohăie). 

Păsările semnifică prin sunete, emise și recepționate, dar, 
și mai cuprinzător, prin așa-numitele etalări — tipare dina- 
mice stereotipe incluse în comunicaţie — care presupun și 
mișcări și posturi vizuale. Păsările produc o uriașă varietate 
de vocalizări, de la scurte apeluri monosilabice pînă la lungi 
secvenţe complicate, cîntecele lor. Unele păsări pot repro- 
duce, mai mult sau mai puţin fidel, cu alte cuvinte „papagali- 
cește“, zgomote din preajma lor, imitîndu-le pe cele ale altor 
specii și, remarcabil, chiar sunete ale vorbirii. Sistemele de 

comunicare ale păsărilor, care au fost bine studiate de-a lun- 
gul multor secole, sînt atât de eterogene, încît nu pot fi tratate 
aici pe măsură. Același lucru se poate spune și despre multi- 
plele lor etalări vizibile, uneori uluitoare, în care intră uneori 
și penajul lor spectaculos (de ex., la păuni sau la păsările-pa- 
radisului), precum și construcţiile lor (ca la păsările-grădinar). 

Mamiferele au organe auditive foarte elaborate și se bi- 
zuie pe simţul auzului mai mult decît membrii oricărui alt 
grup, dar și ele, ca și numeroase păsări, comunică, chiar dacă 
sporadic, și prin metode non-vocale. Un exemplu familiar 
în acest sens este comportamentul percutant la gorilă, reali- 
zat prin izbirea pieptului cu pumnii încleștaţi. Ecolocaţia are 
în vedere fenomenul prin care emițătorul și receptorul unui 
fascicul de sunete este unul și același individ; o întîlnim la 
lilieci și la anumite mamifere marine, ca unele specii de ba- 
lene și de delfini. (Capacitatea nevăzătorilor de a se deplasa 
prin ecolocaţie nu a fost demonstrată.) Unele vertebrate, pre- 
cum șobolanii, șoarecii, gerbilii și hamsterii, comunică în- 
tr-o gamă inaccesibilă auzului omenesc normal, prin mesaje 
ultrasonice. (În mod analog, cea mai eficientă culoare pen- 
tru albinele sociale pare a fi ultravioletul, în afara spectrului 
viziunii umane neasistate.) 

Toate carnivorele (pisici, cîini, hiene etc.), ca și toate pri- 
matele, inclusiv cele mai apropiate rude al omului, maimu- 
țele, vocalizează mai mult sau mai puţin viguros. Manifestările 
caracteristice ale acestor creaturi sînt însă atît de bogate și de 
variate — de la urangutanii relativ tăcuţi pînă la gibonii „cîn- 
tători“ de o remarcabilă diversitate —, încît descrierea lor ar 
pretinde o expunere de dimensiunile unei cărți. În loc să ris- 
căm aici fie și o schiță sumară, ar fi mai util să subliniem că 
maimuțele în libertate nu comunică verbal și că, mai mult — 
contrar susținerilor insistente din mass-media —, chiar și cele 
mai asidue încercări de a inculca maimuţelor captive indi- 
ferent ce formă de limbă naturală au eșuat constant. 

Încercările de a transmite abilități lingvistice maimuţelor 
sau oricăror altor animale (precum mamiferelor marine cap- 
tive sau păsărilor de apartament) au fost intens criticate din 
cauză că în asemenea cazuri s-ar putea să fi funcţionat efectul 
sau iluzia Hans cel Isteţ (după cum s-a menţionat mai sus). 
Deoarece fenomenul acesta are implicaţii profunde asupra 
(între alte posibile cupluri) comunicaţiilor om-animal de toa- 
te tipurile, o relatare mai amănunțită ar putea fi de folos aici. 
Pe scurt, unui armăsar pe nume Hans, de la Berlin, în anii 
de răspîntie dintre veacul al XIX-lea și al XX-lea, îi mergea 
faima că era capabil să rezolve probleme de aritmetică și să 
întreprindă și alte isprăvi verbale la fel de impresionante, dînd 
răspunsuri non-verbale prin atingerea cu piciorul a răspun- 
surilor corecte la întrebări orale sau scrise care îi erau adre- 
sate. O serie de teste ingenioase au dovedit pînă la urmă că 
acel cal reacţiona de fapt la indicii non-verbale oferite invo- 
luntar de către autorul întrebărilor. După acea demonstraţie 
a felului cum indiciile furnizate neintenţionat pot afecta un 
experiment asupra comportamentului animal, oamenii de 
ştiinţă precauți și i responsabili au încercat permanent să ex- 
cludă acţiunea uneori extrem de subtilă a efectului cu pricina. 

S-a dovedit în cele din urmă că există două variante ale 
iluziei Hans cel Isteţ: cele bazate pe autoamăgire și în care 
se complăceau proprietarul/dresorul și alți examinatori; și re- 
prezentaţiile cu „cai minune“, „cîini vorbitori“ ȘI porci sau 
gîște „savante“ — bazate pe înșelătorii deliberate, practicate 
de iluzioniști profesioniști și de scamatori de rînd (vreme 
de multe secole). Semnalizarea non-verbală iluzionistă pre- 
domină în lumea animalelor și a oamenilor. La animale, for- 
mele de bază ale iluzionării involuntare sînt cunoscute sub 
numele de mimetism. 

Aici este inclusă în genere concurenţa cu modele pericu- 
loase prin mimetism inofensiv exprimat în semnale vizibile 
sau auditive sau prin mirosuri neplăcute, în scopul de a-i de- 
ruta pe predatori. La oameni, comunicațiile iluzioniste în 

viaţa cotidiană au fost studiate de psihologi și, pe scenă, de 
prestidigitatorii profesioniști. Pot face obiectul falselor sub- 
stituţii diverse componente somatice, singure sau în combi- 
nație: privirea, dilataţia pupilară, lacrimile, clipirile ochilor, 
expresia facială, surîsul sau încruntarea, gesticulația, postura, 
vocea etc. 

Considerarea cu precădere de pînă acum a evenimentelor 
acustice nu trebuie considerată nicidecum ca o neglijare a altor 
canale în care pot fi codificate mesajele non-verbale, printre 
care se numără cele chimice, optice, tactile, electrice și termice. 
Canalul chimic le antedatează pe toate celelalte în decursul 
evoluţiei și este omniprezent în toate organismele. Comuni- 
carea bacteriană este exclusiv chimică. 

Plantele interacționează cu alte plante prin canalul chimic, 
iar cu animalele (îndeosebi insecte, dar și oameni), pe lîngă 
canalele de contact uzuale, prin mijloace optice. Dacă ma- 
rea complexitate a comunicării dintre plante (denumită teh- 
nic fitosemioză) nu poate fi mai îndeaproape cercetată aici, 
se cuvine cel puţin să menţionăm două cîmpuri de interes 
înrudite: plăcutul artificiu semiotic minor al aranjamentelor 
florale; și vastul domeniu al grădinilor în calitate de construc- 
ţii semiozice non-verbale majore. Grădinile de protocol, gră- 
dinile peisagistice, grădinile de legume, grădinile acvatice, 
grădinile de corali și grădinile Zen reprezintă, toate, remar- 
cabile creaţii non-verbale, cultivate în modurile cele mai va- 
rate de la trobrianzii lui Malinowski pînă la tradiționala kare 
sansui (grădină uscată) japoneză, apoi în ţările islamice, China 
și, cu totul notabil, în Franţa și Marea Britanie. 

Mirosul (olfacţia, odoratul, aromele, mirosurile) este uti- 
lizat cu precădere în scopul comunicării, bunăoară, de rechini 
ȘI arici, de insectele sociale ca albinele, termitele și furnicile, 
ca și de mamiferele sociale, ca lupii și leii. El este mai puţin 
important la păsări și primate, care se bazează în mare mă- 
sură pe văz. În societățile moderne, mirosul este un domeniu 
de intensă comercializare în gestionarea olfactivă a alimente- 

lor și articolelor de toaletă legate de mirosurile neplăcute ale 
corpului și de efectele produselor din tutun. Parfumurile sînt 
deseori asociate cu dragostea și potenţa sexuală. 

Corpul însuși poate fi, și singur, un instrument de prim 
rang pentru comunicarea atît verbală, cît și non-verbală. Ast- 
fel, la animale, e bine știut că pisicile și câinii își expun cor- 
purile în acte de supunere și intimidare, după cum o arată 
faimoasele descrieri din cartea lui Charles Darwin (1872) de- 
spre The Expression of the Emmotions in Man and Animals. 
Sînt multe ilustraţii frapante în ghidul lui Desmond Morris 
(1969), The Human Zoo, și în fotografiile adunate de Weldon 
Kees (Ruesch and Kees 1956) despre felul cum este adusă 
de obicei în joc conformaţia umană. Luptele profesioniste 
corp la corp sînt o distracţie populară apărînd ca un sport ce 
prezintă două sau un grup de trupuri încleștate, icnind și mor- 
măind, înfruntîndu-se într-un joc de factura unei cvasi-mo- 
ralități, în care binele și răul își dispută victoria, pentru ca, 
în chip mai subtil, să intre în comunicare cu un public real. 
Asemenea spectacole se deosebesc de confruntările oficiale 
cu mănuși, în care intră boxul sau luptele academice, sau de 
sporturi ca turneele de tenis și evenimentele de grup, ca fot- 
balul sau crichetul, în care rezultatul confruntării e în mare 
măsură nesigur. 

Dansul este o formă de artă complexă ce poate exprima 
gîndirea și simţirea umană prin trupul folosit ca instrument 
în numeroase genuri și în multe culturi. Unul dintre acestea 
e baletul occidental, care combină secvenţe de schimburi ges- 
ticulatorii ale mîinilor și picioarelor cu mișcări corporale de 
zbor și o mulţime de alte protocoale non-verbale care își răs- 
pund unele altora, ca muzica, costumele, luminile, măștile, 
scenografia, perucile etc. Dansul și muzica acompaniază de 
obicei pantomima sau spectacolele mute. Clovnii sau mimii 
tăcuțţi își suplimentează mișcările corporale cu machiaje și 
costumaţii adecvate. 

Expresiile faciale — îmbufnarea, strîmbatul din gură, ri- 
dicarea sprîncenelor, plînsul, umflarea nărilor — constituie 
un sistem de comunicare puternic și universal, solo sau în 
concert. Acţiunea ochilor, inclusiv privirea și schimbul re- 
ciproc de priviri, poate fi extrem de puternică atât în înţele- 
gerea unei serii de vertebrate întâlnite în viaţa cotidiană, cât 
și în calitate de comportament social. Deși încă din Antichi- 
tate s-au făcut observaţii despre reacţia pupilei, abia în cursul 
ultimelor două decenii s-a dezvoltat un vast domeniu de cer- 
cetare numit pupilometrie. De multă vreme, printre dresorii 
animalelor de circ s-a aplicat ca o regulă nescrisă supraveghe- 
rea atentă a mișcărilor pupilare la elevii lor, de exemplu la tigri, 
pentru a le cunoaște fluctuațiile dispoziţiei. Dimpotrivă, se 
spune că urșii sînt „imprevizibili“, prin urmare periculoși, 
tocmai din pricină că le lipsește afișajul pupilar, ca și din cau- 
za inelasticităţii botului, care, astfel, nu poate „avertiza te- 
legrafic“ despre un atac iminent. În relaţiile interpersonale 
dintre cuplurile umane o dilatare a dimensiunilor pupilei ac- 
ționează efectiv ca un mesaj nescris transmis celeilalte per- 
soane (sau în raport cu un obiect) și exprimînd un interes 
intens, adeseori sexual modulat. 

Există multe și voluminoase dicţionare, manuale și enci- 
clopedii destinate a explica și ilustra concepţia și semnificaţia 
mărcilor, emblemelor, insignelor, semnalelor, simbolurilor 
și ale altor semne (în sens literal și tangibil), inclusiv ale sem- 
nelor de fixare a vorbirii, ca scrierea și punctuația, semnele 
numerice, simbolurile fonetice, signaturile, mărcile de fabri- 
că, logourile, filigranele, piesele heraldice, semnele astrolo- 
gice, semnele alchimice, cabalistice și magice, talismanele, 
semnele tehnice și științifice (ca în chimie), pictogramele și 
alte imagini de acest fel, multe dintre ele larg folosite în pu- 
blicitate. Semnele prohibitive (Fumatul interzis), semnele 
de îndrumare afișate în aeroporturi (Passport Control, Men, 
Women) sau în spitale (Pediatrie), semnele rutiere inter- 
naţionale (Trecerea interzisă) sînt de obicei completate cu 

semne iconice impuse de nevoia de a comunica, dincolo de 
barierele lingvistice, anumite alterări fizice sau handicapuri 
comparabile. 

Ramificaţiile labirintice ale comunicaţiilor optice din lu- 
mea animalelor și pentru omenire sînt nelimitate și necesită 
O tratare separată. Științele, precum astronomia, și artele vi- 
zuale s-au desfășurat, încă din vremurile preistorice, pe ca- 
nalul optic. Modificările corpului uman și ale aspectului său 
fizic, de la cele nepermanente, ca pictura corporală, machia- 
jul teatral sau aranjamentele capilare curente, pînă la meta- 
morfoze cvasipermanente, cu ajutorul unor procedee ca 
sculptura corporală, de ex. vechiul „picior de lotus“ chine- 
zesc sau moda occidentală a corsetelor foarte strînse; infi- 
bulaţia, cicatrizarea sau tatuajul; și, mai general vorbind, 
chirurgia plastică, toate vehiculează mesaje — ca reconstruc- 
ţia, deseori cu scop cosmetic, a dimensiunii sînilor la femei — 
prin mijloace non-verbale. Arta pictării mumiilor în Egiptul 
roman urmărea să furnizeze piese de înlocuire a capului spre 
a facilita comunicarea silenţioasă a unei persoane decedate 
pe timpul trecerii ei în viaţa de dincolo. 

Un gen surprinzător de comportament comunicaţional 
uman non-verbal și fără contact direct ne este oferit de o for- 
mă bizară de troc cunoscută încă de pe vremea lui Herodot 
și prezentă și azi, după relatările etnografilor, care o carac- 
terizează drept „comerţ silențios“. Nu e implicat de obicei 
nici unul dintre canalele comune directe, ci numai ideea ab- 
stractă de schimb. Se întîmplă ceva de genul: un participant 
la o tranzacţie comercială lasă mărfurile într-un loc presta- 
bilit, apoi se retrage într-un punct de observaţie avantajos 
pentru a supraveghea neobservat — sau mai degrabă nu. Se 
ivește apoi celălalt participant, care examinează produsele 
lăsate acolo. Dacă e mulțumit de cele găsite, lasă și el, într-o 
cantitate comparabilă, alte articole de vînzare. 

Studiul manifestărilor corporale în spațiu și timp (nu- 
mit uneori proxemică) cu raportare personală, dimensiunile 

adecvate ale unei cuști de grădină zoologică, amplasarea bi- 
rourilor, claselor, secţiilor unui i spital, expozițiilor din muzee 
și galerii și nenumărate alte proiecte arhitecturale presupun, 
toate, axiologia volumului și a duratei. Harta este o repre- 
zentare grafică a unui mediu, conținînd elemente deopotrivă 
picturale și nepicturale sau simbolice, de la cîteva configu- 
raţii simple pînă la planuri de detaliu complexe sau alte dia- 
grame și ecuaţii matematice. Toate hărţile sînt și indexicale. 
Ele merg de la cele locale, ca bine cunoscuta reprezentare po- 
licromă a metroului londonez, pînă la placa de metal inter- 
galactică de pe nava spaţială Pioneer 10 care-și urmează cursa 
în afara sistemului nostru solar. Toate organismele comunică 
prin intermediul unor modele (Umzelt-uri sau lumi indi- 
viduale, fiecare în conformitate cu organele sale de simţ spe- 
cio-specifice, de la cele mai simple reprezentări ale manevrelor 
de apropiere și retragere, pînă la cele mai sofisticate teorii 
cosmice ale lui Newton și Einstein. Ar fi bine să ne amintim 
că Einstein şi-a construit iniţial modelul său de univers din 
semne non-verbale, „de tip vizual și, unele, de tip muscular“. 
Așa cum îi scria unui coleg în 1945: „Cuvintele sau limba, 
așa cum sînt ele scrise sau rostite, nu par a juca nici un rol în 
mecanismul meu de gîndire. Entităţile fizice care par a servi 
ca elemente în gîndire sînt anumite semne și unele imagini 
mai mult sau mai puţin clare care pot fi « voit » reproduse și 
combinate.“ Abia mai tîrziu și „doar într-un stadiu secun- 
dar“, după o muncă îndelungată și dură pentru a-și trans- 
pune constructul non-verbal în „cuvinte convenţionale și alte 
semne“, ajungea să-l poată comunica și altora. 


2 
Studiul semnelor 


Gîndiţi-vă ce anume au în comun aceste zece mici drame: 


e Un radiolog identifică o opacitate pe radiografia toracică 
a unui pacient și pune diagnosticul de cancer pulmonar. 


+ Un meteorolog remarcă o creștere a presiunii barome- 
trice și elaborează prognoza pentru ziua următoare ţi- 
nînd seama de această schimbare. 


e Un antropolog observă un complex de schimburi ce- 
remoniale practicate între membrii unui trib; ea trage 
concluzii analitice despre sistemul politic, economia 
și organizarea socială a populaţiei pe care o studiază. 


Un profesor de franceză arată o fotografie cu un cal. 
Elevul său american spune: „horse“. Profesorul dă din 
cap dezaprobator și pronunţă: „cheval“. 


e Un istoric examinează scrisul de mînă al unui fost pre- 
ședinte și pe baza lui trage concluzii despre persona- 
litatea subiectului său. 


e Un cercetător al Kremlinului, din fosta Uniune Sovietică, 
observă apropierea unui membru al biroului politic de 
secretarul general al partidului la festivitățile de 1 Mai 
și face conjecturi despre poziţia personajului respectiv. 

* Într-un proces este adusă ca probă o amprentă digitală 
compromiţătoare; inculpatul este condamnat pe baza 
acestei probe. 


* Un vînător observă în zăpadă grupuri de urme dreptun- 
ghiulare ca niște cârlige ascuţite aducînd a pinteni canini; 
urma piciorului anterior are o lungime de 15 cm și o lă- 
țime de 13 cm, iar dimensiunile corespunzătoare ale ur- 
mei piciorului posterior sînt de 15 pe 11 cm. Pe traseu 
se găsesc excremente sferice lungi de 20-30 mm și late 
de 15-20 mm. Vînătorul presupune, cu un gradînalt de 
probabilitate, că în faţa lui merge la trap un cerb wapiti 
mascul. 

* Un om se pomenește că e fixat cu privirea de un cîine, 
care mirîie, latră, își ţine capul sus și ceafa arcuită, buzele 
contractate vertical și dinții dezveliţi, urechile erecte și 
aplecate în faţă. Omul trage concluzia că se află în pri- 
mejdie iminentă de a fi atacat și ia măsuri de apărare. 


* Un păun se expune ostentativ în fața unei păuniţe im- 
presionabile; ea se rotește cu rapiditate și se așază pe 
jos. Urmează copulaţia. 


Cei dintre noi care practică semiotica tind să trateze 
aceste întîmplări la fel, în pofida deosebirilor substanţiale 
și evidente de cadru, de participare a unor personaje umane 
sau necuvîntătoare și multor altor variabile. Ceea ce ne în- 
dreptățește să procedăm astfel este o operaţie abstractivă care 
reduce fiecare episod la un caz de semioză sau de acțiune 
semică. Din acest punct de vedere, semiotica nu se referă 
cîtuși de puţin la lumea „reală“, ci la unele modele reale 
complementare sau alternative ale acesteia și — cum gîndea 
Leibniz — la un număr infinit de lumi posibile și concepti- 
bile antropologic. Astfel semiotica nu dezvăluie niciodată ce 

anume este lumea, ci circumscrie ceea ce putem ști despre ea; 
cu alte cuvinte, ceea ce descrie un model semiotic este nu „rea- 
litatea“ ca atare, ci natura așa cum ne este ea dezvăluită de 
către metoda noastră de investigaţie. Este în discuţie interac- 
țiunea dintre „cartea naturii“ și descifratorul ei uman. Dis- 
tincţia aceasta poate fi ilustrată prin comparaţia cu un pescar 
care-și aruncă plasa; mărimea peștilor pe care-i poate prin- 
de este limitată de morfologia plasei, dar acest fapt nu are 
nici o consecinţă pentru ihtiologie. Un concept al „sisteme- 
lor de modelare“ a ocupat o poziţie centrală în așa-numita 
școală de la Moscova și Tartu încă din anii 1960, dar, fiind 
derivat dintr-o reprezentare a limbii în lingvistica structu- 
rală, el s-a concentrat asupra culturii și a exclus tot restul na- 
turii. În seculara căutare filozofică a realităţii, s-au sugerat 
două puncte de plecare alternative: și anume că structura fiin- 
ței e reflectată în structuri semiotice, care constituie astfel 
modele sau hărți ale realităţii; sau că lucrurile stau invers, și 
anume că structurile semiotice sînt variabile independente, 
astfel încât realitatea devine o variabilă dependentă. Deși am- 
bele viziuni sînt asediate de numeroase dificultăți, o versiune 
a celei de-a doua, propusă de către un biolog german remar- 
cabil prin productivitatea sa, Jakob von Uexkiill (1864-1944), 
sub sigla de Umwelkforschung — a cărei traducere aproxi- 
mativă ar fi „cercetare a universurilor subiective“ — s-a do- 
vedit a fi cea mai consonantă cu semiotica modernă (ca și cu 
etologia). Aceeași atitudine a fost exprimată de către Niels 
Bohr cînd a răspuns la obiecţia că realitatea este mai impor- 
tantă decât limba căreia îi este subiacentă; Bohr a replicat: 
„Sîntem suspendaţi în limbă într-un asemenea mod, încît nu 
putem spune ce este sus și ce este jos“ (French și Kennedy 
1985: 302). Semnele și-au dobîndit eficacitatea prin adaptare 
evolutivă la capriciile Umwelt-ului mînuitorului de semne. 
Cînd Umwelt-ul se schimbă, aceste semne pot deveni obsta- 
cole, iar producătorul de semne poate dispărea. 

Potrivit incomparabilului filozof și polimat Charles Sanders 
Peirce (1839-1914), pe bună dreptate numit „cel mai ori- 
ginal și mai multilateral intelect pe care l-a dat America pînă 
acum“ (Fisch 1980: 1) și care a revigorat ca nimeni altul 
semiotica, doctrina antică a semnelor, semioza presupune o 
relaţie triadică ireductibilă între un semn, obiectul și inter- 
pretantul său. Acest trio de termeni și familia lor au armonice 
filozofice cu ample rezonanțe. Înainte de a trece în revistă 
cîteva dintre ele, aș vrea să mă opresc asupra unei definiții 
obișnuite a semioticii și să-i examinez o clipă componentele 
și cîteva dintre consecinţe. Materia semioticii, după cum se 
susține adesea, este schimbul de mesaje — într-un cuvînt co- 
municarea. La aceasta trebuie adăugat numaideciît că semio- 
tica este central preocupată de studiul semnificației. Semiotica 
poate fi, așadar, clasificată ca ramura pivot a unei științe inte- 
grate a comunicării, căreia, prin caracterul ei de investigaţie 
metodică a naturii și constituirii codurilor, îi furnizează un 
contrapunct indispensabil. 

Mesajul este un semn sau un șir de semne transmise de 
la un producător sau de la o sursă de semne către un recep- 
tor de semne sau o destinaţie. Orice sursă sau orice destinaţie 
reprezintă o entitate vie sau produsul unei entităţi vii, pre- 
cum un calculator, un robot, niște automate în genere, sau 
o fiinţă supranaturală postulată, ca atunci cînd un băiat (sur- 
sa), în genunchi (mesaj non-verbal), își imploră divinitatea 
(destinaţia). „Îl rog pe Domnul sufletul să-mi ia“ “ (mesaj ver- 
bal). E important să avem conștiința faptului că numai fiin- 
țele vii și extensiile lor neînsuflețite sînt supuse semiozei, care 
se vede astfel înălțată la rangul de atribut criterial necesar, 
dacă nu și suficient, al vieţii. Prin „lucruri vii“ se înțeleg nu 
numai organismele care aparţin unuia dintre cele cinci reg- 
nuri, și anume Monera, Protoctista, Animalia, Plantae și 
Fungi, ci și totalitatea părţilor lor componente dezvoltate 
ierarhic, începînd cu o celulă, unitatea semiozică minimală, 

corespunzând după cum se estimează unui număr de aproxi- 
mativ cincizeci de gene sau de aproximativ O mie de miliarde 
(1012) de atomi intricat organizaţi. (Virușii sînt omiși din 
cauză că ei nu sînt nici celule, nici agregate de celule.) Cor- 
purile noastre reprezintă asamblaje de celule, în număr de 
aproximativ o sută de mii de miliarde (1014), reciproc ar- 
monizate printr-un flux neîncetat de mesaje vitale. Originea 
celulelor cu nucleu constituie istoria confuz înțeleasă a co- 
laborării simbiotice și semiozice dintre unicelule — populații 
de alge albastre și bacterii fără componente interne aparente; 
ele s-au dezvoltat în mai puţin de un miliard de ani după 
formarea Pămîntului (și urme bogate ale existenţei lor au 
fost recoltate în Groenlanda). Celulele simple, după cum se 
crede, s-au contopit și au alcătuit confederaţii complexe de 
celule din care este alcătuită fiecare fiinţă vie. Ele, la rîndul 
lor, sînt integrate în organe, organele în organisme, formînd 
sisteme sociale de o tot mai mare complexitate. Astfel, fizica, 
biologia, psihologia și sociologia își au fiecare propriul nivel 
specific de semioză. Codul genetic guvernează schimbul de 
mesaje la nivel celular; hormonii și neurotransmiţătorii me- 
diază între organe și între ei înșiși (sistemul de apărare imu- 
nitară și sistemul nervos central sînt intim împletite printr-un 
curent dens de trafic de mesaje în dublu sens), și o varietate 
de mesaje non-verbale și verbale conjugă organismele într-o 
rețea de relaţii reciproce ca și cu restul ambientului lor. Așa 
cum a descris în mod plastic Frangois Jacob (1974: 320) aceas- 
tă progresie, „de la organizarea familială la statul modern, 
de la grupul etnic la coaliția de naţiuni, o întreagă serie de 
integrări se întemeiază pe o varietate de coduri culturale, 
morale, sociale, politice, economice, militare și religioase. 
Istoria omenirii este mai mult sau mai puţin istoria acestor 
integroni și a modului în care ei se alcătuiesc și se modifică.“ 
Semioza de pe un nivel superior din ierarhia integronilor este 
ireductibilă la cea de pe nivelul inferior, și anume în ultimă 
instanţă la fizică (Popper și Eccles 1977). 


STUDIUL SEMNELOR 49 


Comportamentul semiozic chiar și al grupărilor organis- 
mice majore, cu diferite moduri de viaţă, a fost inegal studiat. 
În structura naturii, plantele sînt, în primul rînd, producă- 
tori; O examinare a conduitei lor comunicative, sub denumirea 
de „fitosemiotică“, a început abia în 1981, cînd semioticia- 
nul german Martin Krampen a publicat un pătrunzător ar- 
ticol programatic sub acest titlu. La polul opus al plantelor 
se află ciupercile, fungi, factorii de descompunere ai naturii; 
cunoștințele noastre despre tipul lor specific de semioză este 
încă și mai rudimentar. Interesul maxim s-a concentrat pînă 
acum asupra animalelor (zoosemiotica), ingeratorii, care me- 
diază între celelalte două și, după ceea ce consumă, pot fi 
clasificate ca ierbivore sau răpitoare: felul lor de hrănire poa- 
te marca și caracterul recursului lor respectiv la utilizarea 
semnelor. 

E de notat că traficul de mesaje în patru din cele cinci 
regnuri este exclusiv non-verbal; mesajele verbale au fost 
identificate numai la animale, iar dezvoltarea maximă ele și-o 
ating doar la una dintre subspeciile existente, FZomo sapiens 
sapiens. Cea mai distinctivă trăsătură a oamenilor este aceea 
că numai ei, de-a lungul întregii lor vieţi terestre, au la dispo- 
ziţie două repertorii semice separate, dar, firește, total com- 
binate: cel non-verbal — evident derivat de la strămoșii lor 
mamiferele, îndeosebi primatele — și un suprastrat verbal 
exclusiv uman. Acesta din urmă constituie materia celei mai 
avansate și mai înalt formalizate ramuri a semioticii, lingvis- 
tica generală, studiul relaţiilor verbale și al fundamentului 
lor gramatical subiacent. 

Definiţia propusă aici presupune un producător de me- 
saje sau o sursă și un receptor sau o destinaţie. În exemplele 
de mai sus, sursele și destinațiile existente sau odinioară vii 
se regăsesc în roluri ca acelea jucate de pacient și de medic; 
de etnograful de teren și de informator; de profesor și de elev; 
de istoric și de fosta figură publică; de politicianul străin 
aflat la distanță și de politolog; de cerbul wapiti și de vînă- 

tor; de cîine și de victima potenţială; de păun și de păuni- 
ță. Barometrul citit de meteorolog este un instrument de 
observaţie fabricat de om, și anume unul dintr-o clasă de po- 
tenţatoare ale simţurilor, ca de pildă o cameră cu bule, con- 
struită în scopul de a face perceptibile mesaje imperceptibile; 
astfel, nici un fizician nu poate „vedea“ cu adevărat parti- 
culele subatomice, nici chiar cu ajutorul celui mai puternic 
microscop electronic (sau al unui complex accelerator-detec- 
tor), ci doar (cel mai simplu spus), micile bule de hidrogen 
produse de ele — bulele de vapori din rezervor le „reprezintă“, 
adică le modelează interacțiunile. Cît despre dermatogliful 
prezentat tribunalului, el funcţionează aici ca un mesaj-prin- 
contiguitate probativ sinecdotic despre vinovăția unui cri- 
minal prezumat. 
În orice tranzacţie dată, sursa este cu necesitate cuplată 
la o destinaţie prin intermediul unui canal; varietatea unor 
atare căi de transport e limitată de senzoriul specific al fiecă- 
ruia. Această stare de lucruri a fost elegant rezumată de către 
George Dalgarno (autorul scoţian al lucrării Ars signorzrn, 
un admirabil tratat semiotic din a doua jumătate a secolului 
al XVII-lea): „Este adevărat“, scria el în 1680, „că toate sim- 
ţurile sînt mai mult sau mai puţin informatori ai sufletului, 
căci, deși ele își au limitele lor distincte și obiectele proprii 
atribuite lor prin natură, el este capabil să le folosească ser- 
viciile chiar și în cele mai abstractizate noţiuni și în cea mai 
arbitrară alcătuire.“ Dalgarno mai spune că „natura pare a 
fi pregătit cu deosebire două, auzul și văzul, spre a și le pune 
în slujba sa“, dar aceasta e o consideraţie superficială. In- 
comparabil mai străvechi sînt mesajele moleculare, iar cana- 
lul chimic este cel mai extins. Trei dintre nivelurile ierarhice 
ale controlului endosemiotic bazal sînt reglate de codul ge- 
netic, de reacţiile imunitare umorale și mediate celular și, 
respectiv (o dată cu apariţia bureţilor), de marele număr de 
peptide prezente în sistemul nervos central și funcționînd ca 
neurotransmiţători. Simţurile olfactiv și gustativ sînt și ele 

deopotrivă semiochimice. Chiar și în cazul văzului, impactul 
fotonilor asupra retinei afectează diferențiat capacitatea pig- 
mentului rodopsina, care umple bastonașele pentru a absorbi 
lumina de diverse lungimi de undă, condiţie a principiului 
univariaţiei. Vibraţiile acustice și tactile și impulsurile tri- 
mise prin simţurile termice sînt, de asemenea, transformate 
în mesaje electrochimice. Oamenii și numeroase alte animale 
sînt conectate prin mai multe canale simultan sau succesiv. 
Prelucrarea paralelă a mesajelor introduce un grad de redun- 
danță, în virtutea căruia devine mai probabil că erorile de 
receptare vor fi reduse la minimum; se poate însă ca mesa- 
jele colimate să se contrazică reciproc — acesta e rolul pe care-l 
joacă o figură retorică precum ironia în discursul vorbit sau 
Scris, ca și poziţia de arcuire a spinării la o pisică domestică 
în zoosemiotică. 


Mesajele 


Nu se știe cum anume generează — sau, ca să folosim un 
termen mai puţin supraîncărcat — formulează majoritatea 
surselor mesajele. Fiinţele umane sînt capabile să lanseze un 
număr enorm de mesaje inedite adecvate unei varietăţi in- 
definite de contexte, dar complexitatea preluării lor inițiale 
de către acea sferă limitată spaţial a țesutului cunoscut sub 
numele de creier rămîne o enigmă. Pe scurt însă mesajele-for- 
mulate-ca atare trebuie să sufere o operaţie traductivă spre 
a fi exteriorizate sub formă de șiruri seriale adecvate canalu- 
lui sau canalelor alese pentru a stabili legătura cu destinaţia. 
Această transmutaţie neurobiologică dintr-o formă de ener- 
gie în alta se numește codificare. Cînd destinaţia detectează 
și extrage din canal mesajele codate, trebuie efectuată altă tra- 
ducţie, urmată de încă o serie de transformări, înainte ca să 
poată avea loc interpretarea; această reconversie fundamen- 
tală se numește decodificare. Codificarea și decodificarea pre- 
supun un cod, un set de reguli neambigue prin care mesajele 
sînt convertibile dintr-o reprezentare în alta; codul este ceea 

cese presupune că ar avea în comun, în fapt sau ipotetic, total 
sau parţial, cele două părţi angajate în schimbul de mesaje. 
Folosind faimosul program de calculator al lui Joseph Wei- 
zenbaum, denumit cu toată îndreptăţirea Eliza, interlocu- 
torii umani tind să proiecteze simpatie, interes și înţelegere 
asupra Elizei, așa cum ar face-o în cazul unui psihoterapeut. 
În fapt, Eliza nu „știe“ nimic. O eroare similară în codurile 
partajate este însăși tema scînteietoarei povestiri a lui Jerzy 
Kosinski (precum și a fidelei adaptări cinematografice ba- 
zate pe ea), Being There, unde unui grădinar analfabet și re- 
tardat i se atribuie atribute gnostice supreme din pricină că 
el — în realitate o pagină albă — mimează, reproduce și re- 
flectează codurile interactive ale fiecăruia dintre partenerii săi 
de conversaţie, indiferent de posibilele lor comunități lingvis- 
tice native. 

Receptorii interpretează mesajele ca pe un amalgam a două 
intrări separate, dar inextricabil amestecate: semnul declan- 
șator fizic sau semnalul propriu-zis, modelat însă inevitabil 
de context. Acesta din urmă joacă un rol cardinal, și totuși 
conceptul nu s-a supus unei definiţii; de asemenea, se știe 
la fel de puţin în general cum „ia act“ de context destinaţia. 
În semiotică termenul este utilizat într-o accepţiune largă 
și totodată nelimitativă pentru a cuprinde mesaje anterioare 
(presupoziţii anaforice) și probabil mesaje ulterioare (impli- 
caţii cataforice), zgomot ambiental și semantic, totul filtrat 
de memoria genetică și culturală scurtă și de lungă durată. 


Semnul 


Aceşti șase factori cheie — mesajele și codul, sursa și des- 
tinația, canalul și contextul — alcătuiesc, separat și îm- 
preună, bogatul domeniu al cercetărilor semiotice. Totuși 
noțiunea centrală rămîne semnul. Acest termen a fost de- 
finit în numeroase feluri diferite de cînd a fost introdus în 
Grecia antică. În semiotica medicală, de pildă, semnul a fost 
utilizat în conjuncţie sau, mai degrabă, în opoziţie cu simp- 

tomul cel puţin de la Alcmeon, Hipocrate și îndeosebi Galen 
(c. 130-—c. 200 d. Cr.). Practicienii clinici făceau de obicei 
distincţia dintre „datele slabe“ sau semnele subiective, zise 
simptome, înţelegînd prin asta orice relatează pacientul pe 
cale verbală despre senzațiile lui/ei („Am o durere în piept“) 
sau manifestă non-verbal (gemete cînd arată pieptul); și „da- 
tele tari“ sau semnele obiective, pe care clinicienii le numesc 
efectiv „semne“ și care înseamnă tot ceea ce observă medicul 
cu propriii săi ochi și urechi (spută sîngerie, horcăială) sau 
cu instrumentele sale (opacizare pe un film radiografic). Mulți 
filozofi utilizează și ei termenul de semn; cu toate acestea 
nu puţini îl opun simbolului, mai degrabă decît simptomului. 
Filozoful neokantian din secolul al XX-lea, Ernst Cassirer 
(1874-1945), bunăoară, pretindea că aceste două noțiuni ţin 
de două universuri discursive diferite și că „semnul face par- 
te din lumea fizică, simbolul face parte din lumea umană a 
semnificației“ (Cassirer 1944: 32). Astfel de abordări mini- 
maliste sînt mult prea imprecise și superficiale pentru a fi 
utile, după cum a demonstrat cu scrupulozitate Peirce în toa- 
te voluminoasele lui scrieri. Pentru Peirce, semnul era un con- 
cept generic, existent sub forma unui foarte mare număr de 
specii, derivînd dintr-o bază trihotomă alcătuită din icon, 
index şi simbol, definit fiecare în funcţie de relaţia dintre acea 
categorie semică și obiectul său într-un context particular. 

Pentru a lămuri ce anume este semnul, e util să începem 
cu formula medievală aliquid stat pro aliquo, lărgită de către 
Peirce, pe la 1897, în sensul a ceva care stă în locul cuiva sau 
a ceva într-o anumită privinţă sau calitate. Noţiunii clasice 
de substituție prezente în această propoziţie faimoasă — Ro- 
man Jakobson a numit-o renvoi, termen traductibil prin 
„trimitere“ [eng. referral] — Peirce i-a adăugat aici criteriul 
interpretării. Ajunși în acest punct, să privim mai îndeaproa- 
pe ciclul trihotomic obiect-semn-interpretant la care am fă- 
cut aluzie mai devreme și de asemenea să zăbovim un pic spre 

a examina pe acel „cineva“ al lui Peirce, destinaţia sau alt re- 
ceptor al mesajului. 

Distincția dintre obiect (O) și semn (S) ridică semne de 
întrebare majore în legătură cu anatomia realității, legate în 
fapt chiar de însăși existența ei, dar nimic asemănător cu un 
consens asupra acestor enigme nu se întrevede în rîndul fi- 
zicienilor, ca să nu mai vorbim de filozofi. O implicaţie evi- 
dentă a acestei dualităţi postulate este că semioza necesită cel 
puţin doi actanţi: observatorul și observatul. Intuiţia noas- 
tră despre realitate este consecinţa unei interacțiuni mutuale 
între cele două: după Jakob von Uexkuill, lumea privată a sen- 
zaţiilor elementare (Mer/kzeichen, „semne perceptuale“) cu- 
plată cu semnificaţia lor se transformă în impulsuri active 
(Wirkzeichen, „semne operaţionale“ ); și lumea fenomenală 
(Umwelt), adică lumea subiectivă pe care fiecare animal și-o 
modelează pe baza mediului său „adevărat“ (Natur, „realita- 
tea“ ), care se revelează numai prin intermediul unor semne. 
Regulile și legile cărora le sînt supuse acele procese semice — 
și anume semioza — sînt singurele legi reale ale naturii. „În- 
trucît activitatea minţii noastre este singurul component al 
naturii cunoscut nouă“, arăta el în marea sa operă, Biologie 
teoretică, „legile ei sînt singurele care au dreptul să fie numite 
legi ale naturii“ (Uexkiill 1973 [1928]: 40). Versiunea orică- 
rui observator despre Umwelt-ul său va fi unicul model al 
lumii, respectiv un sistem de semne alcătuit din factori gene- 
tici plus un cocteil de experiențe, inclusiv perspectivele de 
viitor. Un fapt de viață agravant este că actul nud al obser- 
vaţiei determină o articulaţie reziduală care tulbură sistemul 
supus observaţiei. Ingredientul sau alimentul esenţial al min- 
ţii poate fi prea bine informaţia, dar pentru a dobîndi in- 
formaţie despre indiferent ce anume necesită, printr-o lungă 
și complexă succesiune de pași, transmiterea de semne de 
la obiectul de interes către sistemul nervos central al obser- 
vatorului. Mai mult, atingerea lui are loc într-o asemenea 
manieră, încît această acţiune influentă exercită un feedback 

asupra obiectului supus observaţiei, astfel încât îi poate per- 
turba condiţia. Pe scurt, creierul, sau mintea, care este el însuși 
un sistem de semne, e legat de lumea prezumtivă a obiectelor 
nu numai prin selecţia perceptuală, ci și printr-o asemenea 
îndepărtare de intrările fizice — stimulii sensibili —, încât 
putem afirma fără nici o teamă că singura cunoaștere pe care 
o poate poseda orice animal, oarecum „printr-un geam în- 
tunecat“, este cea a semnelor. Dacă îndărătul semnelor există 
o realitate — poate ceea ce Heraclit numea /ogos, structura 
repetabilă care îi asigură fiecărui obiect unitatea și stabilitatea 
ideală și pe care topologul francez Ren€ Thom (1975) și cu 
mine am calificat-o independent unul de altul ca „formă“ — 
omenirea nu O va ști pesemne niciodată cu siguranță. Așa cum 
a spus atît de elocvent Heraclit, „nu poţi descoperi hotarele 
sufletului, chiar dacă ai bate toate drumurile în acest scop, 
atât este de mare adîncimea formei lui“. Pe scurt, acest raţio- 
nament ne îndreptățește să reformulăm pe O ca So, astfel 
încît dubla distincţie iniţială este redusă la una singură între 
două feluri de semne. 

Ce se poate spune despre cel de-al treilea corelat, inter- 
pretantul lui Peirce (1)? Ce înțelegea el prin acest mult dis- 
cutat (și mai adesea chiar și greșit înțeles) concept? E drept, 
în scrierile sale nu poate fi găsită nici o definiție unică și ca- 
nonică a lui, dar el evidenţiază faptul că orice semn determină 
un interpretant „care este la rîndul său un semn“, „(astfel 
încît] avem un semn acoperit de alt semn“. Peirce arată de 
asemenea că interpretantul poate fi un semn echivalent sau 
„poate un semn mai dezvoltat“, prin care noutatea pătrunde 
în sistem, permiţîndu-ne să ne sporim înțelegerea obiectului 
nemijlocit. Pentru a ilustra toate acestea, să reflectăm asupra 
cîtorva interpretanţi ai substantivului englez Porse [cal]. Ei 
ar putea fi sinonime parţiale precum colt (mînz], gee-gee 
[di-di], ge/ding [jugan], pinny [catîr], mare [iapă], pony [po- 
nei], stallion [armăsar), stud [armăsar de prăsilă], thorougb- 
bred [pur sînge] — ca să nu mai vorbim despre Peroin — și 

altele, sau interpretantul ar putea fi o reformulare mono- 
lingvă, inclusiv definiţii standard de dicţionar, ca aceea din 
Oxford English Dictionary: „A solid-hoofed perissodactyl 
quadruped .. . having a flowing mane and tail, whose voice 
is a neigh“ [„Patruped perisodactil monocopitat ... cu coa- 
mă și coadă libere, emiţînd ca sunet caracteristic un neche- 
zat“ — n. t.]. Altul dintre interpretanţii săi este denumirea 
științifică Equus Przewalski caballus, ca și, în mare, traduce- 
rile echivalente în semnele verbale din alte limbi, ca cheval, 
Pferd, loșad!, bevonen etc. Urme istorice precum Bucefal, 
Morocco, Hans cel Isteţ și toţi lipiţanii Școlii Vieneze de 
Călărie aparţin aceleiași categorii, precum reprezentările li- 
terare ca houyhnhmii lui Jonathan Swift, piesa Equus a lui 
Peter Shaffer, saga lui Conan Doyle Silver Blaze, creatura 
lui Eco, Brunellus, și tratate științifice atît de diferite pre- 
cum disertaţia lui Xenofon Tratat despre echitație, cartea lui 
Stefan von Maday, Psychologie der Pferde und der Dressur, 
și pătrunzătorul eseu al lui E.H. Gombrich „Meditations 
on a Hobby Horse“. Transmutaţiile intersemiotice în semne 
non-verbale includ nenumărate gravuri și picturi cu cai uni- 
versal răspîndite (cu totul remarcabile cele aflate în peșterile 
din Magdalenian), sculpturi (începînd din perioada neolitică, 
incluzîndu-le pe cele din tradiţia chineză ulterioară — Lung- 
shan —, frizele scitice, centaurii greci), după cum și reprezen- 
tările cinematografice moderne ca National Velvet și The 
Black Stallion. î sfîrșit, desigur, orice cal „real“ pe care îl 
arăt poate deveni, în virtutea acelui gest, care este un semn 
indexical sau un „obiect al experientei directe în măsura în 
care dirijează atenţia către un obiect prin care îi este cauzată 
prezenţa“, un interpretant. Nu încape nici o îndoială că, în 
calitate de sinonim intralingvistic al lui sau de parafrază sau 
de discurs amplu despre el, orice semn va îmbogăţi înțelegerea 
obiectului pe care-l reprezintă, la fel ca și traducerile inter- 
lingvistice și transmutaţiile lui intersemiotice. Fiecare nou 
interpretant tinde să amplifice înțelegerea și oferă prilejul 

unei cascade de inovaţie și, prin urmare, de modificare se- 
mantică. (Alt mod, mai tehnic, de a spune același lucru este 
că orice metalimbaj care explică un limbaj obiectual e tot- 
deauna mai bogat decât acesta din urmă.) 

Pe scurt, din viziunea lui Peirce despre semn rezultă că 
cea de-a doua distincţie, ca și prima, se reduce la două feluri 
de semne, cu alte cuvinte, S și Si,. Încă o dată, iată cuvintele 
lui: un semn este orice „determină orice altceva (interpretan- 
tul său) să se refere la un obiect la care se referă el însuși 
(obiectul său) în același mod, semnul devenind la rîndu-i un 
semn, și așa ad in finitum“ i 


Semnele și „realitatea“ 


Dacă obiectele sînt semne, într-o regresie indefinită către 
un logos ipotetic, și dacă interpretanţii sînt semne pășind 
progresiv către dezintegrarea ultimă a minţii, rămîne oare 
ceva care să nu fie semn? Ce se întîmplă cu acel „cineva“ 
menţionat de Peirce — observatorul sau interpretul garni- 
turilor succesive de acţiuni semice? Într-un renumit articol 
publicat în 1868, Peirce a anticipat această întrebare și i-a 
dat un răspuns, susținînd că „cuvîntul sau semnul pe care 
le utilizează oamenii sînt oamenii înșiși“, ceea ce înseamnă 
a pretinde că omul și semnul exterior sînt identici, în același 
sens în care sînt identice cuvintele homo și man sau om. 
„Astfel, limba mea este suma totală a propriei mele ființe, 
deoarece omul este gîndirea.“ Pe scurt, „cineva“ -ul este tot 
un semn sau un text. Dar facultatea de procreaţie a ființei 
umane, împărtășită cu toate celelalte forme de viaţă ? Peirce 
a arătat că și această capacitate este intrinsecă semnelor, para- 
lelă care a fost reelaborată de către Thom (1973). Semnele 
iau fiinţă numai prin dezvoltarea lor din alte semne. 
Poziţia menţionată în paragrafele anterioare și potrivit 
căreia, într-un anumit punct din ciclul semiotic, există obiecte, 
în rîndul cărora sînt incluși observatori și interpreţi conști- 
enți — precum oameni, marsuini și, eventual, locuitori de 

pe Phobos —, iar în alt punct din ciclu există interpretanți, 
ambele categorii fiind tipuri de semne, este familiară în tra- 
diția filozofică. Această poziție — care decurge cu siguranță 
din observaţia lui Peirce, melancolică și lansată ca într-o doa- 
ră, despre ceva socotit de el ca un fapt, și anume „că întregul 
univers este impregnat de semne, dacă nu cumva este chiar 
alcătuit exclusiv din semne“ — este cunoscută ca idealism, 
iar cel de o nuanţă aparte, numit uneori „idealism concep- 
tual“, care susţine că viziunea noastră despre realitate, adică 
despre Umwelt-ul nostru, presupune o referire esențială la 
minte (Gemiit) în constituirea sa. După cum insista Kant — 
și, firește, atît Peirce cît și Jakob von Uexkull asimilaseră pe 
deplin principiile kantiene — „experienţa brută“ este inabor- 
dabilă; pentru a o putea sesiza, trebuie mai întîi să te scalzi 
în experienţă, să-i suporţi tensiunea și să o dregi cu o supă 
de semne. Drept care, acest soi de idealism poate fi numit 
„idealism semiotic“, după denumirea adecvată propusă de 
filozoful David Savan (1983). În plus, ca să-l parafrazăm pe 
Savan, idealismul semiotic se oferă în două buchete, tare sau 
radical și blînd sau tolerant, înclinația lui mergînd către aces- 
ta din urmă, și anume „teza că toate proprietăţile, atributele 
sau caracteristicile a tot ce există depind de sistemul de sem- 
ne, reprezentări sau interpretări prin care sînt semnificate“. 
Fără a ne angaja neapărat într-un soi sau altul de idealism — 
numai poziţiile realiste sînt, cred eu, total lipsite de interes — 
e limpede că ceea ce discută în ultimă analiză semiotica este 
rolul minţii în crearea lumii sau a constructelor fizice por- 
nind de la o puzderie vastă și pestriță de impresii sensibile. 
În 1984 participam ca auditor la o conferinţă de bilanţ 
disciplinar, cosponsorizată de Indiana University și de Na- 
tional Endowment for the Humanities. Subiectul dezbaterii 
era dacă semiotica este un domeniu sau o disciplină — între- 
bare pe care Umberto Eco o sugerase într-un discurs rostit 
cu zece ani în urmă în campusul din Indiana. Majoritatea 
vorbitorilor erau specialiști într-una sau în mai multe dintre 

științele istorice complexe pe care francezii le numesc es 
sciences bumaines. Raportorul desemnat oficial a fost regre- 
tatul Sir Edmund Leach, ilustrul și scepticul socioantropolog 
englez, care, detectînd un hybris necuvenit în prezentări, 
le atrăsese atenţia vorbitorilor că „și alții au trecut pe-acolo 
înaintea dumneavoastră“. Și, în acest sens, avea fără îndoială 
dreptate. Preocuparea obsesivă pentru semne datează de la 
apariţia celui mai dramatic dintre toţi pașii evoluţiei homi- 
noide, apariția semnelor verbale și schimbările ivite în sto- 
carea și transmisia informaţiei care au însoţit acea tranziţie. 
Aceeași preocupare pentru semne este evidentă de-a lungul 
întregii dezvoltări a sugarului și copilului. Cînd fata mea de 
cinci ani m-a întrebat, „Tati, spune-mi, te rog, ce face Ar- 
mata Salivării 2“, și cînd altă fată, de șapte ani, s-a mirat cum 
de putea fi omorît Dracula cu un „păr“ înfipt în inimă, am 
știut că nu sînt condus în desișurile încîlcite ale filantropiei 
sau în Transilvania, ci în acel /oczs classicus al semnelor în 
acţiune, paronomaza. 

Pentru a încheia acest capitol introductiv, se impune un 
avertisment. A spune că semiotica este o știință „umană“ sau 
„istorică“ ar putea perpetua o iluzie. Potrivit cel puţin unei 
versiuni a teoriei cuantelor, formularea puternic imaginativă 
dată de către John Archibald Wheeler așa-numitei interpre- 
tări de la Copenhaga, trecutul e teorie sau, altfel spus, un alt 
sistem de semne; „el nu are altă existenţă decît în consemnă- 
rile prezentului“. La nivel semiotic, noi tratăm la fel trecutul 
ca și prezentul și viitorul. 


3 
Șase feluri de semne 


În acest capitol voi arunca mai întîi o privire asupra trăsătu- 
rilor generale care caracterizează semnele. Apoi voi schița 
o tipologie a șase „specii“ fundamentale de semne care re- 
flectă tipurile de semne identificate cel mai curent și utilizate 
în mod obișnuit de către semioticieni. 


Trăsăturile generale ale semnelor 
1. Semnul este bifacial 


În 1305, în tratatul său neterminat De vulgari eloquentiae 
(1957: 18), Dante a oferit următoarea definiţie a conceptului 
de semn (verbal): „hoc equidem signum ... sensuale quid 
est, in quantum sonus est: rationale vero, in quantum aliquid 
significare videtur ad placitum“ [„și acest semn ... este sensi- 
bil în calitatea lui de sunet; iar în măsura în care se dovedește 
în stare să însemne ceva, după voie, este rațional“ (1971: 535) 
— N. t.]. Această reformulare este în deplină concordanță 
cu practic orice model al structurii intrinseci a semnului care, 
cu un accent sau'altul, a fost avansat în relatările consacrate 
fundamentelor doctrinei despre semne, începînd de la filo- 
zofia stoică și pînă la gîndirea contemporană. Această ex- 
primare presupune că semnul e alcătuit din două jumătăţi 
indispensabile, una aistheton, perceptibilă (sau sensibilă), 
cealaltă noetora, inteligibilă (sau rațională): semnificantul, un 
impact apreciabil asupra cel puţin unuia dintre organele de 
simţ ale interpretului, și conţinutul semsficat. ( În latina me- 
dievală, perechea corespunzătoare de termeni pentru semai- 

non, „semnificant“, și semainomenon, „semnificat“, din ter- 
minologia stoică, era signans ș și signatum, redată de Saussure 
prin signifiant şi signifi€, în germană de obicei prin das Signi- 
fikat și der Signife kant, de către Morris prin sign vehicle și 
designaturn, de către unii oameni de știință sovietici [Rev- 
zina 1972: 231] ca „lucru“ și „concept“ etc.) 


2. Semne zero 


În diverse sisteme de semne, mai cu seamă în limbă, un ve- 
hicul semic poate uneori — cînd condiţiile contextuale sînt 
adecvate — să semnifice prin însăși absenţa sa, adică să se pre- 
zinte sub forma zero. Lingviștii care folosesc expresia „semn 
zero“ (fonem sau alofon zero, morfem sau alomorf zero etc.) 
sînt obligaţi să înţeleagă fie „semnificant zero“, fie, mult mai 
rar, „semnificat zero“, dar niciodată ambele cazuri; luată li- 
teral, noţiunea de „semn zero“ ar fi oximoronică. (Despre 
utilizarea lui zero în lingvistică, vezi Jakobson 1940, 1966; 
Frei 1950; Godel 1953; Haas 1957.) Rolul vehiculelor se- 
mice zero în alte sisteme comunicaţionale decît cel verbal nu 
a fost niciodată analizat în mod adecvat. Pohl (1968: 34-5), 
de exemplu, remarcă în mod eronat că vestimentația civilă 
funcționează ca zero cînd este purtată într-un context de uni- 
forme, dar astfel se confundă opoziţia nemarcat/marcat cu 
opoziţia realizat/zero. 

Vehiculele semice zero se întîlnesc și în sistemele comu- 
nicaţionale ale animalelor. Astfel, Ardrey (1970: 75) susţine 
că „strigătul de alarmă al elefantului african este tăcerea“ și, 
de asemenea, după Ren&-Guy Busnel, informaţia o vehicu- 
lează parametrul temporal din mesajul schimbat între doi 
membri ai speciei Laniarius erytbogaster, adică „structura 
ritmică a tăcerilor ..., și nu partea acustică a semnalului în- 
suși“ (Sebeok 1968: 138). Dar o investigaţie mai promi- 
ţătoare din punct de vedere euristic e sugerată de fenomenul 
cvasiprozodic potrivit căruia, la mai multe tipuri de insecte 
luminiscente, intervalul pulsatil e un element semnificant în 

stimularea femelelor, iar aceste intervale sînt distincte la di- 
ferite specii, de exemplu la Photinus consanguineus şi mac- 
dermotii; la specia înrudită lineellus, mai mult, numărul 
pulsațiilor este variabil, „ceea ce indică încă o dată semnifi- 
caţia intervalului dintre pulsaţii“ (Lloyd 1966: 78). Existenţa 
formelor zero în diverse sisteme comunicaționale nu viciază, 
așadar, modelul bipartit clasic al semnului. 


3. Ocurent/tip, denotație/designaţie 


Ocurenţa particulară a unui semn — ceea ce Peirce denumea 
„sinsign“ [„sinsemn“)] — (2: 245) — este numită acum în mod 
obișnuit mai degrabă ocurent (token), pe cînd clasa tuturor 
ocurențelor semnului — acel „legisign“ [„legisemn“] — al lui 
Peirce (8:363) — este numită Hp. Parafrazînd propria exem- 
plificare a lui Peirce, putem spune că dacă o pagină dintr-o 
carte are pe ea 250 de cuvinte, acesta reprezintă numărul de 
ocurenți lexicali, în timp ce numărul de cuvinte diferite de 
pe o pagină reprezintă numărul de tipuri lexicale diferite 
(această distincţie a fost investigată și de Richards 1969). 
Printre problemele principale care au atras atenția majo- 
rităţii cercetătorilor semnului verbal, trei par a fi fost fun- 
damentale și inevitabile: cum fac trimitere ocurenţii semici 
particulari? Cum dobîndesc și-și menţin tipurile semice ca- 
pacitatea constantă de a semnifica ? Ce anume stă la baza dis- 
tincției dintre relaţia de referinţă sau denotaţie și relaţia de 
semnificație sau sens sau designație ? S-ar putea adăuga ș ȘI O 
a patra problemă cu privire la relaţia dintre semnificaţie ȘI 
uz (Wells 1954). Clivajul modern dintre semnificație și refe- 
rință a revenit sub numeroase forme începînd cu consideraţia 
clasică a lui Frege, din 1892, despre Sinn și Bedeutung — Be- 
deutung vs Benutzung la Husserl, denotation vs connotation 
la Mill, Bedenkzng vs Benutzung la Paul, valeur vs substance 
la Saussure. „Semantica“ e deseori folosită, cu laxitate, ca un 
termen-prelată acoperind atît teoria referinţei verbale, cât și 
teoria semnificației verbale, dar, în sens strict, ar trebui să se 

limiteze la aceasta din urmă. Filozofii analitici, precum Car- 
nap (1942), alocă în mod caracteristic semanticii teoria ade- 
vărului și teoria deducţiei logice, pe temeiul că adevărul și 
consecvenţa logică sînt concepte bazate pe designaţie, fiind, 
așadar, concepte semantice. Termenul de zoosemiotică a fost 
creat în 1963 pentru a extinde teoria semnificației în scopul 
de a explica procesele designative prezumat corespunzătoare 
din rîndul creaturilor nevorbitoare (Sebeok 19722: 80). 

O discrepanţă notabilă între ceea ce desemnează un tip 
semic și denotaţia unuia din ocurenţii săi poate fi răspun- 
zătoare, la diverse niveluri, de procesele lingvistice cunoscute 
în domeniul poeticii și al retoricii ca „figuri ale vorbirii“, ca 
şi de fenomene înrudite întâlnite la animale (Bronowski 1967). 
Acest fapt stă și la baza mecanismului implicat în minciună, 
care — în pofida anumitor păreri — corespunde unor variate 
forme de inducere în eroare din regnul animal. 


Șase specii de semne 


Recunoașterea multiplelor relații posibile dintre cele două 
părți ale unui semn — semnificantul și semnificatul — a dus 
la numeroase încercări printre filozofi și lingviștii cu încli- 
naţii filozofice, pe durata întregii istorii a semioticii, de a 
clasifica semnele sau sistemele de semne. Printre ele, schema 
finală și maximală a lui Peirce — pe care a elaborat-o lent, 
dar persistent, de-a lungul a vreo patruzeci de ani — cu șai- 
zeci și șase de varietăţi, inclusiv unele intermediare și hibride, 
a fost cu siguranţă cea mai cuprinzătoare, mai vastă și mai 
subtilă (Weiss și Burks 1945; dar vezi Sandres 1970). În 
domeniul verbal, unul din cele mai profunde și mai suges- 
tive eforturi din vremurile mai recente a fost cel al lui Bally 
(1939), în timp ce studiul special consacrat de Jakobson 
(1970) clasificării semnelor umane în general lărgește încă 
o dată orizonturile investigaţiei semiotice curente. Cerce- 
tarea lui Spang-Hanssen (1954) oferă o privire de ansamblu 
utilăasupra abordărilor psihologice ale lui Ogden și Richards, 

Karl Britton, Bertrand Russell și Charles Morris, ca şi asu- 
pra celor lingvistice întreprinse de către oameni de știință 
atît de diferiți precum Ferdinand de Saussure, Leo Weisger- 
ber, Alan H. Gardiner, Karl Buhler, Eric Buyssens, Leonard 
Bloomfield și Louis Hjelmslev. Astăzi, doar aproximativ 
o jumătate de duzină de semne — adesea cu mai multe sub- 
specii de sens mai mult sau mai puţin vag departajate — sînt 
identificate în mod regulat și utilizate în genere, dar cu defi- 
niții comparabile în linii mari; totuși, în practic toate cazu- 
rile, acestea sînt examinate numai în domeniul limbii și al altor 
sisteme specifice speciei umane, de pildă sistemele de mode- 
lare secundare ale tradiţiei semiotice rusești care implică o 
infrastructură verbală, sau muzica și altele asemănătoare (Se- 
beok 1972a: 162-77). În cele ce urmează, cele șase specii de 
semne care par a avea cea mai frecventă ocurenţă în semio- 
tica contemporană vor fi discutate, redefinite provizoriu și 
exemplificate nu numai în cadrul sistemelor antroposemiotice 
(adică cele care sînt specifice oamenilor ca specie), ci și în 
cadrul sistemelor zoosemiotice, în scopul de-a arăta că nici 
unul din semnele tratate aici nu este caracteristic sau unic 
pentru oameni. 

Trebuie să se înțeleagă limpede că, în ultimă analiză, în 
realitate nu clasificăm semnele, ci mai precis aspecte ale sem- 
nelor: cu alte cuvinte, un semn dat poate — și cel mai adesea 
așa și stau lucrurile — să manifeste mai mult de un singur 
aspect, astfel încât se impune să identificăm diferențe de gra- 
daţie (Eco 1972a: 201 ). La fel de important însă este să înţe- 
legem că principiul ierarhic este inerent în arhitectura oricărui 
fel de semn. De exemplu, un simbol verbal, cum ar fi un im- 
perativ, e înzestrat de obicei și cu o valoare de semnal. Em- 
blema, care este o subspecie a simbolului, poate fi parțial 
iconică, așa cum e steagul Statelor Unite, întrucît cele șapte 
benzi roșii orizontale alternînd cu cele șase albe reprezintă 
colonia fondatoare, în timp ce stelele albe, în număr de cinci- 
zeci, din unicul cîmp albastru corespund fiecărui stat din 
Uniune. Un semn indexical la origine, cum e un ceas, capătă 

în plus un conţinut simbolic evident dacă se întîmplă ca in- 
strumentul de măsurat timpul să fie Big Ben. Se spune că în 
desenele walbiri-lor australieni legătura iconică dintre for- 
mele vehiculelor semice și referenții alocaţi este centrală, de- 
oarece, după cum subliniază Munn (1973:177), „nu există 
o subordonare sistematică a elementului iconic faţă de un 
al doilea sistem de ordonare abstract“, în contrast cu heral- 
dica, unde, ca într-un sistem de scriere picturală, „calitățile 
iconice care leagă formele vizuale de semnificaţiile lor tind 
a fi atenuate“, adică au devenit treptat simbolice, „din pri- 
cina ajustării generale a formelor vizuale la alt sistem socio- 
cultural subiacent, pentru care cel dinti constituie un cod de 
comunicare“. (Pentru procesul de deiconizare, vezi Wallis 
1973: 487.) Maxima lui Morris (1971: 191), „Iconicitatea 
e ... o chestiune de grad“, împreună cu formula lui Count 
(1969: 102), de o concizie comparabilă, „Simbolizarea ... 
este supozabilă ca o chestiune de grad (calitativ) continuu“, 
par a rezuma problema în mod adecvat. 

Recapitulînd, aspectele unui semn co-survin cu necesi- 
tate într-o ierarhie sensibilă la mediul înconjurător. De vre- 
me ce toate semnele, firește, intră în contraste și opoziții 
complexe deopotrivă sintagmatice și paradigmatice, locul 
lor e atât în țesătura unui text concret, cât și în rețeaua unui 
sistem abstract care decide care anume aspect va predomina 
într-un context dat la anumit moment, fapt care duce direct 
la problema nivelurilor, atît de familiară lingvisticii — ca 
premisă absolută pentru orice tipologie —, dar încă departe 
de a fi dezvoltată în celelalte ramuri ale semioticii. Această 
problemă importantă (vezi Lotman și Uspenski 1973; Me- 
letinsky și Segal 1971) nu poate fi decît menționată aici. Sem- 
nul, privit larg, este clasificat în mod legitim după aspectul 
apreciat ca predominant. 


Semnalul 


Semnalul este un semn care declanșează în mod mecanic (na- 
tural) sau convenţional (artificial) o anumită reacție din par- 

tea unui receptor. Aceasta este în conformitate cu perspectiva 
potrivit căreia „semnalele pot ... fi furnizate de natură, dar 
pot fi și produse în mod artificial“ (Kecskemeti 1952: 36). 
De notat că receptorul poate fi deopotrivă o mașină sau un 
organism și, ne putem imagina, chiar o entitate supranaturală 
personificată (Sebeok 1972b: 514). 

O reexaminare extrem de interesantă și de productivă 
a conceptului de semnal poate fi găsită la Pazukhin (1972). 
Argumentarea lui și definiția rezultantă, asemănătoare, dar 
nu pînă la identitate, cu cea de mai sus, se bazează pe dez- 
voltarea unei serii de opoziții, provenind din nevoia de a 
distinge noţiunea fizică sau tehnologică de semnal de cea 
prevalentă în disciplinele umanistice și în științele sociale — 
pe scurt, dintr-o concepţie pur semiotică; și din nevoia, pe 
de o parte, de a separa fenomenele fizice care sînt semnale 
de clasa non-semnalelor, iar pe de altă parte, de a deosebi 
semnalele de semne. Ar fi de notat că Pazukhin smulge teza 
lui Buhler din contextul ei și o îndepărtează fără ezitare în- 
trucît a dat „naștere la numeroase interpretări, care concep 
semnalele biihleriene ca pe o specie de semne (Zeichen, după 
Biihler), vehiculînd comenzi, cereri sau alte feluri de mesaje 
imperative“ (1972: 28). Sînt implicate aici două erori: una 
constă în neglijarea așa-numitului model organon al lui Bih- 
ler ca totalitate, în care conceptul de semnal își ocupă pozi- 
ţia logică împreună cu conceptele de simptom și simbol, în 
afara cărora nu poate fi, așadar, înţeles. O eroare mai gravă 
este aceea de a uita că sîntem obligați să avem permanent de 
a face cu aspecte ale semnelor: ca să repetăm, e foarte posi- 
bil ca o comandă verbală să aibă deopotrivă un aspect-sim- 
bol și un aspect-semnal, iar semnul în speţă va oscila între 
cei doi poli în funcţie de contextul emiterii sale. 

Ar fi nimerit să reamintim ce spunea Buhler despre sem- 
nal în cadrul modelului său. În concepția lui Biihler, semna- 
lul se adresează destinaţiei, al cărei comportament intern și 
extern îl guvernează; prin urmare, el acţionează, așa zicînd, 

ca un reglementator de trafic, care provoacă sau inhibă reacţia. 
Prin contrast, simptomul are de a face cu sursa, al cărei com- 
portament intern îl exprimă, iar simbolul se raportează la 
designaţie (Buhler 1934: 28). 

Pazukhin (1972: 29 și urm.) subliniază pe bună dreptate 
necesitatea „de a realiza o discriminare substanţială a semna- 
lelor și semnelor“, iar apoi analizează „cîteva încercări foarte 
promițătoare“, inclusiv ipotezele unor filozofi sau lingviști 
ruși ca Abramian, Brudnii și Zalizniak, dar le găsește puncte 
slabe, mai cu seamă din pricina convingerii sale că nici unul 
dintre ei nu oferă „criterii adecvate pentru o opoziţie rea- 
listă între semnale și alte mijloace de interacţiune“ (1972: 30). 
După opinia mea, esenţial, î în primul rînd, este să înțelegem 
că relația dintre semnal și semn e aceea dintre o categorie mar- 
cată și una nemarcată, adică exact cea dintre o specie și genul 
căreia îi aparţine, așa cum susţinea și Biihler. În al doilea 
rînd, Pazukhin introduce ȘI i discută amănunțit ceea ce el nu- 
mește două moduri de control, ambele fiind interacțiuni 
întemeiate pe ideea de relaţie cauzală: controlul direct și con- 
trolul de tip blocare-și-declanșare. Controlul prin semna- 
lizare e un caz special al acestuia din urmă, ceea ce duce la 
concluzia, implicată în definiţia dată de către Pazukhin sem- 
nalului (1972: 41), şi anume că „între un semnal și reacțiile 
produse de el există doar o relaţie ocazională“. E însă aici 
doar un ecou stins al cuplării efectuate de Peirce între toate 
procesele semice — deci și semnalizarea — și procesele care 
presupun medierea sau „terţitatea“. Dovadă, următorul 
pasaj: 


E important să se vadă ce înțeleg eu prin semioză. Orice acţiune dina- 
mică sau orice acţiune determinată de o forță brută, fizică sau psihică, 
fie are loc între două subiecte ... fie, oricum, este o rezultantă a unor 
atare acţiuni între cupluri. Prin „semioză“ înțeleg însă, dimpotrivă, 
o acţiune sau o influenţă care este sau presupune cooperarea a trei 
subiecte, și anume un semn, obiectul lui și interpretantul lui, această 
influenţă tri-relațională nefiind cu nici un chip reductibilă la acţiuni 

între cupluri ... definiția mea acordă oricărui fapt care acţionează astfel 
denumirea de „semn“. (Peirce 5: 484.) 


Să luăm în considerare următoarele: C.R. Carpenter 
(1969: 44), reputat cercetător al comportamentului animal, 
scriind în legătură cu aloprimatele, profită de ocazie spre 
a defini comportamentul de semnalizare în general, sub nu- 
meroase calități, forme și modele, ca pe „un eveniment-sti- 
mul, componental unui tot de mai lungă durată, care ar putea 
provoca acţiuni prelungite. Activitatea de semnalizare, în for- 
ma sa cea mai simplă, e produsă de către un organism indivi- 
dual; ea reprezintă o informaţie, este mijlocită de un vehicul 
fizic și e percepută și i se răspunde de către unul sau mai mulți 
indivizi. Ca și evenimentul-stimul, față de care comportamen- 
tul de semnalizare reprezintă un caz special, acest tip de com- 
portament declanșează o mai mare cantitate de energie decît 
cea folosită pentru semnalizare“. Or, Pazukhin (1972: 41) 
respinge trei criterii divers propuse în scopul definirii semna- 
lelor, pe motiv că ele „nu pot fi considerate esenţiale“. Aceste 
criterii — toate folosite de Carpenter — sînt: prezenţa unei 
anumite cantități de energie; livrarea de informaţie despre 
ceva; și faptul de a fi expediată de către un animal. Subscriu 
total la eliminarea tuturor acestor trei factori dintr-o defi- 
niţie viabilă a semnalului. 

Un exemplu de semnal este exclamaţia „Start!“ sau, al- 
ternativ, descărcarea unui pistol pentru a da pornirea într-o 
cursă atletică (lansare convenţională vs declanșator mecanic). 
Termenul reprezintă un loc comun în studiile despre comuni- 
carea animală (Burkhard 1967, Sebeok 1968, 1972a: 135-161), 
unde este adeseori utilizat interschimbabil cu un factor zoose- 
miotic rar definit, etalarea (display) (de ex., Smith 1965 : 405). 


Simptomul 


Simptomul este un semn compulsiv, automat, non-arbitrar, 
astfel încît semnificantul este cuplat cu semnificatul sub for- 

ma unei legături naturale. Sindromul este o configuraţie re- 
glementată de simptome cu un designat stabil. Ambii termeni 
au, dar nu în mod exclusiv, conotații medicale tari (Ostwald 
1968), astfel, se poate spune, prin extensie metaforică: „apa- 
riția antropologiei moderne a fost un simptom al colonialis- 
mului“ ș.a.m.d. 

O caracteristică a simptomelor este că denotaţiile lor sînt 
în genere diferite pentru expeditor (adică pacientul — „simp- 
tome subiective“ ) și pentru destinatar (adică medicul — 

„simptome obiective“). Într-o fericită formulare a lui Barthes 
(1972: 38), „le symptâme, ce serait le rel apparent ou Pappa- 
rent rel“ (pentru unele implicaţii freudiene ale acestei ob- 
servaţii, vezi Brown 1958: 313 și Kecskemeti 1952: 61; iar 
pentru abordarea semiotică în acest domeniu vezi Shands 
1970 și Ruesch 1973). 

E interesant de notat că subtilii logicieni de la Port-Royal 
făceau distincția dintre simptomele „obișnuite“ și ceea ce 
medicii numeau „semne vitale“, pe baza unui criteriu esen- 
țialmente cantitativ (Arnauld și Nicole 1816 [1662]). Cu alte 
cuvinte, specificarea „compulsiv, automat“ este supusă unei 
rafinări probabilistice deoarece, deși denotaţia unui simptom 
e totdeauna echivalentă cu cauza lui de la sursă, unele simp- 
tome sînt efectiv conectate cu o condiţie antecedentă „fără 
nici o îndoială“, în timp ce legătura altor simptome cu starea 
de lucruri precedentă este doar presupusă cu grade diferite 
de probabilitate. 

Semiotica — referindu-se în cel mai timpuriu uz la pre- 
ocupările medicale pentru indicaţiile sensibile ale unor schim- 
bări în condiţia corpului omenesc — constituia una din cele 
trei ramuri ale medicinei grecești. De vreme ce simptomele 
se numărau printre cele mai timpurii semne identificate, ele 
constituie o categorie istoricește importantă pentru orice 
investigaţie asupra începuturilor teoriei semnelor, de pildă 
gîndirea unor medici ca fiziologistul Erasistratos (310-250 
î.Cr.), anatomistul Herophilos (335-280 î.Cr.) și epicurianul 

Asclepiades din Bitinia (activ la 110 î.Cr), menţionat, prin- 
tre alții, de către Sextus Empiricus. Simptomatologia sau se- 
meiologia (Sebeok 1973b) s-a dezvoltat finalmente ca o 
ramură a medicinei cu o triplă preocupare specializată î în 
diagnoză, concentrîndu-se asupra lui aici și acum, și dublele 
sale proiecţii temporale în trecutul anamnestic și viitorul 
prognosticant. Apropierea dintre teoria generală a semnelor 
și practica medicală care le implică este oarecum recentă, 
stimulată fiind în nu mică măsură de însemnata operă a lui 
Michel Foucault (Barthes 1972: 38), dar ea a fost oarecum 
remarcabil anticipată de către Kleinpaul, în 1888, care l-a oma- 
giat pe Hipocrate (460-377 î.Cr.) ca pe părintele ș și maestrul 
semioticii, „Semiotik“, stabilind acest nex în prefigurările 
sale saussuriene, și, cu o insistență energică, de către Crook- 
shank (1925: 337-55). 

Barthes (1972: 39), pe urmele lu: Foucault, consideră că 
e prudent să distingem simptomul de semn și preferă să le opu- 
nă în cadrul bine cunoscutei scheme a lui Hjelmslev, a cărui 
dezvoltare despre caracterul bifacial al semnului ca formă și 
substanță, expresie și conţinut pare a continua să-i fascineze 
pe semioticienii de limbi romanice. Barthes atribuie simp- 
tomul categoriei pe care Hjelmslev a numit-o substanţa sem- 
nificantului, iar mai departe demonstrează că un simptom 
se transformă în semn numai cînd intră în contextul unui 
discurs clinic, și anume cînd această transformare este pro- 
movată de medic, pe scurt doar „par la mediation du lan- 
gage“. O asemenea viziune poate fi însă apărată, eventual, 
numai în anumite cazuri speciale cînd destinaţia unui mesaj 
simptomatic este un medic sau, prin extensie, un medic ve- 
terinar sau, cel puţin, un tehnician specializat în întreținerea 
calculatoarelor. În fapt, nici nu e nevoie ca destinația să fie 
una dintre acestea; ea ar putea fi, de exemplu, o creatură ne- 
vorbitoare. Efectele autonome, adică desfășurările simpto- 
matice, au fost observate și descrise cu acuitate de Darwin și, 
virtualmente, întreaga cercetare modernă atît asupra comu- 

nicării animale interspecifice, cât și asupra celei intraspecifice 
se întemeiază pe pasaje cum ar fi observaţia lui potrivit căreia 
erecţia accesoriilor dermice, la o serie de vertebrate, „este 
o acţiune reflexă, independentă de voinţă, și această acţiune 
trebuie privită, atunci cînd se produce sub influenţa furiei 
sau fricii, nu ca o putere dobîndită în vederea unui anumit 
avantaj, ci ca un rezultat incidental, cel puţin într-o mare mă- 
sură, al senzorului afectat. Rezultatul, în măsura în care este 
incidental, poate fi comparat cu transpiraţia abundentă de- 
terminată de supliciile durerii sau ale groazei“ la oameni (Dar- 
win 1872: 101). Asemenea simptome umane și multe altele 
pot fi lesne percepute și puse în aplicare la animale domestice 
precum câinii și caii (după cum o confirmă episodul lui Hans 
cel Isteţ, atît de cunoscut în istoria psihologiei, şi pentru care 
vezi Hediger 1967) și într-o serie de alte situaţii în care limba 
nu joacă și de fapt nici nu poate juca un rol de mediere. În 
această perspectivă semiotică globală, rămîne, așadar, teza 
mea potrivit căreia opoziţia dintre simptom și semn este si- 
milară cu cea dintre semnal și semn, și anume cea dintre o 
categorie marcată (specia) și o categorie nemarcată ( genul). 

La fel de eronat este să presupunem că funcția unui simp- 
tom e invariabil morbidă: după cum a remarcat cu acuitate 
Kleinpaul (1972: 106), trebuie să existe și o semiotică a stării 
de sănătate „strălucite“, condiţie în care se poate observa cum 
organismul „radiază“, așa zicînd, simptome de bine. Astfel, 
identificarea exclusivă a simptomatologiei cu nosologia poa- 
te fi de-a dreptul derutantă. 

De notat că Biihler (1934: n.1) și-a lărgit termenul de 
„Symptom“ cu două cuvinte aproape sinonime, „Anzeichen“ 
și „Indicum“ și că alții clasifică efectiv toate simptomele ca 
pe o subspecie a indexurilor, deseori cu calificative precum 
„indexuri inconștiente“ sau „indexuri pur neintenţionale“ 
(Jakobson 1970: 10). Dificultatea legată de această sugestie 
este că locul „intenţiei“ — sau, mai larg vorbind, a orientă- 
rii-ţintă — într-un model comunicaţional continuă să fie o 

problemă complicată și controversată (Meiland 1970). În 
sensul de „autoconștiință“ — așa-numita „teleologie subiec- 
tivă“ — noţiunea poate fi decisivă în definirea sistemelor 
antroposemiotice și caracterizează cu deosebire limba, dar 
nu este deloc adecvată analizei zoosemiotice, unde introdu- 
cerea ei poate avea efecte de-a dreptul ridicole. O discuţie 
mai amănunţită despre intenţie iese din vederile capitolului 
de faţă (vezi Sebeok 1973a). 

Ca toate semnele, simptomele pot figura deopotrivă în 
sistemele paradigmatice și în lanţurile sintagmatice. Cerce- 
tarea rolului anterior a fost pînă în prezent rudimentară, el 
însă va deveni mult mai bine înţeles acum, în era tehnologiei 
calculatoarelor. Concatenarea sintagmatică a simptomelor 
poate fi de două feluri: să le numim locale și temporale. O 
sintagmă locală e alcătuită dintr-un mănunchi de simptome 
manifestate simultan, de pildă de-a lungul unor regiuni dife- 
rite ale corpului uman. Astfel, parametrii operativi de bază 
dintr-o procedură chirurgicală pot presupune o electrocardio- 
gramă, o electroencefalogramă, capacitatea cardiacă, tensiunea 
venoasă centrală, tensiunea arterială periferică, temperatura 
rectală și respiraţia, toate monitorizate și interpretate sin- 
cron de către echipa medicală prezentă. Sintagma temporală 
presupune intrări informaţionale din aceeași sursă, dar la in- 
tervale succesive fixate de-a lungul axei temporale. Astfel, 
Hediger (1968: 144) relatează că excrementul girafelor este 
ținut sub observaţie auditivă în grădinile zoologice ca indi- 
cator continuu al stării de sănătate a animalului: „În mod 
normal, căderea fecalelor trebuie să producă un sunet foș- 
nitor tipic“, relatează el, dar „dacă excrementul este evacuat 
în porţiuni amorfe“, paznicul este alertat de posibila existen- 
ță a unei condiţii patologice. 

S-ar putea dovedi foarte instructiv să explorăm mai profund 
atare idei rodnice precum interacţiunea dintre paradigmă 
și sintagmă și dintre axa simultaneităţii și cea a succesivităţii, 
substituție versus combinaţie și altele, într-un domeniu diferit 

de cel lingvistic așa cum, la prima impresie, pare a fi simpto- 
matologia (Celan și Marcus 1973). Eseul lui Barthes din 1972 
este plin de sugestii, dar, în esență, această lucrare trebuie 
să aștepte progresul considerabil al semioticii pe un front 
mult mai larg. 


Iconul 


Se spune că un semn este iconic atunci cînd există o simila- 
ritate topologică între un semnificant și denotatele sale. În 
articolul său „On a New List of Categories“ „ Peirce și-a pu- 
blicatpentru prima oară triada fundamentală acum faimoasă 
și inițial a afirmat că există trei feluri de semne (sau, cum 
e numea el, „reprezentări“ ): (a) asemănări (likenesses) (ter- 
men pe care l-a abandonat curînd în beneficiul lui îcozs) sau 
„cele a căror relaţie cu obiectele lor este o simplă comunitate 
într-o anumită calitate“ ; (b) indici (îndices) sau „cele a căror 
relaţie cu obiectele lor constă într-o corespondenţă în fapt“ ; 
și (c) simboluri (care sînt totuna cu semnele generale), sau 
„cele al căror temei în relaţia cu obiectele lor este o calitate 
atribuită“ și pe care ulterior avea să le numească „laws“ 
(„legi“), ceea ce înseamnă convenţii, obiceiuri sau dispoziţii 
naturale ale interpretantului sau care ţin de domeniul inter- 
pretantului respectiv. 

Mai târziu, Peirce a distins trei subclase de iconi: imagiri, 
diagrame şi metafore. Noţiunea de icon — care este racor- 
dabilă în ultimă instanţă procesului platonician de mimesis 
și pe care Aristotel a lărgit-o apoi astfel încît, dintr-o repre- 
zentare preponderent vizuală, ea să ajungă a îmbrățișa în- 
treaga experiență cognitivă și epistemologică — a fost supusă 
unei analize laborioase în diversele ei varietăți și manifestări, 
și totuși mai subzistă unele chestiuni teoretice aparent in- 
solubile. Imaginile (care continuă să fie uneori simplist echi- 
valate cu toţi iconii sau, și mai grav, sînt considerate în mod 
naiv ca limitîndu-se doar la sfera vizuală) au fost studiate în 
două investigaţii excepţional de atente, cea a lui Eco (1972b) 

și, respectiv, a lui Wallis (1973). Cît despre teoria diagrame- 
lor, ea a fost adusă în prim-plan de propriile cercetări semio- 
tice ale lui Peirce și a fost atent revăzută de Zeman (1964) 
și Roberts (1973) în cîteva dintre ramificațiile sale de mare 
anvergură, care includ teoria modernă a grafurilor. În ce-l 
privește, Peirce nu a urmărit mai îndeaproape vechiul pro- 
cedeu retoric al metaforei după ce a subordonat-o corect, 
în lista sa de categorii, iconului — în pofida obiecţiei lui To- 
dorov (1973: 17) cum că iconul e mai degrabă o sinecdocă 
decît o metaforă. Funcţiile iconice ale limbii au fost studiate 
destul de amănunţit (de ex., Jakobson 1965, Valesio 1969, 
Wescott 1971). 

În ciuda literaturii vaste, în continuă creștere și în genere 
utilă, care ne adîncește înțelegerea iconului, stăruie mai mul- 
te probleme teoretice serioase. Două dintre ele — să le nu- 
mim chestiunea simetriei și chestiunea regresiei — merită aici 
cel puţin o scurtă zăbavă: altele sînt discutate de către Eco 
(1972a: 197-230, 1972b) într-o manieră constant interesantă, 
dar neconcludentă. 

Cît despre Wallis (1973: 482), el afirmă ex carbedra, con- 
form uzanţei, că „relaţia de reprezentare este nonsimetrică: 
un semn iconic sau un semn convenţional independent își 
reprezintă reprezentatul, dar nu și invers“. Or, instantaneul 
fotografic al unei reproduceri după o pictură faimoasă — să 
zicem, La Gioconda — este un semn iconic sau o imagine în 
raport cu copia, care devine astfel denotatul (sau reprezen- 
tatul), dar care este ea însăși un semn iconic în raport cu por- 
tretul original expus la Luvru, denotatul ei; dar și această 
pictură este un semn iconic în raport cu modelul lui Leo- 
nardo, doamna cunoscută ca Mona Lisa, denotatul sâz. În 
această succesiune diacronică, prima a fost Mona Lisa, apoi 
portretul ei, apoi reproducerea acestuia și finalmente o fo- 
tografie a acesteia din urmă. De notat însă că nimic din de- 
finiţiile iconicităţii nu pretinde impunerea vreunui tip de 
prioritate cronologică: definiţia lui Peirce vorbește despre 

„o simplă comunitate într-o anumită calitate“, iar cea pro- 
pusă în deschiderea acestei secţiuni numai de „o similaritate 
topologică“, amîndouă aceste calităţi putîndu-se aplica deo- 
potrivă regresiv și progresiv. Faptul că atribuim o succesiune 
temporală relaţiei dintre semnificat și semnificant să fie oare 
doar o convenţie nemotivată ? Dificultatea ar putea fi pesemne 
rezolvată precum urmează: să presupunem că un personaj 
contemporan renumit, să zicem papa, îmi este cunoscut — 
așa cum e și este majorităţii catolicilor — doar după fotogra- 
fia lui sau după altă reprezentare plastică, dar că, într-o bună 
zi, ajung să-l văd în carne și oase; cu acel prilej, papa în carne 
și oase ar deveni pentru mine „semnul i iconic“ în raport cu 
imaginea sa de mult familiară, denotatul său fotografic sau 
litografic. Această problemă nu le e străină nici etologilor. 
Astfel, Lorenz ( „Introducerea“ la Wickler 1968: XI) se refe- 
rea la ea în observaţia sa potrivit căreia „forma copitei calului 
este în aceeași măsură o imagine a stepei pe care pășeşte, după 
cum urma întipărită pe care o lasă este și o imagine a copi- 
tei“. Dacă se va putea demonstra că acest atribut al reflexivi- 
tăţii este o proprietate caracteristică indispensabilă a iconilor, 
atunci cu certitudine săgeata timpului va trebui încorporată 
în versiunile revizuite ale definiţiilor existente. 

Cît despre ameţitoarea problemă a regresiei, să o exem- 
plificăm prin următoarele: se poate spune despre o fetiță că 
este un semn iconic în raport cu mama ei dacă există o simi- 
laritate topologică între ea, ca semnificant, și mama ei, deno- 
tatul aceleia; cu toate acestea, fetiţa poate juca de asemenea, 
deși, fără îndoială, într-o mai mică măsură, rolul unui semn 
iconic și pentru tatăl ei, pentru fiecare dintre frații ei, pentru 
toate rudele și, mergînd și mai departe, pentru toate mami- 
ferele, toate vertebratele, și așa mai departe, și așa mai depar- 
te, într-o nesfîrșită regresie către denotate tot mai generalizate. 

Există numeroase exemple de iconicitate în discursul ani- 
mal (Sebeok 1968: 614 și urm.), implicînd virtualmente toate 
canalele disponibile — chimice, auditive sau vizuale. Funcţia 

iconică a unui semn chimic este bine ilustrată de substanța 
de alarmare a furnicii Pogonomyrmex badius: dacă pericolul 
ce amenință colonia este momentan, semnalul — o doză de 
feromon eliberată — se estompează rapid și lasă netulburază 
cea mai mare parte a coloniei; dimpotrivă, dacă pericolul per- 
sistă, substanța se răspîndește, implicînd un număr tot mai 
mare de furnici lucrătoare. Semnul este iconic în măsura în 
care el variază în proporţie analoagă cu creșterea sau dimi- 
nuarea stimulilor de pericol (Sebeok 1972a: 95 și urm.). 

Comportamentul unei anumite audio-mimici vespine 
ilustrează funcţia iconică a unui semn auditiv. Astfel, musca 
Spilomyia bamifera Lw. desfășoară un ritm al bătăilor din 
aripi de 147 de bătăi pe secundă cât timp zboară în vecină- 
tatea viespii Dolichovespula arenaria F. (cu care seamănă 
mult ca model coloristic). Deoarece această viespe zboară 
cu 1250 de bătăi pe secundă, se presupune că cele două su- 
nete de zbor sînt indiscernabile pentru răpitoare, iar păsările 
care se hrănesc cu muște sînt astfel induse în eroare (Sebeok 
1972a: 8 și urm.). 

În fine un exemplu elegant (Chiar dacă uneori controver- 
sat) de segment comportamental complex care a evoluat, 
așa zicînd, către funcţia de semn iconic vizual este descris 
grafic de către Kloft (1959): partea posterioară a abdome- 
nului unei afide și zvîrliturile picioarelor sale posterioare 
constituie, pentru o furnică lucrătoare, un vehicul semic com- 
pus, semnificînd capul altei furnici împreună cu mișcările 
ei antenale. Cu alte cuvinte, se poate spune că furnica iden- 
tifică asemănarea (extremitatea posterioară a afidei) cu de- 
notatul ei (extremitatea frontală a unei furnici) și acţionează 
pe baza acestei informaţii, adică o tratează pe afidă în ma- 
niera unei efigii (o subspecie a semnului iconic). 


Indexul 


Se spune despre un semn că este indexical în măsura în care 
semnificantul său este contiguu cu semnificatul sau este un 

eșantion al acestuia. Termenul contiguu nu trebuie interpre- 
tat neapărat literal în această definiţie, ca „alăturat“ sau „adia- 
cent“: astfel, Steaua Polară poate fi considerată de către orice 
pămîntean drept un index al polului nord ceresc, în pofida 
imensei distanțe implicate. Contiguitatea trebuie gîndită mai 
degrabă prin juxtapunerea clasică la principiul cheie din de- 
finiţia iconului, adică similaritatea. „Contiguu“ a fost ales 
datorită utilizării sale atotdominante, cînd e cuplat cu „si- 
milar“, în multe domenii ale investigaţiei intelectuale, de la 
magia homeopatică vs magia de contagiune pînă la poetică 
și retorică (sistem vs text, metaforă vs metonimie), psiho- 
logia gestaltistă (factor de similaritate vs factor de proximi- 
tate [Wertheimer 1923:304-311]), neurologie (ipoteza lui 
Jakobson și Luria despre tipurile polare de afazie) și, firește, 
lingvistica de tradiţie saussuriană (axă paradigmatică Vs axă 
sintagmatică, opoziţie vs contrast) etc. 

Noţiunea de index a lui Peirce a fost inedită și totodată 
rodnică, după cum a subliniat pe bună dreptate Wells (1967). 
Semnele lui indexicale au avut parte de o cercetare atentă din 
partea cîtorva dintre cei mai proeminenţi filozofi ai vremii 
noastre, indiferent dacă ei le-au etichetat ca detalii egocentrice 
(Russell 1940), cuvinte reflexiv-ocurenţiale (Reichenbach 
1948), expresii indexicale (Bar-Hillel 1954) sau altfel (Gale 
1967). În același timp, ideile lui Peirce au structurat concep- 
țiile cîtorva lingviști, î în sensul că teoria gramaticală „trebuie 
să includă în sfera ei ... o teorie a conversaţiei și [că] anumite 
reflecții despre deictică și referința pronominală alcătuiesc 
O parte a acelei teorii“ (Fillmore 1972: 275). Deictica este 
un fenomen bine cunoscut lingviștilor (Frei 1944, Bursill- 
Hill 1963), mai cu seamă sub forma de s:fter — un mot juste 
forjat de Jespersen în 1922 (1964), a cărui idee a fost dezvol- 
tată, printre alţii, de Sturtevant (1947: 135 și urm.), Jakobson 
(1963) şi îndeosebi Fillmore (1973) în admirabila lui serie de 
articole consacrate orientării spaţiale, temporale, discursive 
și ancorării deictic-sociale a enunţurilor în „lumea reală“. 

Într-unul din cele mai memorabile exemple ale sale, Peirce 
amintește că urma de pași pe care a găsit-o Robinson Crusoe 
înnisipera pentru el indexul unei anume făpturi. Într-un mod 
asemănător, o hartă vastă a unor asemenea înregistrări este 
tipărită peste noapte de animale de toate soiurile, pe toată 
fața pămîntului înconjurător, lăsînd dîre și urme „de o imen- 
să varietate, adeseori de o miraculoasă claritate“. Aceste „po- 
vești scrise în codul urmelor de pași“ impun o „detecție de 
teren“ și au fost strălucit descifrate de naturaliști de teren 
experimentați de talia unor Ennion și i Tinbergen (1967: 5); 
meticuloasele lor fotografii de urme și amprente zugrăvesc 
un uimitor etalaj de semne indexicale în sensul cel mai literal 
și mai nemijlocit. 

Mimica buzelor ţuguiate, uzuală printre indienii cuna din 
Panama, așa cum este analizată de Sherzer (1973), oferă un 
exemplu elegant de integrare culturală într-un unic aranja- 
ment unificat al unui index verbal cu un index non-verbal. 
Descrierea lui arată totodată că, dacă indexul constituie o 
categorie marcată în opoziţie cu semnul, gestica buzelor prac- 
ticată de indienii cuna rămîne nemarcată în funcţia sa centrală 
de index în opoziţie cu formele concrescente care au dobîn- 
dit semnificaţii periferice. 

O mică familie de păsări picaride cerofage, o specie co- 
mună ce poartă numele științific de Indicator indicator (no- 
men est omen ?) sînt vestitele indicatoare de miere. Aceste 
păsări au dezvoltat o remarcabilă relație simbiotică cu unele 
mamifere — bursucii melivori, pavianii și oamenii — prin 
utilizarea unei legături pur indexicale: își călăuzesc simbi- 
onţii în vecinătatea cuiburilor de albine sălbatice. Călăuzirea 
este preponderent delofonică, în ea intră însă și elemente de- 
lotropice: o pasăre indicator va veni, să zicem, la o persoană 
și va ciripi pînă cînd va fi urmată, dar în cea mai mare parte 
a timpului se va menţine în afara vederii urmăritorului. Deși 
zborul său în picaj este evident, cu penele codale larg des- 
fășurate, indicatorul de miere „indică“ mai cu seamă prin 

intermediul unei serii repetitive de note gungurite care scad 
în intensitate numai cînd pasărea vede sau aude zburînd și 
bîzîind albinele, ale căror cuiburi, firește, constituie ţinta 
(Friedmann 1955). 

Teoria exploatării surselor de hrană de către albina meli- 
feră (Apis melifica) a fost descrisă (Frisch 1967) ş şi examinată 
de numeroși oameni de știință, printre care și semioticieni 
și lingviști. Se știe îndeobşte că, dacă sursa de hrană este mai 
departe de o sută de metri, dansul cu ondularea părţii pos- 
terioare a abdomenului transmite, pe lîngă alte informaţii, 
direcţia țintei, ca punct de referinţă fiind utilizat soarele. Or, 
dacă albina dansează pe o suprafaţă orizontală, „desfășurarea 
dansului trimite direct la ţintă“, cu alte cuvinte semnul este 
indexical (ritmul „indică“ distanţa într-o manieră analoagă: 
cu cît mai îndepărtată e ţinta, cu atît mai puţine rotiri are 
dansul într-un timp dat). Dacă însă dansul are loc pe supra- 
faţa verticală a unui fagure — așa cum, de regulă, stau lucru- 
rile în stupul întunecos — atunci „dansatoarea transpune 
unghiul solar în unghiul gravitațional“ (dacă mersul este di- 
rijat în sus, înseamnă că hrana se află în direcţia soarelui, dacă 
este în jos, în partea opusă soarelui, dacă la 60* în stînga ver- 
ticalei, la 60* în stînga soarelui, și așa mai departe) (Frisch 
1967: 230 și urm.). Dacă e implicat un fagure vertical, cu alte 
cuvinte atunci cînd este folosit un unghi cu raportare la gra- 
vitaţie ca indicație de orientare, semnul încetează a mai fi un 
index: acum devine predominant aspectul lui simbolic. 


Simbolul 


Un semn lipsit fie de similaritate, fie de contiguitate, ci nu- 
mai cu o legătură convenţională între semnificantul lui și de- 
notate, și cu o clasă intenţională pentru designatul său, se 
numește simbol. Trăsătura „legătură convenţională“ — acel 
„caracter atribuit“ al lui Peirce — este introdusă, firește, pen- 
tru a distinge simbolul atât de semnul iconic, cât și de index, 
pe cînd trăsătura „intensiune“ e necesară pentru a-l distinge 

de nume. Opoziția logică dintre intensiune (numită uneori 
și „intensiune obiectivă“ și deseori „comprehensiune“ ) și 
extensiune a fost schiţată într-un număr și o varietate deru- 
tantă de modalități — începînd din anul 530 î.Cr. și pînă în 
prezent (Carnap 1956: 18, Stanosz 1970). Pentru scopurile 
prezente, o clasă definită intensional este una definită prin 
utilizarea funcţiei propoziţionale; denotatele designaţiei sînt 
definite în funcţie de proprietăţile împărtășite de membrii 
acelei clase și numai de ei, indiferent dacă proprietăţile acestea 
sînt sau nu cunoscute (Reichenbach 1948: 193). În termino- 
logia lui Lewis (1946: 39) intensiunea se referă la „conjuncţia 
tuturor termenilor, fiecare dintre ei trebuind să fie aplicabil 
în toate cazurile cînd ar fi aplicabil termenul dat“. 

După cum se știe, „simbol“ este termenul cel mai abuziv 
întrebuințat dintre cei discutaţi aici. În consecință, tendința 
a fost fie de a-l supraîncărca în mod grotesc, fie, dimpotrivă, 
de a-l reduce la tipuri mai generale de fenomene comporta- 
mentale sau chiar la o nulitate absurdă. Cîteva scurte exem- 
ple ilustrative referitoare la ambele tendințe vor fi de ajuns 
aici; ele sînt menite pur și simplu să sublinieze nevoia unei 
mai mari clarificări conceptuale ulterioare. 

O generalizare nejustificat de excesivă și o aplicare mult 
prea largă a conceptului de forme simbolice marchează scrie- 
rile multora dintre epigonii lui Ernst Cassirer sau ale celor 
influențați indirect de filozofia lui (Sebeok 1973a: 189). În 
antropologia culturală, un caz semnificativ în acest sens este 
Leslie White (1940: 454), care a scris odată: „Comportamen- 
tul uman este un comportament simbolic; comportamentul 
simbolic este comportamentul uman. Simbolul e universul 
omenirii ... cheia către această lume și mijloacele de par- 
ticipare la ea sînt însuși simbolul.“ Această hiperbolă a fost 
reflectată, în esență, în punctul de vedere îmbrățișat de către 
fondatorul Societăţii Internaţionale pentru Studiul Simbolu- 
rilor și propagat astfel de el (Kahn 1969). 

Potrivit psihologului Kantor (1936: 63), „termenul de 
simbol este făcut să suplinească orice e numit de psiholog 
un stimul“. Ne putem pe bună dreptate întreba cît de răs- 
pîndită e redundanta printre specialiștii în științe cognitive? 

Deși termenul e inclus în altminteri utilul glosar al lui 
Cherry (1966: 309), el este numaidecît urmat de această ciu- 
dată retractare: „În cartea de faţă evităm pe cât posibil ter- 
menul de simbol .“ La drept vorbind, lingviștii, cu cîteva 
excepţii (de ex., Landar 1966, Chao 1968), au manifestat 
mereu tendinţa de a evita termenul acesta. 

Un număr de importante subspecii de simboluri — a 
căror însemnătate semiotică a fost rareori analizată corect — 
au intrat mai mult sau mai puțin în uzul comun, cel puţin 
în engleza contemporană. Astfel de termeni subordonați, cu 
sporită intensiune, includ: zlegoria, însemnul, marca de fa- 
brică, deviza (în heraldică), emblema, insigniile, marca și 
stigmatul (cînd nu e reprezentat ca simptom, ca în expresia 
„stigmate venoase“, sugerînd excesul alcoolic) (Goffman 
1963: 1-2), 

Să aruncăm o scurtă privire doar asupra unuia dintre aceș- 
tia — emblema. E limpede, de la bun început, că distribuţia 
lui este cu necesitate mai limitată decît cea a supraordona- 
tului său nemijlocit: astfel, se poate spune că secera și cio- 
canul sînt fie simbolul, fie emblema partidului comunist, sau 
turnul Eiffel al Parisului, dar nu se poate spune că H,O este 
o emblemă chimică. 

Urmînd o propunere avansată de David Efron în 1941 
(1972), Ekman și Friesen (1969: 59) au reintrodus și reacti- 
vat noţiunea de emblemă: 


Emblemele se deosebesc de cele mai multe dintre celelalte comporna- 
mente non-verbale mai întîi prin uz și îndeosebi prin relaţia lor cu 
comportamentul verbal, conștiința și intenţionalitatea. Emblemele 
sînt acele acte non-verbale care au o translație verbală directă sau o 
definiție de dicţionar, constînd de obicei într-un cuvînt sau două sau 
poate o propoziţie. Această definiţie sau translație verbală a emblemei 

e bine cunoscută de către toți membrii unui grup, ai unei clase sau 
culturi ... Oamenii sînt aproape totdeauna conștienți de uzul em- 
blemelor, adică știu cînd folosesc o emblemă, o pot repeta dacă li se 
cere să o facă și își vor asuma răspunderea comunicaţională pentru ea. 


Ei au în vedere aici doar emblemele non-verbale și, în fapt, 
o emblemă e de cele mai multe ori concepută ca un simbol 
înalt formalizat în modalitatea vizuală. Nu e însă necesar ca 
lucrurile să stea întotdeauna așa. Astfel, L&vi-Strauss a su- 
gerat (într-o comunicare personală) că genealogiile recitate 
ale indivizilor notabili, să zicem, ale unor șefi strămoși afri- 
cani, ar putea fi prea bine privite ca fiind emblematice; aseme- 
nea acte verbale ar putea fi lesne integrate în sfera formulării 
precedente, la fel pesemne cum a putut fi și uzul hotărît mai 
idiosincratic al lui Hollander (1959) în legătură cu metrica. 

Ar fi evident, chiar și din aceste paragrafe răzlețe, că 
Wortfeld-ul simbolului este într-adevăr unul foarte complex 
și că emblema și congenerii săi trebuie să aștepte o clarificare 
lexicografică pe deplin corectă a termenului nemijlocit do- 
minant, simbolul, ca totalitate. 

Se afirmă adesea că simbolurile sînt o proprietate exclu- 
sivă a ființelor umane, dar capacitatea organismelor de a for- 
ma concepte dintr-o clasă intenţională există foarte departe 
în filogeneză (Jacob 1974: 319), iar abilitatea de a construi 
universale din particulare a fost înzestrată cu o raţionalizare 
matematico-neurologică temeinică de către Pitts și McCul- 
loch (1947, vezi Arbib 1971). Potrivit atât definiției simbo- 
lului oferite aici cât și definiţiilor aristotelice mai comune 
întemeiate pe doctrina arbitrarietăţii care au fost promovate 
în lingvistică, îndeosebi de către Whitney și Saussure (En- 
gler 1962, Coseriu 1967), animalele au și ele fără doar și poate 
simboluri. Am discutat anterior despre caracterul arbitrar 
al mișcărilor cozii la cîini, pisici și cai (Haldane 1955: 387, 
Sebeok 1973a: 196), un set de exemple care ar putea fi lesne 
amplificat: astfel, o maimuţă rhesus temătoare își poartă coa- 
da alungită rigid la spate, pe cînd la paviani, frica este expri- 

mată de coada verticală. Dar nici contrarul nu e neapărat 
adevărat: „mama unui pui [de pavian) își poate ţine coada 
vertical nu de frică, ci ca să-și ajute puiul să i se legene pe 
spinare, iar coada poate fi ținută vertical și cînd stăpînul ei 
este curăţat în regiunea codală“ (Rowell 1972: 87). Potrivit 
lui Altmann (1967: 376), cu „doar cîteva excepții, semnalele 
sociale semantice care au fost studiate pînă în prezent la pri- 
mate sînt reprezentări arbitrare“ ; și, mai mult, în genere, potri- 
vit lui Bronowski (1967: 376), „s-ar putea crede că, întrucît 
numai ființele umane gîndesc cu simboluri arbitrare, oamenii 
rămîn și singurii care vorbesc cu ajutorul lor. Încă o dată 
însă, lucrurile nu stau astfel“ (vezi și Malson 1973 și Lurker 
1968: 4). 

Ca să mai dau un exemplu de simbol în comportamentul 
animal, mă întorc la insectele din familia carnivoră a Empi- 
pidae-lor. Într-o specie de diptere din această familie, mascu- 
lul îi oferă femelei un balon gol înaintea copulaţiei. Originea 
evoluţionară, adică ritualizarea crescîndă (Huxley 1966) a 
acestei gestici aparent bizare a fost descîlcită pas cu pas de 
către biologi, dar povestea e irelevantă din perspectivă sincro- 
nică: fapt este că dăruirea unui balon gol e un semn totalmente 
arbitrar, al cărui transfer reduce pur și simplu probabilitatea 
ca masculul însuși să cadă pradă partenerei sale. 


Numele 


Semnul care are o clasă extensională pentru designatul său 
se numește nume. Conform acestei definiții, indivizii deno- 
taţi printr-un nume propriu ca Veronica nu au nici o pro- 
prietate comună atribuită lor în afara faptului că toţi răspund 
la „Veronica“. Definiţia extensională a unei clase este cea dată 
„prin listarea numelor membrilor sau prin indicarea fiecărui 
membru succesiv“ (Reichenbach 1948: 193); sau, așa cum 
a spus Kecskemeti (1952: 130), „considerat în termenii in- 
tensiunii sale ... un nume este doar un spaţiu liber, dacă nu 
există și pînă cînd nu este furnizată o descriere referitoare 

la același obiect“, să zicem „Veronica cu năframa“, Sfînta 
Veronica etc. (vezi și Sarensen 1963). 

Cînd semnificaţia unui semn permite doar un denotat, 
se spune că este singular. Semnele singulare, inclusiv numele 
proprii, aparţin unui mod de semnificare pe care Morris 
(1971 :76 şi urm.) le-a denumit numori [eng. namors], „care 
sînt simboluri lingvistice“. Numorii sînt membri ai aceleiași 
familii de semne, numite „identifiori“, căreia îi aparţin alte 
două subcategorii: indicatorii, perechea non-lingvistică a 
numorilor; și descriptorii, „indentifiori care descriu o pozi- 
ţie“. În terminologia lui Husserl (1970: 341 și urm.), numele 
unei persoane e de asemenea în mod normal univoc (eindez- 
tig), deși se poate întîmpla să fie și plurivoc (mebrdeutig). 
Indivizii umani sînt identificați cu ajutorul numorilor ates- 
tabili verbal, să zicem un nume personal sau (în Statele Unite 
din 1935) un umăr unic de înregistrare pentru asigurări so- 
ciale; și cu ajutorul unei mulțimi de indicatori non-verbali, 
„mijloacele prin care pot fi precis recunoscuţi o persoană 
sau un corp neînsuflețit, chiar și în cazurile cînd persoana 
încearcă deliberat să inducă în eroare“ (Wilder și Wentworth 
1918: 5). 

Este bine știut că toate animalele emit un flux continuu 
de „identifiori“, adică afişări, identificîndu-le sursa într-una 
sau mai multe moduri: în ceea ce privește specia, starea re- 
productivă, poziţia în spaţiu sau timp, rangul într-o ierarhie 
socială, dispoziţia momentană și altele (Sebeok 1972a: 130). 
În plus, cele mai bine organizate societăţi de vertebrate pot 
fi deosebite printr-o unică trăsătură atât de predominantă prin 
consecinţele sale, încît celelalte caracteristici par a decurge 
din ea. Wilson (1971: 402) observă, în vreme ce face o dis- 
tincţie capitală între societățile impersonale alcătuite de in- 
secte, pe de o parte, și societăţile „personale“ întâlnite la 
păsări și mamifere, pe de alta: acest atribut este recunoașterea 
identităţii individuale, caracteristică cercurilor relativ restrânse 
cu socializare pe termen lung a tinerilor care presupune jocul 

și își are drept corolar un înalt grad de cooperare mutuală 
în rândul adulților. Fiecare membru al unei atare societăți 
„întreţine câte o relaţie particulară cu fiecare dintre ceilalți 
membri“ și prin aceasta ajunge să le fie cunoscut tuturor ce- 
lorlalți ca unic. Cuplată cu eforturile de a stabili și întreţine 
reţeaua necesară de legături „personale“ atât de diverse exis- 
tă dezvoltarea unei forme intime de comunicare, ce include 
cu necesitate utilizarea semnelor de susţinere adecvate: ast- 
fel, noţiunea de „unicitate“ implică manifestarea indicatori- 
lor sau, în terminologia lui Goffman (1963: 56), a „plăcuţelor 
de identificare“. 

Literatura despre comunicarea vertebratelor ia drept si- 
gur — cel puţin ex bypothesi — faptul că indicatorii (adică 
numele lor) sînt universal încorporaţi în toate mesajele păsă- 
rilor și mamiferelor (Smith 1969a, 1969b). Thorpe (1967) 
a arătat că atunci cînd partenerul e absent, pasărea rămasă 
singură va utiliza sunetul rezervat în mod normal pentru par- 
tener, cu urmarea că partenerul citat se va întoarce cât mai 
repede cu putință ca și cînd ar fi strigat pe nume. Exemplele 
specifice pot fi înmulţite pornind de la numeroase vertebrate, 
incluzînd canine și feline, primate (Lawick-Goodall 1968, 
Rowell 1972) și mamifere marine. Succesiunile de clicuri la 
balenele individuale sînt chiar menţionate ca „semnături“ 
(Backus și Schevill 1966), prin analogie evidentă cu așa-nu- 
mite „triluri-signaturi“ ale păsărilor. 


Despre ființa, comportamentul 
și devenirea semnelor 


Capitolul de față a discutat despre o jumătate de duzină de 
relații posibile care, după cum se poate constata empiric, pre- 
valează între componentele semnificante și semnificate ale 
semnului, și despre anumite probleme asociate definiţiilor 
oferite, mai cu seamă în măsura în care acestea pot juca un 
rol în clasificarea lor. Discuţia s-a orientat spre ființa sau struc- 
tura unui semn, adică spre statutul său durabil în sens sin- 

cronic; cercetarea se focalizează în domeniul semnificației. 
Definiţia structurală a semnului este analitică, intrinsecă și 
statică; ea utilizează tipuri de asociaţii inerente, în fapt sau 
virtual, arhitecturii semnului însuși. 

Ea trebuie suplimentată însă cu o examinare scrupuloasă 
a comportamentului sau funcţiei semnului, o perturbare re- 
petitivă de-a lungul unei tendințe seculare. O definiție func- 
țională a semnului este pragmatică, extrinsecă, dar dinamică; 
ea e întemeiată pe variaţiunile în diferite puncte nodale ale 
unui model lărgit de proces comunicaţional, cum este cel 
descris, de pildă, de un triunghi al lui Morley (Sebeok 1972a: 
14). Wells (1967: 103) a afirmat just că „semiotica are două 
grupuri de afinități. Ea este interesată, pe de o parte, de co- 
municare și, pe de alta, de semnificaţie“. 

Chestiunea devenirii sau a istoriei, reprezentînd modifi- 
cările cumulative din secţiunea longitudinală de timp, intro- 
duce multiple consideraţii diacronice. Acestea sînt de două 
feluri oarecum diferite: cele care au de a face cu evoluţia sem- 
nelor în filogenie, într-un cuvînt cu ritualizarea lor (Huxley 
1966); și cele care au de a face cu dezvoltarea lor în ontoge- 
nie. Studierea celor dintîi necesită colaborarea etologiei cu 
semiotica; investigarea celor din urmă ţine de domeniul în 
plin progres al psiholingyvisticii. 

Pe scurt, deși semiotica e privită în general ca o ramură 
a disciplinelor comunicaţionale, criteriile care trebuie inte- 
grate cînd urmărim fie și doar o înţelegere holistică rezona- 
bilă a semnelor derivă din studierea atât a semnificației cât și 
a comunicării (noumena și phenomena) şi ele trebuie să fie 
și pe deplin conforme cu descoperirile cercetării din etologie 
și psihologia dezvoltării. 


Aplicarea legii variaţiei inverse 


Termenii semn, simbol, emblemă şi insignii sînt aranjaţi aici 
în ordinea subordonării lor, fiecare termen din stînga repre- 
zentînd un gen al subclasei sale din dreapta, iar fiecare ter- 

men din dreapta fiind o specie a genului său din stînga. Astfel, 
denotaţia acestor termeni descrește: de exemplu, extensiunea 
„simbolului“ include extensiunea „emblemei“, nu însă și in- 
vers. La fel, intensiunea convenţională a fiecărui termen creș- 
te: intensiunea „emblemei“ include intensiunea „simbolului“. 
Uneori însă variaţia în intensiune nu e însoțită de nici o schim- 
bare în extensiune: astfel, în succesiunea „semn“, „simbol“, 
„piază“, „augur“ și „prevestire“, extensiunea ultimei perechi 
de termeni este, în universul semiotic al discursului, esenţial- 
mente aceeași. Aceasta presupune că, dacă o serie de categorii 
semiotice este aranjată în ordinea intensiunii lor crescătoare, 
denotaţia termenilor va diminua sau va rămîne aceeași. 


Un domeniu lexical 


Pe lîngă cele șase specii de semne descrise aici, am făcut 
aluzie și la o mare varietate de alte semne, și anume afișajul, 
alegoria, descriptorul, deviza, diagrama, efigia, emblema, 
identifiorul, indicatorul de imagine, insigniile, însemnul, 
marca, marca de fabrică, metafora, numorul, plăcuţa de iden- 
titate, semnătura, sindromul și stigmatul. 

Desigur, acestea și un mare număr de termeni analogi — 
îndeosebi cei introduși de către Peirce (2: 254-263) și Morris 
(1971: 20-23) — ar necesita o tratare separată, în pofida ob- 
servaţiei făcute de Rezvina (1972: 231) cum că ar fi mai firesc 
ca definițiile semnelor să fie tratate „ca o încercare de in- 
terpretare lexicografică a conceptelor lingvistice corespun- 
zătoare“. 


Ubicvitatea semnelor 


După cum a arătat zoologul englez R.]. Pumphrey, există 
două școli de gîndire în privința dezvoltării limbii (vezi Se- 
beok 1972a: 88). Una susţine că vorbirea umană este diferi- 
tă ca detalii materiale de cea a altor animale, dar că cele două 
sînt legate prin evoluţie (teoria continuității). Cealaltă sus- 

ține că vorbirea este un atribut specific uman, o funcţie de 
n0vo, diferită ca tip de orice alt lucru de care sînt capabile 
animalele (teoria discontinuităţii). Fără a o susţine pe una 
sau pe cealaltă, trebuie subliniat mai presus de orice un fapt: 
este esenţial să adoptăm o strategie de cercetare care să com- 
pare sistemele comunicaționale uman și animal spre a putea 
arunca o privire semnificativă asupra naturii și ubicvităţii 
semiozei. 


4 
Semnele-simptom 


În capitolul anterior s-a arătat că simptomul este un semn 
rudimentar conectat intrinsec cu procesele somatice. Simp- 
tomele au fost primele semne examinate de către medicii 
practicanți ai lumii antice, iar studiul lor a dus la întemeierea 
semioticii ca ramură a științei medicale. În capitolul de față, 
voi examina mai îndeaproape semnele-simptom. 

Ullman (1951: 161) a făcut distincţia între patru ramuri 
juxtapuse în studiul cuvîntului: „(1) știința numelor (lexi- 
cologia, dacă e sincronică; etimologia, dacă e diacronică); 
(2) știința semnificaţiilor (semantica); știința designaţiilor 
(onomasiologia); (4) știința conceptelor (Begr:ffslehre).“ 
Deși distincţia dintre designaţie și semnificaţie este departe 
de a fi făcută consecvent sau limpede, consider că această 
alteritate depinde de împrejurarea dacă punctul de plecare 
este numele, lexemul sau, mai general vorbind, semnul; sau 
dacă acesta e conceptul sau, mai general vorbind, obiectul, 
adică constelația de proprietăţi și relaţii pe care o reprezintă 
semnul. În primul caz, analiza ar trebui să producă o reţea 
semiotică aptă să răspundă la întrebarea ce anume înseamnă 
un semn în contrast și în opoziţie cu oricare alt semn din 
cadrul aceluiași sistem de semne? În al doilea caz, analiza ar 
trebui să reveleze semnul prin care o entitate dată este de- 
semnată în cadrul unui anumit sistem semiotic. Potrivit lui 
Ullman, a doua investigaţie reprezintă piatra unghiulară a 
distincţiei, eu unul cred însă că cele două chestiuni sînt in- 
disolubil complementare. În orice caz, întreaga întreprindere 


90 SEMNELE: O INTRODUCERE ÎN SEMIOTICĂ 


se articulează în mod critic pe modul cum analizează cerce- 
tătorul antiteza semn/obiect (aliguid/aliquo') şi ce anume 
consecinţe antrenează, în mintea cercetătorului, copula stă 
în locul a sau reprezintă. 

Ancheta devine numaidecît mai complicată, dar și mai 
interesantă totodată, atunci cînd cîmpul lexical (Bedeutzngs- 
feld? Sinnfeld ? Worrfeld ?) de examinat se întîmplă să fie 
reflexiv, adică autoinvestigativ. Așa stau lucrurile cu sem- 
nele-simptom. Examinarea acestui tip de semne poate începe 
în regiunea lăuntrică a lexiconului, dacă este privit ca nume, 
sau în regiunea exterioară a experienţei clinice, dacă este pri- 
vit ca sens. 


Semnificaţia simptomului 


Ne putem întreba pe bună dreptate: ce înseamnă oare lexemul 
simptom într-o anumită limbă; sau ce anume desemnează 
același lexem, adică ce revelează el ca indicație de diagnostic 
în privinţa, să zicem, a unei calităţi reale de „maladitate“ (Fa- 
brega 1974: 123) pe care Crookshank (în Ogden și Richards 
1923: 343) a descris-o precaut ca pe „O substantia misteri- 
oasă care are proprietăţi biologice și produce simptome ? În 
final, rezultatele unor asemenea investigaţii dihotomice se 
amalgamează î într-o sinteză dialectică comună. Pentru sco- 
purile prezente, limba aleasă este engleza americană. Aici 
presupunem însă că cîmpul semantic al „discursului medi- 
cal“, care este într-un mod tipic așezat în seturi mai mari de 
rame concentrice (Labov și Fanshel 1977: 36 şi urm.), este, 
mutatis mutandis, foarte asemănător cu acela din orice altă 
comunitate lingvistică angajată în paradigma teoriei și prac- 
ticii medicale „în contextul marii tradiții“ (Miller 1978: 184) 
de gîndire marcate de o continuitate care îi leagă pe marii cli- 
nicieni de ideea de insomnie lansată de strălucitul Alcmaion 
din Crotona în prima jumătate a celui de-al V-lea veac î.Cr. 
Această moștenire a fost ulterior consolidată de Hipocrate — 
pe drept cuvînt considerat, în același timp, „părintele medi- 

cinei“ (Heidel 1941: XIII) și „părintele și maestrul semio- 
ticii“ (Kleinpaul 1972: 103) — apoi de Platon, Aristotel și 
medicii alexandrini din secolul al IV-lea î.Cr. Studii la fel 
de pătrunzătoare despre simptom au apărut, în fapt, atât în 
literatura semiotică (de ex., Baer 1982), cât şi în literatura 
medicală (de ex., Prodi 1981), întreprinse fiind de savanți 
care se orientează reciproc în celălalt domeniu la fel de bine 
ca și în cel propriu (vezi și Staiano 1979). Trebuie să fim însă 
în continuare mereuatenţi la avertismentul lui Mounin (1981) 
contra unei aplicări mecanice a conceptelor semiotice (în spe- 
cial a acelora lingvistice) în medicină (în special în psihiatrie). 

Simptomul apare totdeauna în conjuncţie cu semnul, dar 
natura precisă a legăturii e departe de a fi evidentă (ca în 
MacBryde și Blacklow 1970 sau Chamberlain și Ogilvie 
1974). Faptele semiozice de bază au fost descrise cu limpe- 
zime de către Ogden și Richards (1923: 21): 


Dacă stăm în vecinătatea unei intersecții și-l observăm pe un pieton 
atras de o indicație Spre Grandchester afișată pe un stîlp, distingem 
îndeobște trei factori i importanţi în acea situaţie. Există, sîntem si- 
guri, (1) un semn care (2) se referă la un loc și ( 3) care este interpretat 
de o persoană. Toate situaţiile în care avem de-a face cu semne sînt 
asemănătoare cu aceasta. Despre un doctor care observă că pacientul 
său are temperatură și așa mai departe spunem că pune bolii lui diag- 
nosticul de gripă. Dacă vorbim astfel nu punem în evidență că și sem- 
nele sînt implicate aici. Chiar și cînd vorbim despre simptome, adeseori 
nu ne gîndim la ele ca fiind strîns corelate cu alte grupuri de semne. 
Dar dacă spunem că doctorul interpretează temperatura etc. ca pe un 
semn de gripă, ne situăm oricum pe drumul către o investigaţie asupra 
întrebării dacă există ceva în comun între felul pietonului de a trata 
obiectul de la intersectie și felul cum a tratat doctorul termometrul 
și fața îmbujorată. 


Relaţia dintre semn și simptom implică fie coordonarea, 
fie subordonarea. Dacă distincţia se face între coordonate, 
contează nu semnificaţia lor inerentă, ci simplul fapt al opo- 
ziţiei binare dintre categoriile cuplate. Faptul a fost relevat 

cu eleganţă în protocolul unei cercetări despre simptomul 
„oboseală“ de către doi medici, Shands și Finesinger (Shands 
197057): 


Studierea atentă a ... pacienţilor ne-a obligat să diferențiem cu grijă 
între „oboseală“, un sentiment, și „epuizare“, o diminuare observabilă 
a performanței în urma unui efort prelungit. Distincția se dovedește 
a fi cea dintre simptom și semn. Simptomul este simţit, semnul ob- 
servat de către altă persoană. Acești doi termeni acoperă cîmpul vast 
a] semioticii; ei sînt deseori confundați și termenii sînt folosiţi unul 
în locul celuilalt fără nici un avertisment prealabil. 


Acest pasaj pune în evidență cât este de important să se- 
parăm „lumea privată“ a introspecţiei, adusă la cunoștință 
prin descrierea simptomelor de către pacient, de lumea pu- 
blică a semnelor adusă la cunoștință prin descrierea compor- 
tamentului de către medic. După cum s-a arătat în altă parte: 
„O caracteristică a simptomelor este că denotatele lor sînt 
în general diferite la expeditor, adică pacientul („simptome 
subiective“, incorect numite de numeroase cadre medicale 
„semne“ ) și la destinatar, adică medicul examinator („simp- 
tome obiective“ sau, simplu spus, „simptome“)“ (Sebeok 
1976: 181). De notat că numai un singur observator — și anu- 
me cel în cauză — poate relata evenimente simptomatice, 
în vreme ce un număr indefinit de observatori —inclusiv cel 
în cauză — pot observa semne. Prin urmare, faptul intimității 
personale se profilează în acest cadru ca o trăsătură distinc- 
tivă criterială care demarchează orice simptom de orice semn 
(Sebeok 1979). Simptomele pot fi astfel citite ca niște comu- 
nicate absconse despre lumea interioară a unui individ, ca o 
interpretare care uneori dobîndește statutul unei complicate 
metafore ascunse. De exemplu, anorexia nervoasă cu tulbu- 
rări de alimentaţie poate fi decodată în limite rezonabile sub 
expresia „mor (emoţional) de foame“. Se crede că simpto- 
mele ei sînt rezultatul unor relaţii de familie perturbate și al 
unor dificultăţi interpersonale (Liebman, Minuchin și Baker 

1974a, 1974b). Un semn palpabil al acestei maladii este, desi- 
gur, fobia greutăţii, măsurabilă ca o descreștere a masei paci- 
entului. 

Distincția crucială dintre oboseală și epuizare este ase- 
mănătoare cu aceea dintre anxietate ca simptom resimţit și 
dezintegrarea comportamentală deseori manifestată în stă- 
rile de panică. Aceasta din urmă este un semn, nu un simptom 
(Shands 1970). Deosebirea exemplificată aici e evident co- 
relată cu concepţia lui Uexkuill (1982: 209), regăsită atît în 
viaţă, cât și în științele semice ale „interiorului“ și „exterio- 
rului“. Consider că implicaţia cardinală a acesteia este după 
cum urmează: „Ceva observat (= exteriorul) reprezintă ceva 
care este (în mod ipotetic) adus la cunoștință de către su- 
biectele supuse observaţiei ( = interiorul). Sau ceva din sis- 
temul de observare reprezintă ceva din sistemul observat“ 
(Uexkiill 1982: 209). Această relație complementară este obli- 
gatorie pentru orice comunicare, fiindcă organismul și Um- 
welt-ul său constituie împreună un sistem. Trecerea de la 
procesul psihic la semioză este o consecinţă a faptului că ob- 
servatorul asumă o postură ipotetică în interiorul sistemului 
observat (Bedeutungserteilung— Bedeutungsverwertung ). 

Pentru simptom există o garnitură de sinonime mai stric- 
te sau mai laxe. Printre cele dintîi, care par a fi mai mult sau 
mai puţin utilizate, Elstein et al. (1978: 279) folosesc exclu- 
siv și extensiv indicație (c4e). Deși ei procedează astfel fără 
a dao definiţie, sensul lor reiese cu deplină claritate din pa- 
saje precum „indicaţiile au fost interpretate de către medici 
ca apte să confirme sau să infirme o ipoteză sau ca inapte 
de vreo contribuţie“. Fabrega (1974: 126) pare a prefera în- 
dicator, dar folosește termenul în mod permutabil atît pentru 
simptom, cât și pentru semn; iar cînd face observaţia că „toți 
indicatorii pot fi utili în scopul de a emite judecăţi despre 
boală“, el se referă cu siguranță la ambele categorii. Cuvîn- 
tul indiciu (clue) este însă un sinonim mai lax pentru simptom: 
în genere, în timp ce simptom e utilizat în discursul medical, 

indiciu e întîlnit în sfera detectivistică (Sebeok 1981a, Eco 
şi Sebeok 1983). 

În cuplarea minimalistă, semn și simptom sînt echipolente; 
ambele sînt nemarcate unul faţă de celălalt (Waugh 1982). 
Uneori însă simptom cuprinde deopotrivă „semnul obiectiv 
și semnul subiectiv“ (Staiano 1982: 332). În altă tradiţie, simp- 
tom este un simplu fenomen „qui precisement n'a encore rien 
de semiologique, de s&mantique“ sau se consideră că intră 
(de ex., în terminologia glosematicii) în zona articulației con- 
ținutului, la substance du signifiant, figură desemnată opera- 
țional care este înălțată la statutul semiotic deplin doar prin 
conștiința organizatoare a medicului, realizată prin inter- 
mediul limbii (Barthes 1972: 38 și urm.). În literatură pot 
surveni însă și alte aranjamente radical diferite. În modelul 
organon al lui Biihler (vezi Sebeok 1981b), simptomul nu 
constituie decît unul din cele trei „momente variabile“ capa- 
bile să se ridice „pe trei căi diferite la rangul de semn“. Aces- 
tea includ semnalul, simbolul, precum și simptomul. Bihler 
(1934: 28) specifică mai departe că relaţia semantică a aces- 
tora din urmă funcţionează „în temeiul dependenței lor de 
emiţător, a cărei interioritate o exprimă“. El subordona clar 
acest trio lexical unuia și aceluiași Oberbegr:ff Ze:chen. Tre- 
buie notat de asemenea că prima mențiune a lui Biihler de- 
spre simptom este numaidecît urmată de un set parentetic 
de sinonime prezumate: Anzeichen, Indicium. Astfel, con- 
firmînd importanţa noţiunii de intimitate perşonală ca tră- 
sătură nemarcată esenţială a simptomului, Biihler recunoaște 
de asemenea că, deși este coordonat cu alți doi termeni, el 
este și subordonat noţiunii generice (nemarcate) de semn, și 
anume acelui tip de semn pe care Peirce îl definise, fără ca 
Biihler să fi avut ştiinţă de el, cu mai mare exactitate ca index. 


Concepţia lui Peirce 


În pofida vastelor sale cunoștințe de medicină (Sebeok 1981a), 
Peirce nu a vorbit deseori despre simptom (şi oricum, nicăieri 

într-un mod productiv, despre sindrom, diagnoză, prognoză 
și altele). Pentru el, simptomul, ca să începem cu acesta, era 
un fel de semn. Într-un foarte interesant pasaj, pe marginea 
unui articol de dicţionar „[a] reprezenta“, el dezvoltă: „a ţine 
locul cuiva sau la ceva, adică a fi într-o astfel de relaţie cu 
altceva, încât în anumite privințe el este tratat de judecata ce- 
lorlalți ca și cum ar fi acel altceva. Astfel, un purtător de cu- 
vînt, un adjunct, un avocat, un agent, un vicar, O diagramă, 
un simptom, o mașină de calculat, o descriere, un concept, 
o premisă, o mărturie, toţi reprezintă altceva, în diferitele 
lor modalități, pentru mințile care le consideră în acest mod“ 
(Peirce 2: 273). 

Pentru Peirce, simptomul nu este însă niciodată o specie 
distinctă de semn, ci o simplă subspecie, și anume indexul — 
sau secunditatea de grad originar (în contrast cu un pro- 
nume demonstrativ, exemplificînd secunditatea de natură 
degenerativă — a uneia dintre cele trei categorii canonice ale 
sale. Dar ce fel de semn este el? Peirce (2: 304) dă un exem- 
plu pe care eu unul aș prefera să-l denumesc indicație: „Așa, 
de pildă, un mulaj cu o gaură de glonţ în el este semn al unei 
împușcături, căci fără o împușcătură nu ar fi existat nici gau- 
ra; dar gaura există acolo, indiferent dacă cineva a avut ideea 
să o atribuie sau nu unei împușcături.“ Punctul esenţial aici 
este că trăsătura indexicală a semnului nu ar fi eliminată dacă 
nu ar exista nici un interpretant, ci numai dacă ar fi îndepăr- 
tat obiectul ei. Indexul este acel fel de semn care ajunge să 
fie astfel în virtutea faptului de a fi realmente (adică factual) 
conectat cu obiectul său: „așa este simptomul unei boli“ 
(Peirce 8:119). Toate „simptomele unei boli“, mai mult, „nu 
au un emiţător“, așa cum stau lucrurile și cu „semnele me- 
reorologice“ (8:185). Avem un index, stabilea Peirce în 1885, 
cînd există „o relaţie duală directă între semn și obiectul său 
independentă de mintea care folosește semnul ... De această 


natură sînt toate semnele naturale și simptomele fizice“ 
(3:361). 

Alt detaliu demn de a fi menţionat este că Peirce numește 
„ocurenţa simptomului unei boli ... un legisemn, un tip ge- 
neral cu un caracter definit“, dar „ocurenţa într-un caz parti- 
cular e un sinsemn“ (8:335), adică un ocurent. O remarcă 
oarecum criptică întărește cele spuse: „Unui semn care te 
îndreptățește să crezi că ceva e adevărat, prefer să-i dau nu- 
mele de simbol; deși cuvintele ocurent și simptom se reco- 
mandă și singure“. Staiano (1982: 331) este fără îndoială 
corect cînd observă că „apariţia unui simptom la un individ 
este astfel un sinsemn indexical, pe cînd simptomul interpre- 
tat în afara manifestării sale devine un legisemn indexical“. 

Simptomele, în uzul lui Peirce, sînt indexuri involuntare, 
interpretabile de receptorii lor în absenţa existenței reale a 
unui emițător intenţional. Jakobson (1971: 703) include și 
el simptomele în sfera semioticii, dar avertizează că „sîntem 
obligaţi să ţinem în mod consecvent seama de diferenţa deci- 
sivă dintre comunicarea care implică un emiţător real sau pre- 
supus și informaţia a cărei sursă nu poate fi identificată cu 
un emiţător de către interpretul indicaţiilor obținute“. Aceas- 
tă observaţie comentează faptul că simptomele sînt sugestii 
ale corpului care cer insistent o explicaţie — o construcţie, 
din partea insului, sub forma unui tipar coerent și inteligibil 
(care, firește, ar putea fi exact sau nu, caz în care vezi Polunin 
1977: 91). Durerea cuprinde un astfel de simptom care încor- 
porează un mesaj ce obligă sistemul nervos central să influ- 
enţeze atît voalat cât și evident comportamentul pentru a 
căuta semne de durere, în întreaga filogenie, ontogenie Pic 
et ubique. Miller (1978: 45-49) dezvoltă oportun: 


Din clipa în care cineva își recunoaște simptomele pînă în momentul 
cînd se plinge în cele din urmă de ele există totdeauna un interval, 
mai lung sau mai scurt, după caz, cînd se frămîntă în sinea lui dacă 
merită să și le aducă la cunoștința unui specialist. ... Toţi am fost la 
un moment dat sicîiţi de suferinţe și de dureri. Am constatat proba- 
bil modificări în greutate, înfățișare și funcţii corporale, modificări 

ale puterii, aptitudinilor și voinței, variaţii inexplicabile ale dispoziţiei 
psihice. Dar în mare le tratăm ca pe schimbările meteorologice. 


După cum s-a arătat în capitolul precedent, Peirce (4:351) 
a detaliat odată problema urmei de pași găsite de către Ro- 
binson Crusoe, ca fiind un index că „că pe insula sa se află 
o creatură oarecare“ ; și într-adevăr indexul prezintă to- 
deauna ca semn direcţia vectorială a ceea ce este spre trecut 
sau, așa cum spune Thom (1980: 194), „par reversion de la 
causalit€ gâneratrice“, care este inversul cauzalității fizice. 
Clasa signa naturali a lui Augustin, definită — în contrast 
cu signa data — prin relaţia de dependență dintre semn și 
lucrurile semnificate (De doctrina christiana 2.1.2), pe lîngă 
sensul ei ortodox (cum ar fi spuzeala ca simptom al pojaru- 
lui), este ilustrată și de urmele de pași lăsate de un animal 
dispărut din vedere și pot fi astfel privite ca purtătoare ale 
unei prevestiri sau, în uzul cel mai general, ale unei evidențe 
(bunăoară așa cum un vînt de sud-vest poate în egală măsură 
să însemne și să aducă ploaie, adică să-și genereze significa- 
tum-ul). Astfel, în multe privințe, simptomele funcţionează 
ca urmele — urme de pași, urme de dinţi, rămășițe de hrană, 
excremente și urină, cărări și drumeaguri, ramuri frânte, vi- 
zuine, resturi de la mese etc. — în întreaga lume animală (Se- 
beok 1976: 133) și la populaţiile de vînători în care oamenii 
„s-au învăţat să adulmece, să observe, să confere sens și con- 
text celei mai mărunte urme“ (Ginzburg 1983). Urmele, in- 
clusiv și îndeosebi simptomele, acţionează ca metonime. 
Acest trope implicat și în pars pro toto, așa cum este ea ana- 
lizată pe larg de către Bilz (1940). 


Simptomele și originile medicale ale semioticii 


Desigur, Hipocrate rămîne figura ancestrală și emblematică 
a semioticii — adică a semiologiei, în sensul restrîns de simp- 
tomatologie —, cu toate că „a luat noțiunea de indicație de la 
medicii care l-au precedat“ (Eco 1980: 277). Baer (1982: 18) 

se referă la o „simptomatologie romantică“, despre care afir- 
mă că s-ar putea să fie „cea originară“, împingînd domeniul 
înapoi pînă la o „eră a conștiinței mitice“. Alcmaion remarca 
într-unul dintre puţinele fragmente păstrate din cartea sa: 
„Cât despre lucrurile invizibile și lucrurile mortale, zeii au 
certitudini; dar, în măsura în care oamenii pot deduce, ... 
ei trebuie să procedeze după indicii” (Eco 1980: 281), și anu- 
me să facă „conjecturi provizorii“. Și care ar trebui să fie baza 
unei atare inferenţe circumstanţiale ? ? Evident, conceptul care 
a fost totdeauna central este simptomul (Ginzburg 1983). 

Cu toate că Alcmaion este privit îndeobște ca fondatorul 
psihologiei empirice, Hipocrate, un magistru clinic prin ex- 
celență (Temkin 1973), a fost cel care a rupt cu practica me- 
dicală arhaică, în care medicul era în mod tipic preocupat de 
natura bolii, de cauzele și manifestările ei, și s-a concentrat 
încă o dată nemijlocit asupra persoanei bolnave și și asupra re- 
latării suferințelor sale — pe scurt, asupra simptomelor bolii 
(Neuburger 1906: 196). 

Pentru Hipocrate și urmașii săi, simptomele erau doar 
„fenomene semnificative“ (Heidel 1941: 62). Modul lor de 
a considera simptomele ca semne naturale — avînd capaci- 
tatea de a semnifica aceleași lucruri oricînd și oriunde — era 
cel mai pătrunzător cu putință. O foarte timpurie discuţie 
de acest fel se găsește în Prognostic XXV: 


Trebuie să înțelegem limpede în privința semnelor sigure și în pri- 
vinţa simptomelor în general că în orice an și în orice ţară semnele 
cale indică ceva rău, iar semnele bune ceva favorabil: de vreme ce se 
dovedește că simptomele descrise mai sus au același înţeles în Libia, 
în Delos și în Sciţia. Astfel încît trebuie să înțelegem că în aceleași 
regiuni nu este de mirare că am avea dreptate în cele mai multe împre- 
jurări, dacă le învăţăm temeinic și știm cum să le prețuim și să le apre- 
ciem corect. 


Am evocat anterior un exemplu temeinic despre metoda 
lui, descrierea detaliată a faimoasei facies bippocratica (Sebeok 


SEMNELE-SIMPTOM 99 


1979: 6 și urm.); alt exemplu poate fi citat din Epidemii ] 
(Heidel 1941: 129): 


Cele ce urmează au fost împrejurările ce însoțesc bolile și pe temeiul 
cărora mi-am format judecăţile, învățînd din natura obștească a tutu- 
rora și din natura particulară a individului, de la boală, de la pacient, 
de la regimul prescris și de la cel care l-a prescris — să stabilesc pentru 
acestea un diagnostic mai favorabil sau mai puţin favorabil; din felul 
vremii și al fiecărei regiuni, atît în întregul lor, cît și privitor la părți; 
din obiceiurile, modul de viaţă, ocupațiile și vîrsta fiecărui pacient; 
din vorbire, maniere, tăcere, gînduri, somn și lipsa de somn, natura 
și momentul viselor, jupuituri, zgîrieturi, lacrimi; din paroxisme, 
scaune, urină, spută, vomă, antecedentele și urmările fiecărui element 
din succesiunea bolilor, și obsesiile unui sfîrșit fatal sau ale unei crize, 
din transpiraţie, rigiditate, răceală, tuse, strănuturi, sughiţuri, răsuflare, 
eructaţii, flatulenţă, tăcută ori zgomotoasă, hemoragii și hemoroizi. 
Pe temeiul acestor lucruri trebuie să luăm aminte și care le pot fi ur- 
mările. 


În Știința medicinei, Hipocrate a mai afirmat: „Ceea ce 
scapă vederii noastre trebuie să sesizăm prin văzul mental, 
și medicul, fiindu-i deopotrivă cu neputinţă să vadă natura 
bolii și să afle prinviu grai cele necesare despre ea, este obligat 
să recurgă la judecata întemeiată pe simptomele care i se înfă- 
țișează.“ Mijloacele prin care poate fi realizată o diagnoză 
„constau din observaţii asupra calităţii vocii, și anume dacă 
e clară sau răgușită, asupra ritmului respirator, și anume dacă 
e precipitat sau lent, și asupra compoziţiei diverselor fluide 
care se scurg, din orificiile corpului, luîndu-le în considerare 
mirosul și culoarea, precum și fluiditatea sau viscozitatea lor. 
Analizînd semnificaţia acestor semne diverse este posibil să 
deduci din ce boală au rezultat, ce anume s-a întîmplat în tre- 
cut și să faci un pronostic asupra evoluţiei viitoare a bolii“ 
(Chadwick și Mann 1950: 87-89). 

Galen, al cărui idol unic și exclusiv a fost Hipocrate și a 
cărui medicină a rămas (în totalitate) hipocratică, a fost însă 
cel care a încercat să ofere diagnostice, ori de câte ori a fost 

posibil, cu fundamentare științifică, adică să-și bazeze pre- 
viziunile pe observaţii reale. A fost în măsură să facă acest 
lucru deoarece a practicat disecţia și experimentul: în timp 
ce Hipocrate a studiat boala ca un naturalist, Galen „a cute- 
zat să modifice natura ca un om de știință“ (Majno 1975: 396). 
„Metoda empirică a fost formulată pentru prima oară în me- 
dicina Antichității“, ca expresie sistematică și detaliată în 
corpusul hipocratic (De Lacy 1941: 121), și a devenit parte 
a teoriei semnelor pentru epicurieni și sceptici, în opoziţie 
cu poziţia raţionalistă stoică. Tratatul fragmentar al lui Filo- 
demos (pe la 40î. Cr.) este de departe cea mai completă dis- 
cuţie dintr-o lucrare metodologică radicală descoperită (în 
biblioteca herculeană) pînă în prezent. Galen, în ciuda în- 
tregii sale formaţii platoniciene, a fost ulterior „silit de către 
profesia lui să fie mai empiric“ (Phillips 1973: 174), chiar dacă 
acest cercetător lipsit de prejudecăţi, care a continuat să vor- 
bească cu glasul și autoritatea unui om de știință, s-a trans- 
format treptat într-un soi de mistic dogmatic (Sarton 1954: 
59). El poate fi considerat, așadar, ca un subtil întemeietor 
al semioticii clinice propriu-zise (Neuburger 1906: 385). 
Poate însă fi socotit, la fel de bine, și ca primul semiotician 
„ştiinţific“. 

Condeiul lui Galen a fost la fel de ocupat ca și scalpelul 
său. De-a lungul scrierilor sale extrem de voluminoase, el 
a clasificat semiotica drept una din principalele șase ramuri 
ale medicinei, ordonare care a avut o importanţă aparte da- 
torită „efectului ei asupra istoriei ulterioare a medicinei“ 
(Phillips 1973: 172). Forţa galenismului, după cum subliniază 
și Temkin (1973: 179), „s-a bazat în nu mică măsură pe fap- 
tul că a oferit categorii medicale ... pentru a corela individul 
cu sănătatea și boala“, printre care „semiologia (știința sem- 
nelor)“. Galen a împărţit de asemenea domeniul respectiv 
în trei părți permanente: în prezent, afirma el, preocuparea 
acestuia era inspecția sau diagnoza, în trecut, cunoașterea sau 

anamneza (etiologia), iar în viitor previziunea sau prognoza. 
Procedura sa clinică e bine descrisă de către Sarton (1954:6): 


Cînd venea să-l consulte un bolnav, Galen ... încerca în primul rînd 
să-i stabilească istoria medicală și modul de viață; îi punea întrebări 
despre cazurile de malarie și alte indispoziţii. Apoi, pacientul era invi- 
tat să-și facă istoricul noilor suferințe, iar medicul îi punea toate între- 
bările necesare pentru elucidarea lor și-l supunea cîtorva examinări 
posibile. 


Galen privea orice „fapt nefiresc“ ce apărea în corp ca 
pe un simptom, iar O reunire de simptome ca pe un sindrom. 
Era perfect conștient că simptomele și sindroamele se reflec- 
tă direct în observaţia clinică, dar formularea unei diagnoze 
cerea reflecţie cauzală (Siegel 1973). Era un maestru în pre- 
vizionarea desfășurării bolilor (Neuburger 1906: 383). Deşi 
pronosticurile lui se întemeiau esenţial și fidel pe Corpus 
Hippocratum, propriile sale cunoștințe anatomice și exacti- 
tatea judecății îl înclinau să-și construiască prognozele pe 
baza unei fundamentări diagnozice valabile. 


Interpretarea simptomelor 


Ar părea neraţional să ne așteptăm la o conformare fin acor- 
dată între stările interne și „realitate“, între un Innenwelt 
și Ummwelt-ul înconjurător sau, mai strict vorbind, între 
simptome și interpretările lor ca rezultat apărut în timp sau 
în adaptarea evolutivă — prodotto genetico, în formularea 
succintă a lui Prodi (1981: 973) — care avantajează un orga- 
nism sporindu-i „adecvabilitatea“. Aceasta nu reflectă însă 
condiţia artei diagnozei. Caracterul probabilistic al simpto- 
melor a fost de mult înţeles, printre alții, de către logicienii 
de la Port-Royal (Sebeok 1976: 125). Dar tendinţa lor ade- 
seori vagă și nesigură a fost clar articulată de către Thomas 
Sydenham, medicul din secolul al XVII-lea deseori numit 
„Hipocratele englez“ (Colby ș și McGuire 1981: 21). Mult 
admiratul medic, privit cu atîta deferenţă de confratele său, 

John Locke, a fost cunoscut și ca „părintele medicinei engleze“ 
(Latham 1848: XI). Sydenham s-a remarcat prin recunoaș- 
terea scrupuloasă a priorităţii observaţiei directe. El cerea 
„perceperea sigură și distinctă a simptomelor particulare“, 
subliniind cu perspicacitate că aceste simptome trimit „nu 
atît la boală cît la medic“. Susţinea că „natura, în producerea 
bolii, este uniformă și consecventă, în asemenea măsură, încît, 
în cazul aceleiași boli la persoane diferite, simptomele sînt 
în cea mai mare parte aceleași, și absolut aceleași fenomene 
pe care le veţi observa în boala unui Socrate le veţi observa 
și în boala unui netot“ (Latham 1848: 14). Afirmația lui era, 
desigur, total eronată, deși gluma de student medicinist re- 
latată de Colby și McGuire (1981 : 23), potrivit căreia „neca- 
zul psihiatriei este că toate sindroamele constau din aceleași 
semne și simptome“, pare a fi la fel de exagerată. Există, desi- 
gur, unele dificultăți diagnozice inerente în similarităzile dintre 
simptomatologia sindroamelor funcţionale și cele ale mala- 
diilor organice. Simpromele marginale sau suplimentare ale 
celor dintîi pot fi asimilare însă potrivit unor criterii speci- 
fice, precum cele expuse bunăoară de către Uexkull (1979). 
Acest set de obiecţii mă duce la examinarea unui aspect 
al simptomului rareori menţionat în literatură, dar pe care 
l-am găsit deopotrivă fascinant și, în mod cert pentru se- 
miotică, de o mare valoare euristică. Este vorba de anomalii, 
problemă care, într-un context filozofic, l-a preocupat în 
mod special pe Peirce. Potrivit lui Humphries (1968: 88), 
o stare de lucruri în mod natural anomală se definește astfel 
„în raport cu un set de enunţuri care sînt actualmente pre- 
supus adevărate“ sau, punînd chestiunea într-un mod mai 
direct, „se poate demonstra că orice fapt sau stare de lucruri 
care necesită efectiv o explicaţie are nevoie de explicaţie pe 
baza cunoștințelor existente“ (1968: 89). Caracterul enig- 
matic al anomaliilor semiotice poate fi foarte bine ilustrat 
cu ajutorul exemplelor clinice, unde cîteva modele existente 
sînt capabile să dea seama despre o multitudine de fapte. Me- 

dicina poate fi, într-adevăr, una din puţinele discipline lip- 
site de o teorie globală, deși există fără îndoială paradigme 
locale, non-liniare și ca atare limitate și arhisimple, cum ar 
fi „teoria bolilor infecțioase“. 

Să luăm ca primă abordare a problemei anomaliilor spi- 
rochetul Treponema pallidum. Acest virus, în faza sa ter- 
ţiară, se poate manifesta ca aortită („cauză“) la individul A, 
neurosifilis paretic la individul B sau ca nici un fel de boală 
la individul C. Despre acesta din urmă, pacientul cu sifilis 
terțiar asimptomatic, se poate spune că are o boală fără a fi 
bolnav. De menţionat că o persoană poate fi nu numai bol- 
navă fără a fi suferindă, ci, invers, poate fi suferindă fără a 
avea o boală specifică identificabilă. Ce putem spune, în ca- 
zuri precum acesta, despre nexul implicativ care reunește 
„propoziția“, adică virusul, cu consecința lui, exprimată în- 
tr-un mod tangibil sau, dimpotrivă, ocultată în chip miste- 
rios? A, B şi C sînt oare într-o distribuție complementară și, 
în caz afirmativ, conform cărui principiu — constituţia paci- 
entului sau vreun factor extrinsec (geografic, temporal, so- 
cietal, determinat de vârstă sau sex etc.) sau o combinaţie între 
acestea ? Influenţa contextului, am fi înclinați să credem, poate 
fi de maximă importanţă. Acesta devine precumpănitor în 
problema hipertensiunii — nicidecum o boală, ci un semn de 
dezordine cardiovasculară (Paine și Sherman 1970: 272) — 
care este pusă în evidenţă într-un cadru unic și limitat: în 
cel al interacțiunii pacient/medic, presupunînd și contribuţia 
anumitor accesorii, precum un tensiometru. Semioza este, 
așa zicînd, pusă în mișcare exclusiv în circumstanţele men- 
ţionate, altminteri nu există simptome (hipertensiunea asimp- 
tomatică, adică așa-numita hipertensiune tăcută, durează în 
medie cincisprezece ani) — nu există semne și, prin urmare, 
nu există nici un obiect definit — adică diagnosticabil. 

Studiile au arătat că majoritatea oamenilor care au calculi 
biliari trec prin viaţă fără probleme palpabile. Prezenţa aces- 
tor pietricele de colesterol care se formează într-un săculeţ 

ce acumulează suc digestiv pot fi clar văzute la radiografie: 
umbrele sînt „semne obiective“, dar cele mai multe dintre 
ele nu provoacă niciodată durere sau vreun alt simptom. Ele 
rămîn mute. Sînt diagnosticate, cu alte cuvinte, doar în cursul 
unor controale detaliate și ca atare nu necesită intervenție 
chirurgicală. 

Uneori, experienţele senzoriale duc la paradoxuri semio- 
zice, cum ar fi următoarea transgresiune clasică. O carie din- 
tr-un dinte al meu care mi se pare uriașă cînd îmi vîr în ea 
limba reprezintă un simptom subiectiv ce mă poate face să 
mă duc la dentist. Dentistul îmi îngăduie să o văd într-o 
oglindă şi rămîn surprins ce derizoriu de mică este cavitatea 
— semnul obiectiv —. Întrebarea este: care interpretare e 
„adevărată“, cea obţinută prin modalitatea tactilă sau cea 
furnizată de percepţia optică? Imaginea simțită și forma pe 
care o văd nu se acordă. Dentistul nu e, firește, preocupat 
de dimensiunile găurii mele cînd umple cavitatea pe care a 
observat-o. 

Faptul că simptomul (din raţiuni care ţin în ultimă ana- 
liză de planul evolutiv al sistemului nervos central uman) 
se referă la alră parte a corpului decît cea unde e situată efec- 
tiv leziunea este o experienţă destul de obișnuită. „Durerea 
produsă de boala coronariană, de exemplu, e resimţită în par- 
tea anterioară a toracelui, în umeri, braţe și deseori în ceafă 
și maxilar. Ea nu e resimţită acolo unde se află cordul — ușor 
în partea stîngă“ (Miller 1978: 22). O asemenea relatare in- 
corectă este nebiologică, în sensul că o interpretare profană 
ar putea fi fatală. Un simptom și mai straniu este cel al cărui 
referent nu se află absolut nicăieri, ilustrat în chip dramatic 
de un membru fantomă după amputare. Miller (1978: 20) 
scrie: 


Membrul fantomă poate părea că se mișcă — el își poate îndoi dege- 
tele, dacă e vorba de un picior, poate să apuce lucruri sau să simtă 
că unghiile fantomă i se înfig în palma fantomă. Partea din braţ poate 
să dispară, lăsînd ca o bucată exasperantă de mînă să-i atîrne invizibil 

de restul umărului real; mîna se poate supradimensiona, ajungînd să 
devoreze restul membrului. 


E implicat aici un caz de durere subiectivă — în opoziţie 
cu cea obiectivă —, distincţie introdusă de Friedrich ]. K. 
Henle, ilustrul anatomist și fiziologist german din secolul 
al XIX-lea, și perpetuată în genere de atunci încoace în toate 
clasificările durerilor (de ex., Behan 1926). Durerea subiec- 
tivă este descrisă ca „neavînd nici o cauză fizică spre a exista“, 
adică nu există nici o bază organică pentru prezenţa ei (întru 
totul adevărat dacă e vorba de un membru nearticulat, nici 
măcar un organ): ea rezultă din „impresii acumulate în cen- 
trii memoriei, care sînt evocate prin provocarea asociaţiilor 
adecvate“ (Behan 1926: 74), ceea ce înseamnă că durerea ră- 
mîne legată de un cadru de semnificaţie dependent de cu- 
noaștere retrospectivă. Durerea invocată și durerea proiectivă 
sînt strîns legate; cea din urmă este un termen atribuit durerii 
simţite ca fiind prezentă fie într-un membru care nu mai are 
nici O senzaţie (Ca în ataraxia locomotoare ), fie într-unul care 
nu mai există din cauza amputării. 

Anumite simptome — durerea, greaţa, foamea, setea și 
altele — sînt experienţe private, situate nu în vreun ampla- 
sament identificabil, ci într-o anexă izolată pe care oamenii 
o numesc în genere „sinele“. Simptome ca acestea tind să fie 
semnificate prin mijloace parafonetice, ca gemetele sau sem- 
nele verbale, care pot fi sau nu însoţite de gesturi, variind 
în intensitate de la încruntări pînă la contorsiuni. O proble- 
mă extrem de încâlcită, care nu poate fi decît fugitiv menţio- 
nată aici, se ivește din multiplele sensuri ale „sinelui“ și din 
modul cum acestea se corelează cu chestiunea simptomatolo- 
giei. Definiţia biologică depinde de faptul că sistemul imuni- 
tar nu reacționează în mod evident la propriii săi auto-antigeni; 
există markeri specifici care modulează sistemul generator 
al liniilor de celule antigen-specifice și idiotip-specifice — pe 
scurt, activează procesul de auto-toleranță. Dincolo de sinele 

imunologic, există și un „sine semiotic“, despre care am dis- 
cutat altundeva (Sebeok 1979: 263-267). 

Altă categorie distinctă de simptome merită măcar o 
menţiune fugară. Pe acestea un lingvist ar putea fi tentat să 
le denumească „minus-trăsături“ sau simptome de abstrac- 
ţie. Din ea fac parte toate varietățile de asemasia (Sebeok 
1976: 57, 1979: 58) — agnozia, agrafia, alexia, amnezia, amu- 
zia, afazia, apraxia etc., precum și „deficiențe“ ca vederea 
neclară, dificulrățile de auz, amorţirea — pe scurt, simptome 
care indică un deficit în raport cu un standard ideal de „nor- 
malitate“. 

În orice discuţie despre simptome, e de notat că pînă și 
un sindrom sau o constelație de simptome — să zicem de 
tip gastronomic (anorexie, indigestie și hemoroizi) — s-ar 
putea să nu corespundă nici unui caz de manual în nomen- 
clatura sau terminologia bolilor. Tratamentul ulterior poate 
fi, în mod corespunzător, denumit „simptomatic“, însoțit 
fiind de avizul suplimentar ca pacientul să rămînă sub supra- 
veghere continuă. În unele circumstanţe, „sindromul ar putea 
fi atribuit eriologiei psihologice “ (Cheraskin și Ringsdorf 
1973: 37). Semnificaţia acestor constatări este că interpre- 
tarea simptomelor este adesea o chestiune ce implică, supli- 
mentar, un întreg spectru de gradaţii uneori abia percepribile, 
atrăgînd după sine un număr tot mai mare de alte simptome. 
E util de asemenea să remarcăm că, temporar sau în scopuri 
predictive, simptomele în genere precedă semnele, ceea ce 
înseamnă că desfășurarea ordonată a evidenţei poate fi nu- 
mită prognostic. 

Nimeni nu știe, actualmente, cum capătă semnificaţie ac- 
tivitatea neuronală aferentă, dincolo de intensa bănuială că 
ceea ce numim în mod obișnuit „lumea exterioară“, inclu- 
zînd obiectele și evenimentele postulate ca fiind conţinute 
în ea, este structura formală a creierului (lo gos). În toate in- 
terpretările practice, nu știm absolut nimic despre modul în 
care sistemul nervos păstrează indiferent ce structură și-i 

atribuie o semnificaţie, despre felul cum se corelează acest 
proces cu percepţia și cum induce o reacţie. Implicit în acest 
set de semne de întrebare există un model strict liniar: de 
exemplu, acela că frica sau bucuria „provoacă“ un ritm car- 
diac intensificat. Nu numai că un asemenea model mi se pare 
mult prea simplist, dar nu există nici măcar o urmă de evi- 
denţă a existenţei lui ca atare. 

Viitorul simptomatologiei va depinde în mod evident de 
dezvoltarea unor programe care utilizează tehnici de calculator 
derivate din studii asupra inteligenţei artificiale. Acestea sînt 
destinate să mimeze și să suplimenteze, dacă nu să înlocuias- 
că, procesele semiozice umane, ca judecata bazată pe intuiţie 
(într-un cuvînt, abducţia). Asrfel de consilieri diagnozici sînt 
deja operaţional, ca de pildă programul denumit Caduceus 
(McKean 1982). Acest program 


examinează un pacient cu febră, sînge în urină, spută sîngerie din plă- 
mîni și icter. Programul consemnează numere care arată în ce măsură 
fiecare simptom este corelat cu patru diagnoze posibile — ciroză he- 
patică, hepatită, pneumonie și nefrită — și izolează pneumonia în 
calitate de candidat favorit. Câștigător la scor este hepatita. Dar din 
cauză că hepatita are un simptom necomun cu pneumonia (sînge în 
urină), Caduceus alege ciroza ca primă alternativă. Acest proces, nu- 


mit partiţionare, focalizează atenţia calculatorului asupra grupurilor 
de boli asociate. (McKean 1982: 64) 


Arta de a interpreta simptomele are o semnificaţie ce de- 
pășește cu mult gestionarea cotidiană de către medic a ma- 
ladiei. După cum anticipase și Hipocrate, succesul ei derivă 
din capacitatea psihologică a medicului, iar aceasta depinde 
hotărâtor de abilitatea practicantului/practicantei de a-și pune 
amprenta competenţei atît asupra pacientului, cât și asupra 
mediului reunit (asistenţa strânsă în cabinetul lui/ei, care poa- 
te consta din familia și prietenii pacientului, ca și din colegii 
și echipa medicului). Dr. Joseph Bell, de la Royal Infirmary 


din Edinburgh, a acceptat cu sivăliicire provocarea, impu- 

nîndu-se în romanul detectivistic, pe urmele realizării fic- 
ţionale a dr. Arthur Conan Doyle, Sherlock Holmes (Sebeok 
1981, Ginzburg 1983). Potrivit gîndirii medicale recente, pre- 
ocuparea contemporană pentru diagnoză — și anume ideea 
că misiunea recunoscută sau acţiunea centrală a medicului 
este de a explica semnificația condiţiei pacientului — depinde 
în ultimă analiză de rolul autoatribuit al medicului ca factor 
autorizat de expunere și explicare a valorilor societăţii con- 
temporane. Boala e înălțată astfel la statutul de categorie mo- 
rală și trierea simptomelor ar trebui privită, așadar, cel mai 
bine ca un sistem de taxonomie semiotică — sau, în limbajul 
semiotic rusesc, „un sistem de modelare secundar“. 

Dictonul Lordului Horder — „cel mai important lucru 
în medicină este diagnoza, al doilea lucru cel mai important 
este diagnoza și al treilea lucru cel mai important este diag- 
noza“ (Lawrence 1982) — trebuie neapărat să fie adevărat, 
deoarece știința medicală s-a ridicat la statutul unui mijloc 
de control social. Simptomatologia s-a dovedit a fi acea ra- 
mură a semioticii ce ne învață modalităţile în care funcțio- 
nează medicii în mediul lor cultural. 


5 
Semnele indexicale 


Poetul Joseph Brodsky (1989: 44) a remarcat de curînd că 
studiile genealogice „aduc în mod normal fie mîndrie, fie 
incertitudine cu privire la ascendenţa proprie“. Într-adevăr, 
majoritatea lucrătorilor contemporani în domeniul semio- 
ticii își revendică sau încearcă să-și revendice cu mîndrie 
obîrșia în Peirce, pe care Max Fisch (1980: 7) l-a caracterizat 
cîndva cu justeţe ca pe „cel mai original și mai multilateral 
intelect pe care l-au produs pînă acum Americile“. Spunînd 
acestea, el s-a făcut pesemne ecoul unui student și o vreme 
chiar colaborator al lui Peirce, de pe la începutul anilor 1880, 
Joseph Jastrow (1930: 135), care îl numea pe profesorul său 
„una dintre cele mai excepţionale minţi pe care le-a produs 
America“ și „un matematician de prim rang“. 

Firește, prefigurări ale semioticii occidentale — uneori sub 
acel rom de guerre clar indexical de „sem(e)iotică“ — și care, 
într-un anume sens, au culminat cu Peirce, au încolțit treptat 
din negura mileniilor de dinaintea lui. Și „doctrina“ semnelor, 
căreia Peirce i-a imprimat un avânt atît de decisiv, continuă 
evident să înflorească astăzi mai pretutindeni. Reflecţia lui 
(8:41) potrivit căreia „cercetările umane — raţionamentul 
uman și observaţia umană — tind către aplanarea disputelor 
și către o înţelegere finală sub formă de concluzii ferme inde- 
pendente de punctele de vedere particulare de la care e posi- 
bil să fi pornit diverșii cercetători“ este valabilă cu siguranță 
deopotrivă pentru semiotică și pentru alte domenii de studiu 
și investigaţie cărora li se aplică. 

În acest capitol, voi examina mai îndeaproape una din cele 
mai mari contribuţii ale lui Peirce la studiul semiozei — noți- 
unea lui de „indexicalitate“. Ar trebui să fie de la sine înțeles 
că această categorie peirceană, ca și toate celelalte, nu poate 
fi bine înţeleasă fragmentar, fără a lua în considerare, neapă- 
rat simultan, veritabila cascadă de alte structuri triadice rela- 
ționale și ireductibile care alcătuiesc armătura semioticii lui 
Peirce — în fapt, fără a-i accepta filozofia în integralitatea ei. 
Această procedură ideală ar fi obligatorie doar dacă aș fi mai 
preocupat de exegeză decât angajat — și luînd ideile lui Peirce 
ca pe un soi de baliză — în căutarea propriilor mele idei. Aș 
da cu toate acestea cel puţin un exemplu despre dilema selec- 
tivităţii atrăgînd atenţia asupra modului în care Peirce și-a 
conexat noţiunile de deducție și indexicalitare (2:96): 


Un argument obsistent sau o deducție este un argument ce reprezintă 
fapte din premisă, așa încît, atunci cînd ajungem să le reprezentăm 
într-o diagramă, ne vedem obligați să reprezentăm faptul enunțat în 
concluzie; astfel încît concluzia este silită a recunoaște că, absolut 
independent de împrejurarea de a fi recunoscută sau nu, faptele enun- 
țate în premise sînt astfel, încât nu ar putea exista dacă faptul enuntat 
în concluzie nu ar figura acolo; cu alte cuvinte, concluzia este trasă 
în semn de recunoaștere că faptele din premise constituie un index 
al faptului pe care ea este obligată astfel să-l recunoască. 


Indexicalitatea 


Rulon Wells (1967: 104) a fost cel care, într-un articol ce-l 
satisface și astăzi pe oricine îl studiază îndeaproape datorită 
extraordinarei sale fecundităţi, a avansat următoarele trei 
susţineri: 


1. că noțiunea de icon aa lui Peirce e la fel de veche ca și cea 
a lui Platon (altfel spus, că semnul ;mită semnificatul); 


2. că noţiunea de simbol a lui Peirce este originală, dar ne- 
productivă; 

3. că abia „cu noţiunea sa de index Peirce devine inedit și 
totodată productiv“. 


Voi discuta unele implicaţii ale celei dintii dintre aceste 
susţineri în capitolul următor. Nu e aici locul să o dezbatem 
pe cea de-a doua. A treia aserţiune este — sînt entuziast de 
aceeași părere cu Wells — fără nici o îndoială adevărată. Ve- 
derile lui Peirce despre index și-ar putea avea la drept vor- 
bind originea în interesul său faţă de realismul lui Scotus; 
„ic et nunc“, a observat el cîndva, „este expresia perpetuu 
prezentă în gura lui Duns Scotus“ (1:458). „Indexul“, a dez- 
voltat el ulterior, „are ființa experienţei prezente“ (4:447). 
Oricare ar fi fost izvoarele atestate ale ideilor sale despre acest 
subiect, aportul său inovator cu privire la index este, după 
cum observa Wells (1967: 104), datorat faptului că Peirce 
a văzut, ca nimeni altul înaintea sa, „că indicaţia (arătarea, 
ostensiunea, deixis) este un mod de semnificare pe cît de 
indispensabil, pe atât de ireductibil“. 

Peirce a susținut că nici un subiect nu poate fi enunțat 
fără utilizarea vreunui semn care servește drept index, din 
cauză că designatorii alcătuiesc una din principalele clase de 
indexuri. E] a considerat designaţiile ca „absolut indispensa- 
bile atît comunicării, cât și gîndirii. Nici o aserţiune nu are 
semnificaţie decît dacă există o designaţie anume care arată 
dacă se face referire la universul realităţii sau la unul din uni- 
versurile de ficţiune“ (8:368). Deicticile de diverse feluri, inclu- 
siv timpurile verbale, constituie poate cele mai clare exemple 
de designaţii. Peirce a identificat cuantificatorii universali și 
existenţiali cu pronumele selective, pe care le-a clasificat tot 
ca designaţii (2: 289). 

Cealaltă clasă principală de indexuri și-a numit-o reagenți. 
De vreme ce reagenții pot fi utilizați pentru a stabili fapte, 
nu e de mirare că ei au devenit materia de elecţie a ficţiunii 
detectivistice, după cum s-a demonstrat strălucit prin faimo- 
sul duet Sherlock și Mycroft Holmes din The Greek Inter- 

preter şi repus în scenă ulterior de nenumăratele șapirogra- 
fieri după Conan Doyle. 

Spaţiul ne permite doar o singură exemplificare citată ceva 
mai amănunţit despre modul cum lucrează această metodă 
detectivistă de abducţie (alias „deducție“ ) (vezi Eco și Se- 
beok 1983). Rei signum ales de mine (Quintilian 8.6.22) im- 
plică, după cum se vede, o iapă murgă sau chiar alt cal, un 
animal care, din pricini obscure, a fost favorizat în acest con- 
text, de zeci de romancieri, de la episodul din 1747 cu calul 
regelui din Zadig-ul lui Voltaire, pînă la cronicile despre ca- 
lul de curse al lui Silver Blaze și John Straker, la numeroșii 
cai de curse de după aceea și, în sfârșit, pînă la incidentul din 
Baskerville, cu calul abatelui, de Eco. Variaţiunea mea pa- 
rodică provine din romanul Have His Carcase de Dorothy 
Sayers (1932: 209-210). 

În capitolul 16, Harriet Vane îi înmînează Lordului Peter 
Wimsey o potcoavă pe care tocmai o găsise pe plajă. Pur- 
cede apoi la reconstrucţia — ex alio aliud etiam intellegitur 
(Quintilian 8.6.22) — unui cal din această sinecdocă: 


Îşi plimbă degetele cu delicateţe de jur-împrejurul piesei cvasicirculare 
de metal, îndepărtînd de pe ea nisipul. 

— E o potcoavă nouă — și nu se află aici de multă vreme. Poate 
de o săptămînă, poate de ceva mai mult timp. Aparține unui căluț fru- 
mos, înalt de vreo 14 palme (aprox. 1,42 m — n.t.]. Un cal micuţ de 
toată frumuseţea, de rasă pură, cam nărăvit să-și lepede potcoavele, 
zvîrlă niţel cu piciorul drept dinainte. 

— Holmes, minunat! Cum faci ? 

— Cum nu se poate mai simplu, dragă Watson. Potcoava n-a fost 
subţiată de prea mult tropăit la drum, prin urmare e destul de nouă. 
A ruginit niţel de stat în apă, dar nu e deloc lustruită de nisip și pietre 
şi deloc corodată, ceea ce sugerează că n-a stat mult timp aici. Mărimea 
potcoavei indică mărimea mînzului, iar forma ei sugerează o potcoavă 
mică și rotundă, ca a unui cal de rasă. Deși destul de nouă, potcoava 
n-a ieșit chiar acum din foc și e uzată un pic pe muchea interioară din 
față, ceea ce dovedește că purtătorul ei era dispus să zvîrle puţin din 
picior, în timp ce modul de așezare și de prindere a caielelor arată că 

potcovarul a vrut să fixeze cît mai bine potcoava — motiv pentru care 
am afirmat că în cazul căluțului cu pricina pierderea unei potcoave 
este un accident destul de obișnuit. Nu trebuie să o sau să îl învinuim 
prea mult. Cu toate pietrele astea de pe-aici, o poticnire sau o izbi- 
tură i-ar putea smulge lesne o potcoavă. 

— Să o sau să îl... Nu poţi face și mai mult și să ghicești și sexul 
şi culoarea, dacă tot ești pe-aproape? 

— Mi-e teamă că am și eu limitele mele, dragă Watson. ... 

— Oricum, e o frumoasă mostră de deducție. 


Peirce (2: 289) arăta că „un strigăt de ajutor nu este menit 
numai să impună minții informaţia că e necesar ajutorul, ci 
și să silească voinţa să-l acorde“. După cum s-a discutat în 
capitolul precedent, poate cel mai bine cunoscut exemplu de 
reagent — deși unul deconcertant, deoarece pare a face ex- 
cepţie de la regula generală că un index își pierde caracterul 
de semn dacă nu are și un interpretant (Ayer 1968: 153) — 
privea „o piesă de mulaj cu o gaură de glonţ în ea ca semn 
al unei împușcături, căci fără o împușcătură acolo n-ar fi exis- 
tat gaura; dar gaura există acolo indiferent dacă cineva s-a gîn- 
dit sau nu să o atribuie unei împușcături' “ (2:304). De această 
categorie ţin și semnele-motrice care, în genere, servesc pen- 
tru a indica starea de spirit a enunțătorului; dacă însă un gest 
servește doar pentru a atrage atenţia asupra enunțătorului 
său, el nu este decît o designaţie. 

Indexul, după cum preciza Peirce mai departe, „este un 
semn care trimite la obiectul pe care îl denotează în virtutea 
faptului de a fi realmente afectat de către acel obiect“ (2:248) — 
unde cuvîntul „realmente“ se face ecoul doctrinei lui Scotus 
despre realitas et realitas, postulînd o lume reală în care uni- 
versalele există și principiile generale se manifestă sub for- 
ma cosmosului pe care se străduiesc a-l descifra oamenii de 
ştiinţă. 

Peirce arăta că, „în măsura în care indexul este afectat 
de către obiect, el are neapărat în comun cu obiectul o anu- 
mită calitate și tocmai în raport cu acestea trimite la obiect“ 

(2:305). A făcut de asemenea observaţia căel este un „semn 
sau o reprezentare, care trimite la obiectul său nu atît dato- 
rită unei similarități sau analogii cu el, nici din cauză că este 
asociat cu caracterele generale pe care întîmplător le posedă 
obiectul, cît din cauză că se află într-o conexiune dinamică 
(inclusiv spațială) atît cu obiectul individual, pe de o parte, 
cât și cu simţurile sau memoria persoanei căreia îi slujește 
drept semn, pe de altă parte“. Să reamintim că toate obiec- 
tele, pe de o parte, ş şi memoria, ca rezervor de interpretanți, 
pe de altă parte, sînt și ele un fel de semne sau sisteme de 
semne. 

Astfel, indexicalitatea depinde de asociaţia prin conti- 
guitate, termen tehnic care, pe bună dreptate, nu-i plăcea lui 
Peirce (3:419), iar nu, așa cum stau lucrurile cu iconicitatea, 
de cea prin asemănare, și nici nu se bazează, ca simbolul, pe 
„operaţii intelectuale“. Indexurile, „a căror relaţie cu obiec- 
tele lor constă într-o corespondenţă în fapt ... dirijează aten- 
ţia asupra obiectelor lor prin compulsivitate oarbă“ (1:558). 

Un exemplu sinistru de asociaţie prin contiguitate este 
brațul drept (abia de curînd redat odihnei) al generalului mexi- 
can Âlvaro Obregân. Retezat de la umăr în cursul unei bătălii 
din 1915, membrul respectiv, păstrat într-un recipient cu for- 
mol, fusese expus, pînă în vara anului 1989, într-un mare mo- 
nument de marmură din Ciudad de Mexico, unde a dobîndit 
calităţi talismanice prin raportare la barbarul ex-președinte. 
Sugerînd (Rother 1989) ca „[apendicele în descompunere] 
să fie pur și simplu înlocuit cu alt braţ“, romancierul Gabriel 
Garcia Mârquez pleda efectiv pentru transfigurarea mem- 
brului dintr-un index cu aură mistică într-un simbol cu sem- 
nificaţie istorică. 


Trăsături ale indexicalității 


Iconicitatea și indexicalitatea au fost deseori polarizate — deși 
Peirce nu a făcut-o niciodată — cu aceleași etichete compara- 
bile în cele mai variate domenii, ca și cum cele două categorii 

ar fi mai degrabă antagonice decît complementare (Sebeok 
1985: 77). Astfel, de exemplu: 


* James G. Frazer a pus în contrast magia homeopatică 
cu cea prin contact, „simpatia magică ce se presupune 
că ar exista între un om și orice porţiune desprinsă din 
persoana sa“; 


* psihologul gestaltist Max Wertheimer aizolatun „factor 
de similaritate“ dintr-un „factor de proximitate“; 


* neuropsihologul Alexander Luria a făcut distincția între 
tulburările de similaritate și tulburările de contiguitate 
la pacienţii afazici; 


* lingviști de tradiţie saussuriană au diferențiat axa para- 
digmatică de axa sintagmatică, opoziţia de contrast etc. 


Contiguitatea este realizată în retorică, printre alte pro- 
cedee, prin tropul metonimiei: înlocuirea unei entităţi cu unul 
din indexurile sale. Relaţia de posesie dintre o entitate și in- 
dexul ei este adesea realizată în gramatică prin cazul genitiv 
(Thom 1943: 95-98), ca în cupletul lui Shakespeare „Eye 
of newt, and toe of frog / Woolof bat, and tongue of dog“ 
(„Ochi de gușter, de brotac / deget, păr de liliac /și de cine 
limbă iar“) (Macbeth), cu utilizarea prepoziţiei ; și versul său 
„O tiger's heart wrapp'd in a woman's hide“ („O, inimă 
de tigru în piele de femeie“) (King Henry VI), fără prepo- 
ziţie. Raportul pars pro toto stă și la baza categoriei semiotice 
antropologice și, în particular, psiho-sexuale cunoscute sub 
numele de „fetiș“, care va fi discutată în capitolul 7 (vezi şi 
Sebeok 1989). În poetică, s-a susținut uneori că lirica este 
impregnată cu iconicitate; în contrast, epica este caracteri- 
zată ca fiind impregnată cu indexicalitate. 

Noţiunea strîns înrudită de ostensiune, lansată de Russell 
în 1948, și dezvoltată ulterior de Quine, în sensul de definiţie 

ostensivă, trebuie menţionată aici măcar în treacăt. Semioti- 
cianul teatral ceh Ivo Osolsobe (1979) a analizat pe larg acest 
concept în contextul oarecum diferit al „comunicării osten- 
sive“. Aceasta este numită uneori și „prezentare“ sau „de- 
monstraţie“. Osolsobe vrea să distingă net ostensiunea de 
indexicalitate, deixis, semne naturale, comunicare prin obiecte 
și altele. Mi se pare însă că aserţiunea sa potrivit căreia „0s- 
tensiunea este utilizarea cognitivă a non-semnelor“ este pa- 
radoxală, iar elaborarea de către el a unei teorii a ostensiunii 
ca teorie a non-semnelor haotică și năucitoare. 
Succesiunea temporală, relaţiile dintre o cauză și efectul 
ei sau dintre un efect și cauza lui sau, în altă ordine, legătura 
spaţiu/timp dintre un index și obiectul său dinamic, așa cum 
o descoperiseră deja Berkley și Hume, dar pe care Peirce a 
dezvoltat-o mergînd mult mai departe, vizează chiar miezul 
indexicalităţii. Epidemiologii, în sarcina cărora cade investi- 
garea izbucnirii unei boli (adică un efect) ce lovește un mare 
număr de oameni într-o anumită localitate, caută un vehicul 
de sursă (adică un agent cauzativ), pe care îl numesc, în ac- 
cepţia radicală a jargonului lor profesional, un „caz-index“, 
ce a fost expus, în exclusivitate, să zicem, unei acumulări vi- 
rale necunoscute. Tocmai în sensul acesta, un stewardalunei 
companii aviatice canadiene, Ga&tan Dugas, cunoscut și ca 
nefericitul „pacient zero“, a fostidentificat prin supoziţie drept 
cazul-index pentru infecția SIDA din America de Nord. 
Un obiect dat poate, în funcţie de circumstanţa căreia îi 
este expus, să funcţioneze momentan, într-o anumită mă- 
sură, ca semn iconic, ca index sau ca simbol. Dovadă dra- 


pelul S.U.A.: 


* [conicitatea trece în prim-plan atunci cînd atenţia inter- 
pretului se fixează asupra celor șaptedungi roșii orizon- 
tale ale steagului alternînd cu altele șase albe (identice 
laolaltă cu numărul coloniilor fondatoare) sau asupra 
numărului stelelor albe grupate într-un cîmp albastru 


SEMNELE INDEXICALE 117 


unic (în totalitate, identice cu numărul statelor actuale 
din Uniune). 


* Într-o șarjă de cavalerie, să zicem, steagul era de obi- 
cei folosit pentru a îndruma imperativ, într-o manieră 
indexicală, către o ţintă. 


+ Dezbaterile ulterioare deciziei recente a Curții Supreme 
asupra cazurilor de ardere a steagului prezintă drapelul 
S.U.A. ca pe o problemă supraîncărcată emoţional, el 
fiind o subspecie de simbol. 


Peirce a afirmat cîndva într-o manieră neobișnuit de laxă 
că semnul „este fie un semn iconic, fie un index, fie un simbol“ 
(2:304). Dar e limpede că lucrurile nu pot sta astfel. O dară 
ce Peirce și-a dat seama că utilitatea trihotomiei sale este mult 
intensificată cînd, pentru a ţine seama de diferențele de grad, 
sînt clasificate nu semnele, ci mai degrabă aspecte ale semne- 
lor, el și-a corectat enunţul astfel: „ar fi dificil, dacă nu chiar 
imposibil, să cităm un index absolut pur sau să găsim un semn, 
oricare ar fi el, absolut lipsit de calitate indexicală“ (2:306), 
deși a admis că pronumele demonstrative și relative sînt „in- 
dici aproape puri“, pe motiv că ele denotează lucrurile, dar 
nu le descriu (3 :361 ). Ransdell (1986: 341) a subliniat pe bună 
dreptate că unul și același semn poate — și, aș insista eu, tre- 
buie — „să funcţioneze în același timp ca semn iconic și sim- 
bol, precum și ca index“ ; cu alte cuvinte că toate semnele 
au partea lor de „secunditate“, deși acest aspect este simţi- 
tor potenţat numai în anumite contexte. 

Peirce, care a recunoscut pe deplin că nu e cîtuși de puţin 
necesar ca enunţătorul și interpretul unui semn să fie per- 
soane, nu ar fi fost defel șocat să afle că semioza, în relația 
indexicală de secunditate — împreună cu surorile sale, mai 
vârstnică și mai Mică, primitatea și terţitatea —, a apărut în 
evoluţia terestră acum aproximativ 3,6 x 1% ani. De asemenea, 

în ontogeneza umană, secunditatea este o universală a com- 
portamentului comunicaţional preverbal al nou-născuţilor 
(Trevarthen 1990). Motivul este că implicaţia reciprocă pri- 
mară dintre ego, producător distinct de semne, și alter, inter- 
pret identificabil de semne — nici unul dintre aceștia, repet, 
netrebuind să fie un organism complet —, este înnăscută în 
însăși structura minţii emergente, intersubiective și dialogice 
(Braten 1988). 

Semnele, cuprinzînd și indexurile, apar în stadiul lor cel 
mai primitiv la nivel unicelular, ca entităţi fizice sau chimice, 
externe sau interne în raport cu organismul încastrant ca ramă 
de referinţă, pe care îl pot „arăta“, citi, analiza microsemio- 
tic — pe scurt, îi pot emite instrucțiuni de funcţionare în 
maniera unui index. Un atare index, care ar putea fi tot atât 
de simplu ca o schimbare de magnitudine, o simplă formă, 
o schimbare geometrică în configuraţia suprafeţei sau o anu- 
mită singularitate, poate fi semnificativ pentru o celulă din 
cauză că evocă memorii, adică expune stocuri mascate de 
informaţie anterioară. 

Următorul exemplu frapant, din viaţa omniprezentei bac- 
terii procariote E. cok, a fost furnizat de către Berg (1976). 
Această creatură unicelulară are multiple flagele pe care le 
poate roti atît în sensul, cît și contrar sensului acelor de cea- 
sornic. Cînd flagelele i se mișcă în sensul acelor de ceasornic, 
ele se mișcă dezordonat, provocînd răsturnarea organismu- 
lui. Cînd se rotesc contrar acelor de ceasornic, ele sînt antre- 
nate solidar sub forma unui fascicul care acționează ca o elice 
și produce o mișcare natatorie lină și direcţionată. Hoinărind 
prin intestin, bacteria explorează un cîmp chimic în căutarea 
substanţelor nutritive prin alternări — ca operator servindu-i 
contextul — între răsturnări și înotul direcționat, pînă cînd 
găsește o concentraţie optim adecvată de atractant chimic, ca 
zahărul sau un aminoacid, în vederea reproducerii sale. Pro- 
cedînd astfel, ea se bizuie pe o memorie cu durata de aproxi- 
mativ patru secunde, care-i permite să compare deictic, în 

timpi și distanţe scurte, unde z fost și unde este acum. Pe aceas- 
tă bază, se „decide“, aparent cu intenţionalitate, dacă să se 
răstoarne, să stea locului sau să înoate și să caute altundeva 
alt corespondent indexical. 

Ar fi nimerit să notăm că, în raport de mișcările lor rit- 
mice, hic et nunc-ul pe care îl percepem noi oamenii are o 
durată de trei secunde. Poeţii și compozitorii par a fi intuitiv 
conștienți de acest fapt atunci cînd oferă „pauze“ adecvate 
în textele lor. Cercetări etologice recente în societăţi din în- 
treaga lume asupra unor mișcări ostensive și altor postări cor- 
porale cu caracter indexical revelează că nu există diferențe 
culturale în durata acestor tipuri de comportamente și că 
intervalele de timp durează în medie 2 secunde în cazul ges- 
turilor repetate și 2,9 secunde în cazul gesturilor nerepetate. 
Potrivit cercetătorilor „fereastra temporală“ de 3 secunde 
pare a fi integral consumată în aceste circumstanţe. 


Manifestări ale indexicalității 


Strălucitul biolog teoretic și experimental de orientare neo- 
kantiană Jakob von Uexkuill (1864-1944), lucrînd la Ham- 
burg într-o tradiţie științifică foarte diferită și utilizînd un 
jargon tehnic deosebit, dar lesne adaptabil, punea temeliile 
biosemioticii și expunea principiile fitosemioticii și zoose- 
mioticii cam în aceeași perioadă în care Peirce elabora semio- 
tica generală în singurătatea de la Milford. Din nefericire, nu 
au știut unul de celălalt. 

I-a revenit unui semiotician german contemporan, Martin 
Krampen, în colaborare cu fiul cel mare al lui Uexkuill, Thure, 
să arate amănunţit de ce și cum anume se aplică distincţiile 
peirciene la plante. Krampen (1981: 195-196) a scris printre 
altele: 


Dacă dorim să extindem această trihotomie la plante pe de o parte, la 
animale și oameni pe de alta, absenţa ciclului funcțional [care, la ani- 
male, conectează organele receptoare printr-un sistem nervos cu orga- 

nele efectoare] ar sugera că, la plante, indexicalitatea predomină cert 
faţă de iconicitate ... Indexicalitatea, la nivelul vegetativ, se exprimă 
prin detectarea și reglarea, î într-un ciclu cu feedback, a stimulării sem- 
nificative nemijlocit contigue cu forma plantei. 


La urma urmelor, după cum reflecta cîndva Peirce (3:205), 
„Chiar și plantele își duc viaţa ... emitînd semne“. 

Comportamentul indexical se găsește din abundentă și 
la animale. După cum s-a discutat în capitolul anterior, pasă- 
rea numită vizionar Indicator indicator de către taxonomistul 
ei ornitolog este cunoscută în engleză mai degrabă sub numele 
de „black- throated honey-guide“ [ „indicatorul de miere cu 
gâtul negru“ — n.t.]. Neobişnuitul obicei al indicatorului de 
miere de a chema prin semne și de a călăuzi diverse mamifere 
mari, inclusiv oameni, către cuiburile de albine sălbatice a 
fost observat pentru prima oară în sud-vestul Mozambicului 
în 1569. Cînd descoperă un știubei, pasărea poate pleca în 
căutarea unui partener uman, pe care îl pilotează apoi către 
știubei prin intermediul unei complicate etalări audiovizuale. 

Etalarea se produce grosso modo astfel. Indicatorul de 
miere, de obicei discret, începe să cheme, emitînd o secvenţă 
continuă de note gungurite. Apoi zboară, în etape, pînă la 
cel mai apropiat copac, zăbovind nemișcat pe o creangă lesne 
observabilă pînă cînd reîncepe urmărirea. Cînd se lansează 
într-un zbor, care poate dura între două și douăzeci de mi- 
nute și se desfășoară pe o distanță de la 20 pînă la 750 de 
metri, pasărea se înalţă în văzduh după un plonjon iniţial, 
cu penele codale albe larg deschise. Comportamentul ei os- 
tensiv și agitat continuă pînă cînd se ajunge în vecinătatea 
obiectivului, un cuib de albine. Escortele aviane și urmări- 
torii lor umani sînt capabili și să-și inverseze rolurile în acest 
pas de deux indexical: oamenii pot convoca un indicator de 
miere prin imitarea sunetului de copac doborât, declanșînd 
astfel secvenţa comportamentală descrisă. 

Cuvinte precum symptom, cue, clue, track, trail (simptom, 
indicație, indiciu, urmă, dîră) etc. se numără printre nume- 

roasele cvasi-sinonime englezești ale lui index. Revin din nou 
la exemplul grăitor de secunditate oferit de către Peirce — ur- 
ma de pași găsită de Robinson Crusoe în nisip, „care a fost 
întipărită în granitul faimei“ și care „era pentru el un index 
că pe insula lui se afla un om“ (4:531). Faptul acesta ilus- 
trează un atribut cheie al indexicalităţii, și anume: operaţia 
de renvoi, sau trimitere, care-l îndrumă pe Robinson Crusoe 
către o anumită zi, probabil anterioară zilei de vineri, din tre- 
cut. Indexul, așa zicînd, inversează cauzalitatea. În cazul lui 
Vineri, vectorul indexului indică spre o zi trecută în care un 
signans, întipărirea unei tălpi în nisip, ricoșează temporar 
într-un signatum, prezenţa foarte probabilă a unei fiinţe uma- 
ne pe insulă. 'Thom (1980) a analizat unele ramificații fas- 
cinante de paralele sau lipsa lor dintre transferurile semiotice 
de acest tip și cauzalitatea fizică și geneza simbolurilor — ur- 
ma de pas care, observa Peirce, în același timp „ca simbol, 
evoca ideea de om“. 

Istoricul Carlo Ginzburg (1983) a prezentat trăsături co- 
mune între istoricii de artă care studiază caracteristicile pic- 
turilor cu ajutorul așa-numitei „metode Morelli“, diagnosti- 
cienii medicali sau psihanaliștii înclinați să scoată a iveală 
simptome, și detectivii care caută indicii. Ginzburg invocă 
un trio canonic de medici — dr. Morelli, dr. Freud şi dr. Co- 
nan Doyle — pentru a proba printr-un caz foarte convingă- 
tor dependenţa paralelă a lor și a colegilor lor de semnele 
indexicale. El demonstrează că proveniența lor istorică, tră- 
săturile, simptomele, indicaţiile și celelalte se bazează, toate, 
pe aceeași paradigmă semiotică din Antichitate: cea medi- 
cală. (După cum s-a spus în capitolul precedent, acel model 
era desigur implicit în scrierile hipocratice și a fost explicitat 
de către Galen.) 

Indexurile includeau pentru Peirce „toate semnele natu- 
rale și simptomele fizice ... un deget care arată fiind tipul 
clasei“ (3:361). „Semnele care devin astfel în virtutea faptu- 
lui de a fi realmente conectate cu obiectele lor“ cuprindeau 


122 SEMNELE: O INTRODUCERE ÎN SEMIOTICĂ 


pentru el „literele atașate unor porţiuni dintr-o diagramă“ 
ca și „un simptom al unei boli“ (8: 119). Într-o scrisoare că- 
tre Lady Welby, Peirce punea în contrast „ocurenţa unui 
simptom alunei boli ... un legisemn, un tip general cu carac- 
teristică definită“, și „ocurenţa sa într-un caz particular [care 
este] un sinsemn“ (8:335). 

Ginzburg (1983: 88-89) a identificat cu abilitate origi- 
nile modelului medical bazar pe descifrarea și interpretarea 
indicilor, clinice sau de alt fel, în două surse cuplate: (1) prac- 
ticile timpurii de vînătoare, cînd proto-oamenii retrogresau 
de la efecte, urmele unui animal și alte rămășițe — amprente 
în solul moale, ramuri rupte, excremente, păr sau pene căzute, 
mirosuri, urme de noroi, dîre de salivă —, către cauza lor 
reală, un vînat încă nezărit; şi (2) tehnicile divinatorii me- 
sopotamiene, progresînd magic de la o cauză prezentă reală 
către un efect viitor prognosticat — viscere de animale, pică- 
turi de ulei în apă, stele, mișcări involuntare. 

Subtilele demonstraţii ale lui Ginzburg, care au utilizat 
cu erudiție comparaţia atotcuprinzătoare, medievală și mo- 
dernă, dintre lume — metaforic vorbind, Cartea Naturii — 
și carte, presupunîndu-se că ambele sînt deschise și gata de 
a fi citite o dată ce știi cum să interpretezi semnele indexicale, 
se adapă comprehensiv din izvoarele Lumii Vechi. Dar tot 
atît de bine ar fi putut cita ficţiunea americană din secolul 
al XIX-lea, precum saga lui Ciorap- -de-Piele, de James Fe- 
nimore Cooper, și alte relatări mitice despre = aopilii sălba- 
tici“, pentru a ilustra dependenţa de secvențele de indicații 
înideicale; la îndemîna percepţiei nemijlocite, care făceau 
posibilă arta citirii urmelor prin pustietăţi. Numai așa Uncas, 
ultimul mohican, e capabil să citească o limbă, și anume Car- 
tea Naturii, „care s-ar dovedi prea grea pînă și pentru cel mai 
înţelept“ dintre oamenii albi, Ochi-de-Șoim; tot așa, des- 
coperirea crucială de către Uncas a unei urme de pași, în- 
tr-unul din romanele lui Cooper, îi permite lui Ochi-de-Șoim 
să afirme încrezător, „acum pot să o citesc în întregime“ (Se- 


beok 1990). 


SEMNELE INDEXICALE 123 


Tot așa și Robert Baden-Powell, în manualul său militar 
Reconnaissance and Scouting (1884), a adaptat tehnica „de- 
ducţiei“, folosită de Sherlock Holmes, adică posibilitatea de 
a infera concluzii importante din indicaţii nesemnificative, 
învăţîndu-și tinerii cavaleriști cum să interpreteze amplasa- 
mentele și intenţiile inamice prin studierea semnelor topo- 
grafice indexicale, inclusiv a urmelor de pași. 

Pentru fermieri, pădurari și grădinarii profesioniști este 
esenţial, fie și numai din raţiuni de economie, să fie capabili 
a distinge urmele de animale (Bang și Dahlstrom 1972). Știm 
din relatările naturaliștilor de teren că natura furnizează con- 
tinuu o înregistrare a activităţilor din noaptea anterioară im- 
primate în sol pentru cine își dă osteneala să le urmeze. Astfel, 
Tinbergen (Ennion și Tinbergen 1967) obișnuia să consacre 
ceasuri întregi detectării ținutului rural, citind istoriile scrise 
în codul urmelor de pași, petrecînd sub jocurile de lumină 
și umbră în liniștea dimineţii. 

Corpul oricărui vertebrat, inclusiv al oamenilor, este al- 
cătuit dintr-un veritabil arsenal de marcatori indexicali mai 
mult sau mai puţin palpabili, cu personalitate inconfunda- 
bilă. Anumite practici mantice ca haruspicaţia după așezarea 
unor paraziți ai ficatului și chiromanţia, dar și unele pseudo- 
științe pline de autosuficiență — grafologia în zilele noastre 
(Furnham 1988), frenologia în trecut — depind crucial de 
secunditate; potrivit relatării teribile a lui Keyles (1985: 6), 
șeful Institutului de Frenologie din Londra i-a spus lui Fran- 
cis Galton, care avea să devină el însuși un biometrician nu 
lipsit de reputaţie, că oamenii cu tipul lui de cap — craniul 
lui măsura 22 de țoli [55,88 cm — n.t.] în circumferință — 
„posedă un temperament sanguin, cu remarcabilă tenacitate, 
respect pentru sine și un procent deloc neglijabil de obsti- 
nație“ și că „O asemenea minte e înzestrată cu o mare pu- 
tere de rezistenţă — suficientă pentru a-l califica pe cineva 
să și-o șlefuiască în colonii“. 

Unele forme de distracţie, precum spectacolele de presti- 
digitaţie și numerele de dresură de animale la circ, se bizuie 
decisiv pe manipularea semnelor indexicale. La fel și unele 
abilităţi, precum autentificarea scrisului de mînă și, desigur, 
identificarea, criminalistică sau cu alte scopuri, pe baza am- 
prentelor digitale (Moenssens 1971) — menţionată nu mai 
puţin de șapte ori de către Sherlock Holmes — în conformi- 
tate cu un sistem fenotipic conceput de Galton în anii 1890. 
În 1894, Pudd'nhead Wilson, personajul ficțional al lui Mark 
Twain, a devenit primul avocat din lume care a folosit am- 
prentele digitale într-un caz penal, devansînd Scotland Yard-ul 
cu opt ani. Aceste indexuri sînt denumite în branșă „semne 
profesionale“. Erving Goffman (1963: 56), distinsul socio- 
log, le-a numit „mărci pozitive“ sau „plăcuțe de identitate“. 
În plus, Preziosi (1989: 94-95) pune în legătură metodele 
lui Morelli, Zadig al lui Voltaire, Sherlock Holmes și Freud 
cu les petits faits ale lui Hippolyte Taine sau cu sistemul său 
de indexuri culturale şi artistice, și cu Peirce. 

Toate aceste demersuri depind și ele în foarte largă măsură 
de secunditate, după cum s-a și evidenţiat în lucrări proto-se- 
miotice ca acelea ale lui Alphonse Bertillon, Serv:ce de signa- 
lements (1888) şi Instructions signaletiques (1893). El și-a 
denumit sistemul de măsurători ale corpului „antropome- 
trie“. Pe plan genotipic, așa-numita „amprentă ADN“ poate 
identifica, după cum se pretinde, cu o precizie mult supe- 
rioară oricăror metode disponibile pînă acum în medicina 
legală — în fapt, cu certitudine absolută, dacă este utilizată 
corect — orice individ, cu excepţia unui geamăn monozigo- 
tic, chiar și după rădăcina unui singur fir de păr pe o mică 
suprafaţă de film pe care i se afișează secvenţa unică de mo- 


lecule indexicale de ADN. 
Studiul indexicalităţii 


Științele naturii în genere lucrează în mod empiric prin deco- 
dificarea indexurilor și interpretarea lor ulterioară. Cristalo- 


SEMNELE INDEXICALE 125 


graful Alan Mackay (1984) în special a arătat că domeniul 
lui împărtășește cu divinaţia „o încredințare că natura poate 
fi făcută să ne vorbească despre sine într-un soi de metalim- 
baj, o convingere că natura este înscrisă într-un fel de cod“ 
și că, așa cum prezicătorii decodifică mesajele indexicale ale 
naturii prin magie, oamenii de știință fac același lucru prin 
logică. Cristalografii sînt puternic și conștient influențați de 
tehnicile de decriptare și au făcut împrumuturi masive din 
vocabularul semiotic al criptografilor: de exemplu, ei vor- 
besc despre fotografiile prin difracție la raze Roentgen ca de- 
spre niște texte-mesaj. 

Funcţia feromonică distinctivă a signaturilor chimice 
umane (Toller și Dodd 1989), studiată în prezent sub rubri- 
ca științifică recent denumită a „semiochimiei“, a fost compa- 
rată în fapt cu amprentele digitale individuale. Patrick Siiskind 
și-a bazat în întregime ingenios construitul său roman Das 
Parfiim pe aspectele indexicale ale semiochimiei umane și 
repercusiunile ei devastatoare. Domeniul cuprinde studiul 
mirosurilor, despre care Peirce (1: 313) scria într-un pasaj 
uimitor de liric, dar mult prea rar amintit, că „sînt semne în 
mai multe sensuri“ și „au o remarcabilă tendință de a se pre- 
zenta ... şi anume prin asociaţie de contiguitate, în care mi- 
rosurile sînt cu deosebire apte să acţioneze ca semne“. Și 
continua în maniera sa personală: 


Parfumul favorit al unei doamne mi se pare conform oarecum cu cel 
al ființei ei spirituale. Dacă nu folosește nici unul, natura ei va fi lipsită 
de parfum. Dacă folosește parfum de violete, ea însăși va avea aceeași 
finețe delicată. Dintre cele două despre care știam că folosesc parfum 
de trandafir, una era o fată bătrînă cu suflet de artist, o grande dame; 
cealaltă o tînără matroană gălăgioasă și foarte ignorantă, amîndouă 
semănînd însă ciudat de mult între ele. Cît despre cele care folosesc 
heliotrop, frangipani etc., le știu cum nu se poate mai bine. Cu sigu- 
ranță trebuie să existe o anume asemănare subtilă între miros și im- 
presia pe care mi-o fac despre natura unei femei sau alteia. 

Sistemul nostru imunitar utilizează celule dispersate în 
tot corpul nostru într-un număr aproximativ la fel de mare 
ca şi numărul celulelor care alcătuiesc un creier uman. Aceste 
agregate endosimbiotice — sau, cum aș prefera eu să le nu- 
mesc, endosemiotice — de fragmente spirochetice, funcțio- 
nînd — după cum a arătat laureatul premiului Nobel Niels 
Jerne (1985) — în maniera deschisă a unei gramatici genera- 
tive fin acordate, constituie un repertoriu extrem de sensibil 
și de sofisticat de semne indexicale, circumscriindu-ne, în con- 
diţii normale, identitatea bilogică unică. Din păcate, secun- 
ditatea devine inexactă în condiţii patologice, cînd, de pildă, 
cineva este atins de anumite tipuri de carcinoame sau de o 
boală autoimună sau, în ultimă instanţă, chiar cînd se admi- 
nistrează imunosupresori după un transplant de organ. 

Majoritatea imensei literaturi despre indexicalitate a evo- 
luat fie în arena verbală, fie în cea vizuală (Sonesson 1989: 
38-65). Peirce avea dreptate, ca de obicei, pledînd pentru pre- 
dominanţa indexicalităţii faţă de iconicitate, în raport cu mo- 
dul de producere, în fotografii: „ele fac parte din cea de-a doua 
clasă de semne, cele prin conexiune fizică“ (2:281). Faptul a 
fost documentat acum în remarcabilul studiu al lu: Philippe 
Dubois, L'acte photographique (1988). Și este de mult evi- 
dent că metonimia — îndeosebi metoda indexicală pars pro 
toto — prevalează considerabil asupra utilizărilor metaforei 
în filme. 

În domeniul verbal, indexicalitatea i-a preocupat mai cu 
seamă, deși cu accente oarecum diferite, pe filozofii limbii 
și pe lingviști profesioniști. Conspectul lui Bar-Hillel (1970) 
este util în această privință. Bar-Hillel știa, firește, că cel care 
a lansat termenii „semn indexical“ și „index“ a fost Peirce. 
EI le reamintește apoi cititorilor că Russell a folosit în locul 
lor „detalii egocentrice“ („ego-centric particulars“), fără a 
lămuri însă dacă Russell a redescoperit indexicalitatea inde- 
pendent de Peirce sau doar i-a dat altă denumire. Reamintește 
apoi că Nelson Goodman a creat termenul de „indicator“, iar 

Reichenbach pe cel de „token-reflexive word“ („cuvînt ocu- 
rento-reflexiv“). 

Interesul general al lingviștilor și filozofilor pentru ex- 
presiile indexicale este legat, după cât înțeleg, de căutarea unei 
limbi ideale, constând dintr-un set de propoziţii fără context, 
utilizabile ca instrument de sondare a universului s4b specie 
aeternitatis. În formularea lui Ayer (1968: 167), chestiunea 
în litigiu a fost „dacă limba poate fi total eliberată de sub 
dependența de context“. Ayer nu a fost în măsură să decidă 
de unul singur și eu însumi cred că problema rămîne larg 
deschisă. Dacă însă această indecizie are sau nu anumite con- 
secinţe serioase asupra indexicalităţii în genere sau asupra 
concepţiei lui Peirce în această chestiune specifică mi se pare 
cu totul îndoielnic. Căci, așa cum gîndea și Ayer, „deși re- 
ferinţa la un context în cadrul limbii s-ar putea să nu fie ne- 
cesară pentru necesităţile comunicării, se vor găsi cu toate 
acestea, în practică, împrejurări cînd va trebui să ne bizuim 
pe indicii oferite nouă de circumstanţele reale în care se pro- 
duc comunicările“. 

Peirce a insistat la un moment dat asupra faptului că in- 
dexul este absolut esențial pentru vorbire (4: 58). Prin urmare 
ce înțeleg lingviștii prin index? Pentru mulţi, acest termen, 
simplu și în linii mari, se referă la caracteristicile de identifi- 
care a apartenenţei la un grup, ca de pildă marcatorii regionali, 
sociali sau ocupaţionali; pentru alții, în sens mai restrâns, la 
acele trăsături fiziologice, psihologice sau sociale din vorbire 
sau scriere care revelează caracteristici personale, precum ca- 
litatea vocii sau scrisul de mînă la o sursă producătoare. Inde- 
xicalele de aceste soiuri, numite uneori trăsături expresive, 
au fost analizate în cazul multor limbi și într-o gamă largă 
de contribuţii teoretice. 

În plus, există o vastă literatură specializată, de regulă 
nesubsumată de către lingviști indexicalității, consacrată di- 
feritelor tipuri de deixis. Prin aceasta lingviștii trimit la o în- 
treagă gamă de roluri de obicei gramaticalizate din compor- 

tamentul de limbaj cotidian, adică la modalităţile în care in- 
terlocutorii își ancorează enunţurile vorbite de contextul 
spaţio-temporal al enunţului lor. Deixisul personal, deixisul 
social, deixisul locului, deixisul temporal și deixisul discursu- 
lui sînt tipurile majore prezente în literatură (Levelt 1989: 
44-58). Karl Buhler numea contextul relevant al enunţului 
Zeigfeld sau cîmp indexical, iar punctul de ancorare al aces- 
tui cîmp bic et nunc, Origo sau originea lui (vezi și Jarvella 
și Klein 1982). 

Deictica poate varia considerabil de la o limbă la alta și 
poate fi adesea — ca, de exemplu, în wolof (Wills 1990) — 
foarte complicată ca structură. O examinare a caracteristi- 
cilor tipologice şi universale ale pronumelor personale în 
genere, pe un eșantion de șaptezeci și una de limbi naturale, 
susţinea existenţa unor sisteme de la patru la cincisprezece 
persoane (Ingram 1978). În acest cortegiu, sistemul englez 
cu cinci persoane pare puternic atipic și, dacă așa ar sta lu- 
crurile, s-ar putea ridica semne de întrebare fundamentale 
cu privire la tripartiţia aparent naturală „I-it- Thou“ [„eu-30 
neutru-tu“] propusă de Peirce și de alți filozofi. 

Numai un vorbitor nativ de limbă maghiară poate apre- 
cia, dacă nu și articula totdeauna, setul bogat diferențiat al 
termenilor de adresare pe care vorbitorii trebuie să-i stăpî- 
nească pentru a produce enunţuri adecvate unor roluri va- 
riate și altor variabile contextuale. De pildă, simplificînd, dar 
nu prea mult: doi universitari de același sex și cam de același 
rang și vîrstă sînt incapabili să converseze nestingherit în ma- 
ghiară fără a cunoaște data exactă de naștere a celuilalt, de- 
oarece vîrsta mai mare, fie și doar cu o zi, determină în mod 
strict termenii de adresare ce urmează a fi utilizaţi în dialog 
(vezi și Lyons 1977). 

Otto Jespersen (1922) a inventat întîmplător termenul de 
„Shifter“ pentru a trimite la unităţile gramaticale care nu pot 
fi definite fără referire la mesaj. În 1957 Jakobson a realocat 
shifter-ii categoriei sincretice peirceiene de simboluri indexi- 

cale, care sînt, în fapt, termeni sincategorematici complecși 
la nivelul cărora codul și mesajul se intersectează (1971: 132). 

Într-un remarcabil studiu despre o propoziţie de patru 
cuvinte constînd dintr-un auxiliar modal, un pronume deic- 
tic-personal, un verb și complementul verbului, Fillmore 
(1973) a atras atenţia asupra incredibilei complexităţi pretin- 
se unei teorii lingvistice dacă aceasta își propune să surprindă 
bogăţia conceptuală fie și a celor mai i simple propoziții. O ase- 
menea teorie trebuie să încorporeze principii necesare pentru 
a obține cel puţin descrierea sintactică, semantică și pragma- 
tică completă a unei propoziţii, o teorie a actelor de vorbire, 
o teorie a discursului și o teorie a logicii naturale. Deși asupra 
tuturor acestora se concentrează în prezent un considera- 
bil volum de cercetare, nu cunosc nici o teorie globală care 
să îndeplinească toate aceste exigenţe presante. 

Barwise și Perry (1983: 32-39) au creat expresia „efici- 
enţă de limbă“ („efficiency of language“) pentru locuţiuni — 
chiar dacă acestea păstrează aceeași semnificaţie lingvistică — 
pe care vorbitori diferiţi le utilizează în amplasamente spa- 
țio-temporale diferite și cu ancorări diferite în ambiantele lor, 
și care sînt susceptibile de interpretări diferite. Alrfel zis, pro- 
ductivitatea limbii depinde în mod decisiv de indexicalitate, 
care e, așadar, „extrem de importantă pentru capacitatea pur- 
tătoare de informaţie a limbii“. Aceşti autori demonstrează 
convingător că preocuparea filozofică obsesivă pentru eli- 
berarea de context, adică pentru matematică și natura eter- 
nă a propoziţiilor sale, „a fost o gafă de proporții, deoarece 
eficienţa stă în însuși miezul semnificației“. Oricum, lingviș- 
tii nu au actualmente nici cea mai mică bănuială, necum o 
teorie cuprinzătoare, despre felul cum se realizează această 
banală și atotprezentă întreprindere umană. 

Pesemne tot ce putem face mai mult e să urmăm sugestia 
lui Jacob von Uexkiill (vezi Thure von Uexkiill 1989) că rea- 
litatea se revelează în Umwelten sau în acele părți ale me- 
diului pe care fiecare organism și le selectează cu organele 

sale de simţ specio-specifice, fiecare conform propriilor ne- 
cesităţi biologice. Totul în această lume fenomenală sau indi- 
vidualizată (self-world) este prevăzut cu indicaţii perceptuale 
de subiecţi și indicaţii de efectori, care operează printr-o bu- 
clă cu feedback pe care Uexkiill a numit-o ciclul funcţional. 
Natura (lumea, universul, cosmosul, realitatea adevărată etc.) 
se dezvăluie prin procese semice sau semioze. Acestea sînt 
de trei tipuri distincte: 


* semioze de informaţie, emanînd din ambianța inanimată; 


* semioze de simptomatizare, unde sursa e vie (fapt echi- 
valent cu „gesturile neinteligente“ ale lui George Herbert 


Mead); 


* semioze de comunicare („gesturile inteligente“ ale lui 


Mead). 


Primul și al doilea tip alcătuiesc pași indispensabili și com- 
plementari în fiecare biosemioză. Observatorul reconstru- 
iește procesele semice exterioare ale observatului din fluxul 
perceput de indexuri, dar niciodată structurile lor interioare, 
care rămîn cu necesitate private. Transmutarea unor atare 
procese semice în semne verbale reprezintă meta-interpretări 
care constituie structurile conectante obiective ce rămîn în 
afara lumii subiective a entității vii observate; acestea sînt 
„implicate în procesele ei semice doar ca un mijloc inductiv 
pentru semnul ei perceptual și ca o verigă de conectare cu 
semnul ei operaţional“ (Uexkiill 1989: 151). 

Cum este gestionată referinţa — circuitul acţionat de in- 
dexuri dintre semiosferă (Lotman 1984) şi biosferă — de către 
utilizatorii de semne și de către interpreții de semne rămîne, 
în pofida celor mai bune eforturi ale lui Peirce și ale numero- 
șilor săi urmași, o profundă enigmă. Teoriile despre trans- 
punere și modelare nu au progresat dincolo de speculaţia 

disciplinară. În ciuda acestei situaţii, eu unul rămîn intuitiv 
atras de concepţia lui Wheeler (1988) despre bucla închisă 
a lumii văzute ca un sistem autosintetizator al existențelor. 
Profesorul lui, Niels Bohr, considera, pe bună dreptate după 
opinia mea, că asemenea întrebări despre modul în care con- 
ceptele sînt legate de realitate sînt prin excelenţă sterile. Bohr 
a replicat odată chiar la o întrebare de acest fel: „Sîntem astfel 
suspendaţi în limbă, încît nu pot spune ce este sus și ce este 
jos. Cuvîntul realitate e tot un cuvînt, un cuvînt pe care trebuie 
să învăţăm a-l folosi corect“ (French și Kennedy 1985: 302). 


6 
Semnele iconice 


Dacă indexicalitatea constituie o formă fundamentală de sem- 
nalizare, după ea urmează iconicitatea, a doua din cele trei 
categorii de bază ale lui Peirce. În multe privinţe, iconicitatea 
e o formă de semioză mult mai importantă decât indexicali- 
tatea. În capitolul de faţă voi examina caracteristicile esen- 
țiale și manifestările multiple ale acestui fenomen. 


Iconicitatea 


După cum a arătat în mod judicios Wells (1967), „noţiunea 
de icon a lui Peirce e la fel de veche ca și cea a lui Platon (sem- 
nul imită semnificatul)“. Într-adevăr, Platon a fost cel care 
a lăsat moștenire conceptul de mimesis (Lausberg 1960: 554) 
teoreticienilor literaturii de la Aristotel la Wimsatt (1954), 
căruia i se datorează reintroducerea deliberată a termenului 
de icon în vocabularul critic de la jumătatea secolului al 
XX-lea, folosindu-l ca termen cheie în titlul uneia dintre 
importantele sale culegeri de eseuri. Iconul și-a dobîndit însă 
întreaga perspectivă inedită ca urmare a juxtapunerii operate 
de către Peirce în contextul foarte particular al celei de-a doua 
trihotomii a semnelor — cea pe care a numit-o „cea mai im- 
portantă“ (2:275) diviziune a sa și cea care a și devenit cea 
mai influentă — mai întîi cu indexul, iar apoi ambele din pri- 
mul cuplu împreună cu simbolul. Iconul și indexul întrupea- 
ză relaţii semice care ţin de modul natural — de asemănare 
și, respectiv, de conexiune existenţială — spre deosebire de 
simbol, care ține de modul convenţional sau reflexiv al unei 

relaţii caracterizate de „o calitate atribuită“, ca să cităm ex- 
presia lui Peirce, inegalabil de precisă (1 :588), 

Iconul lui Peirce cu greu poate fi înțeles dacă e rupt de 
contextul total al semioticii lui. Și totuși iconicitatea a dat naș- 
tere unei literaturi pletorice. De ce oare a devenit iconicita- 
tea — și reversul ei complementar aniconismul (prohibiţia 
religioasă a imaginilor) — focarul unei preocupări pătimașe 
din partea multora? Wallis (1975: 157), printre alţii, s-a refe- 
rit la puterea sugestivă a semnelor iconice și la implicaţiile 
acestei forţe pentru istoria culturii. Eficacitatea magică a ace- 
lui soi de icon numit efigie a fost de mult recunoscută în ex- 
perienţa rituală, indiferent dacă într-o predică a lui Donne, 
cînd proclama, în 1661, că „în cei care sînt osîndiţi înaintea 
noastră, sîntem și noi osîndiţi în efigie“, sau, într-o expunere 
de păpuși din faţa clădirii unei frăţii studențești din practic 
orice campus american, într-o ceremonie de asigurare a vic- 
toriei pentru echipa de fotbal favorită. Sistemul ritual al anu- 
mitor culturi e construit din semne iconice: astfel, printre 
rotinezi, o premisă majoră a ritualurilor e bazată pe egaliza- 
rea oamenilor și plantelor și definită prin semne iconice tur- 
nate într-un idiom botanic de potenţare a vieţii (Fox 1975: 
113). 

Ce vrea să însemne cînd se spune că un semn iconic se 
bazează pe „similaritate“, noţiune pe care Peirce a introdus-o 
ocazional în definiens-ul său ? Ideea a fost criticată de către 
Eco (1976: 192-200) ca o concepţie naivă, din cauză că sem- 
nele iconice sînt cultural codificate, altfel spus, „într-un sens 
mai flexibil“, convenţional. Știm, desigur, că Peirce a susţinut 
el însuși această opinie atunci cînd a afirmat că orice imagine 
materială „este în mare măsură convenţională în modul ei 
de reprezentare“, deși „ar putea fi numită bypoicon“ (2:276), 
și cînd a distins „semne iconice în care asemănarea este asis- 
tată de reguli convenţionale“ (2:279). Oricum însă, utilitatea 
similarități, îndeosebi prin juxtapunerea ei clasică cu conti- 
guitatea, după cum s-a arătat de mai multe ori în capitolele 

precedente, derivă din atotprezenţa cuplului în numeroase 
domenii ale efortului intelectual de pe tot parcursul istoriei 
occidentale. Astfel, dacă salut analiza imaginativă și iscodi- 
toare a lui Eco, sînt totuși în favoarea păstrării terminologiei 
care pe el îl neliniștește: „similaritatea“ și celelalte constituie, 
în viziunea mea, un set de puncte de plecare consfinţite de 
timp, a căror utilitate într-o gamă largă de științe umane a 
fost amplu dovedită, dar a căror pertinență pentru discursul 
semiotic devine pe deplin manifestă numai dacă sînt aplicate 
corect. Noţiunea de icon este extrem de mult sărăcită cînd 
e privită, cum se și întîmplă adesea, izolat, și nu în contextul 
total al unei științe a semnelor pe deplin configurate. 


Incidenţa iconicităţii 


Există nenumărate cazuri de iconicitate în discursul zoose- 
miotic, implicînd virtualmente toate canalele cunoscute — 
adică toate formele de propagare a energiei fizice — care se 
află la dispoziţia animalelor în scopul transmiterii mesajelor. 
Bateson (în Sebeok 1968: 614-628) a încercat chiar să ex- 
plice de ce sistemele de control genotipice au evoluat dese- 
ori pentru a determina semnalarea iconică și a demonstrat 
strălucit că o înţelegere a visării la om „ar putea face lumină 
atît asupra felului cum funcţionează comunicarea iconică 
la animale, cât și asupra misteriosului pas evolutiv de la iconic 
la verbal“. Aceeași idee surprinzătoare cu privire la caracte- 
rul evoluționist nemijlocit al visării la oameni care are în ve- 
dere un anumit grad de conștiință în timpul perioadelor de 
somn și, în consecinţă, o anumită discontinuitate a distincției 
subiect/ obiect prezente în codificarea iconică, pare a-i fi ve- 
nit independent și lui Thom (1975: 72 și urm.). 

Vor fi de ajuns aici doar cîteva exemplificări despre utili- 
zarea semnelor iconice în lumea animală. Funcţia iconică a 
unui semn chimic poate fi măsurată cu precizie după fluctu- 
aţiile în intensitatea pistelor olfactice ale insectelor lăsate de 
furajorii încununaţi de succes, bunăoară la diverse specii de 

furnici. Cantitatea efectivă de feromon emis depinde direct 
de mărimea și calitatea sursei de hrană: „pe măsură ce stocul 
de alimente și intensitatea olfactică a pistei către el scad, sînt 
atrași tot mai puţini furajori“ (Butler 1970: 45); cu alte cu- 
vinte, feromonul acţionează ca un vehicul de semn iconic în 
măsura în care stabilește în mod analog o legătură cu inten- 
sificarea sau diminuarea urmelor de ghidaj olfactic (deși o 
insectă tîrîtoare ar putea folosi canale suplimentare — re- 
dundant sau conform unor reguli stricte de comutare a co- 
durilor — precum văzul, tactul, reacţia la poziţia soarelui și 
orientarea după lumina polarizată în cazul unui cer senin, 
dar totdeauna, în atare condiţii, tot într-o manieră iconică). 
Iconicitatea programată genetic joacă un rol central în de- 
rutarea prin miros și gust, culoare și formă, sunet și, firește, 
comportament, după cum a fost descrisă grafic de Hinton 
(1973). Uneori un animal își modifică pînă și ambientul pen- 
tru a și-l adapta la propria imagine, confecționînd un număr 
de autocopii simulate spre a-și îndepărta prădătorii de corpul 
său, adică de macheta vie, dirijîndu- i către una dintre nume- 
roasele replici false pe care și le construiește anume în acest 
scop. Și acesta e numai unul dintre dispozitivele antipradă 
imaginate de diferite specii ale unui foarte interesant gen de 
păianjeni cunoscuţi sub numele de Argyropidae sau păianjeni 
cu reţea în formă de roată (Wickler 1968: 56 şi urm., Hin- 
ton 1973: 125 și urm.). Teoria mimetismului, care își găsește 
numeroase aplicaţii atât în rîndul plantelor, cât și al animale- 
lor, după cum a arătat Wickler (1968), privește o gamă largă 
de fenomene naturale implicînd originea tuturor speciilor 
și toate adaptările. Dar asociaţiile care constau din modele 
și imitaţiile lor nu constituie decât un grup special de eveni- 
mente biologice făcînd legătura dintre semne și lucrurile sem- 
nificate „printr-o simplă relaţie rațională“ (Peirce: 1:372), 
în care caz semnul este un icon, astfel încât cel dintii trebuie 
să fie integrat, în toto, în teoria cu mult mai generală și mai 
profundă a iconicității. 

Nu pot rezista ispitei dea relata un exemplu deosebit de 
elegant (măcar că uneori controversat) despre o fază com- 
plexă de comportament la nevertebrate, care a evoluat, așa 
zicînd, și a ajuns să funcţioneze ca un semn iconic în mani- 
eră vizuală sau tactilă. Explicat de Kloft (1959), el vizează 
o anumită specie de afide asociate cu furnicile. Aceste in- 
secte mici, cu corpul moale, foarte vulnerabile la atacul pră- 
dătorilor, sînt protejate și acompaniate de furnicile cu care 
comunică printr-un feromon de alarmă care funcţionează 
spre a le stabiliza asocierea. Relaţia lor mai este consolidată 
și de faptul că furnicile „mulg“ afidele vibrîndu-și antenele 
pe partea lor posterioară; afidele secretă atunci picături de 
miere extraflorală care sînt consumate de furnici. Kloft și-a 
dat seama că această relaţie congenială se întemeiază pe o 
„neînțelegere“ și a propus, ca ipoteză de lucru, ideea că extre- 
mitatea posterioară a abdomenului unei afide, împreună cu 
mișcările picioarelor ei dindărăt, constituie, pentru o furnică 
lucrătoare, un vehicul semic complex, semnificînd, din per- 
spectiva ei, capul altei furnici și mișcarea ei antenală. Cu alte 
cuvinte, furnica, într-un act de pervertire a trofalaxei normale 
ce survine între surori, identifică replica (extremitatea pos- 
terioară a afidei) cu modelul (extremitatea frontală a furnicii) 
și își formulează solicitarea pe baza acestei informaţii ero- 
nate, tratînd un set de declanșatori biologici vitali în afara 
contextului, adică în maniera unei efigii. Asemănările mul- 
tiple dintre model și replică sînt atît de uimitoare, subtile și 
precis eficiente, încît nu prea pot fi expediate ca simplă coin- 
cidenţă evolutivă (Wilson 1975: 422). 


Trăsăturile iconicității 

Am citat deja în capitolele precedente diviziunea generală 
făcută de Peirce în cazul semnelor iconice în imagini, dia- 
grame și metafore (2:227) și am menţionat aparenta lui lipsă 


de interes față de cea de-a treia secțiune. Semnele iconice con- 
tinuă să fie prea des identificate în mod simplist cu niște simple 

imagini, asemenea egalizări dînd naștere unor teorii super- 
ficiale și needificatoare, îndeosebi în artă. Neglijarea diagra- 
melor e mai greu de înţeles dacă ţinem seama de faptul că ele 
stau pe primul plan în propria cercetare semiotică a lui Peirce 
și că au fost trecute în revistă, destul de amănunțit, de cel puţin 
trei oameni de știință scrupuloși (Zeman 1964, Roberts 1973, 
Thibaud 1975). 

Peirce (2:282) a arătat explicit că „numeroase diagrame 
nu seamănă nicidecum cu obiectele lor în aspectul exterior; 
asemănarea dintre ele constă numai în relaţiile dintre păr- 
țile lor“. Altundeva, el a spus apăsat că „o diagramă trebuie 
să fie ori auditivă, ori vizuală, părţile fiind separate în primul 
caz în timp, în celălalt caz în spaţiu (3:419). Urmează un pa- 
saj crucial (3:419) pe care toţi Lingviștii ar trebui să-l citească 
pînă la capăt. Peirce stabilește acolo, printre altele, că „limba 
nu este decît un soi de algebră“ sau o metodă de formare a 
unei diagrame. Apoi continuă: „Semnificațiile cuvintelor de- 
pind în genere de tendinţele noastre de a îmbina calități și 
aptitudinile noastre de a vedea asemănări sau, ca să folosim 
expresia acceptată, de asociaţiile prin similaritate; pe cînd 
experienţa e coagulată și recognoscibilă doar cu ajutorul for- 
ţelor care acţionează asupra noastră sau, ca să folosim un 
termen tehnic și mai prost ales, prin intermediul asociaţiilor 
prin contiguitate“. El insistă (7:467) asupra „influenţei vii 
exercitate asupra noastră de o diagramă sau de un icon, cu 
ale căror părţi multiple sînt legate în gîndire un număr egal 
de sentimente sau idei ... Iconul nu este însă totdeauna clar 
sesizat. Se poate întîmpla să nu știm deloc ce anume este sau 
se poate să-l fi aflat din observarea naturii“. Exprimîndu-mă 
succint, sînt de părere că nici o critică a iconicităţii care ig- 
noră grafurile existenţiale ale lui Peirce în multiplele lor im- 
plicaţii nu poate fi luată în serios sau privită ca fiind cât de 
cît viabilă. 

Un solecism surprinzător de răspîndit presupune că ico- 
nii, adică imaginile, sînt neapărat limitați la modalitatea vi- 

zuală. Uneori o strangulare semantică de acest gen e impusă 
printr-o opţiune deliberată. „Există o înțelegere de fond“, 

conform unui remarcabil experimentator care caută locul de 
stocare vizuală pe termen scurt, numit și memorie iconică, 
„potrivit căreia termenii de icon, imagine vizuală și persis- 
tență a senzaţiei pot fi utilizaţi interschimbabil“ (Sakirt 1975: 
1319). Dar o reflecţie fie și numai de o clipă la componentele 
iconice ale limbii naturale vorbite ar fi de ajuns ca să anuleze 
această limitare terminologică contraproductivă. Ar trebui 
de asemenea, în această ordine de idei, să fim atenţi la nume- 
roasele reprezentări iconice multisenzoriale care invadează 
existența umană și a altor animale în viaţa cotidiană. O atare 
sferă pătrunsă de iconicitate este, în mare, cea a ecologiei de 
grup mic, ilustrată de pildă prin comportamentul de ședere 
(Lott și Sommer 1967) ca tip de poziţionare spaţială: la o 
reuniune de familie, ne așteptăm să-l găsim pe „capul“ casei 
în „capul“ mesei etc. Așa cum au și arătat foarte limpede stu- 
diile despre diverse aloprimate » „Poziţia relativă și distanța 
dintre ei a diverșilor membri ai unui grup reflectă natura re- 
laţiilor sociale dintre ei“ (Hall și DeVore 1965: 70). Mai mult, 
Kummer (1971: 233) a trecut în revistă cu finețe conexiunea 
în esenţă iconică a relaţiilor sociale și dispunerilor spaţiale 
la animale în genere, conchizînd plauzibil cu sugestia că „ten- 
dinţele teritoriale... pot ieși din nou la iveală în manipularea 
informaţiei“. Cu alte cuvinte, există o corespondență diagra- 
matică între signans, dispoziţia spaţială, și signatum, organi- 
zarea socială, într-un mod analog cu relația izomorfică dintre 
o zonă geografică și orice hartă despre care se susţine că o 
reprezintă. 

Contemplarea iconului tinde mai devreme sau mai tîrziu 
să treacă de la preocupări legitim semiotice, în sensul tehnic, 
la probleme filozofice insolubile, cu adevărat rebarbative, de 
identitate, analogie, asemănare și contrast (Ayer 1968: 151), 
similaritate și disimilaritate, arbitrarietate și motivaţie, geo- 
metrie și topologie, natură și cultură, spaţiu și timp, viaţă și 

moarte. Experienţa este ca intrarea într-o baracă de bîlci mo- 
bilată cu reflexii speculare și oglinzi deformante, dubluri și 
replici, stimuli țipători și machete superoptimizate sau cu o 
partidă de călărie în clar-obscur pe unul din călușeii cu pedi- 
gree ai lui Gombrich (1951). Eco (1976: 212), cu obișnuitul 
său spirit elegant, și-a înarmat cititorii cu unii stîlpi indicatori 
în această junglă de echivocuri, fără a ignora ambiguitatea 
finală și posibil fatală ca „orice să semene cu orice altceva“. 
Pentru a răspunde criticilor sale la adresa iconului, să ne re- 
amintim exemplul dat de mine în capitolul 3 cu privire la 
problema regresiei (reprezentarea Giocondei). 

Trăsăturile esenţiale ale iconicităţii pot fi rezumate după 
cum urmează (vezi și Bouissac et al. 1986): 


e Noţiunea de icon — împreună cu conceptele înrudite — 
a fost supusă unei discuţii continue și, în unele perioade, 
chiar foarte intense de-a lungul secolelor dintre Platon 
și Peirce. Tendinţa ideilor de a se asocia între ele datorită 
similarități a devenit un principiu de forţă în explicarea 
multor operaţii mentale și, ca atare, un capitol important 
în istoria ideilor, unde povestea a fost și este încă rena- 
rată cu infinite variaţiuni. 


* „Asociaţia-prin-asemănare“ a lui Peirce (1: 313, 383, 502), 
din care s-a cristalizat cu siguranţă iconul său, își trage 
uimitoarea noutate din faptul de a fi încastrată într-o 
matrice semiotică tot mai complexă, mai profundă; și mai 
productivă, care, în plus, e concepută în egală măsură 
ca teorie a comunicaţiei și teorie a semnificației. Deși 
clasificarea semnelor făcută de Peirce a devenit singura 
stea călăuzitoare constantă în dezbaterile despre iconi- 
citate începînd din 1867, nivelul discuţiei e substanţial 
coborit atunci cînd iconul este, cum deseori a și fost, 
pus în carantină faţă de contextul total al unicităţii de 
marcă a „doctrinei“ semnelor sau atunci cînd intricațiile 

semioticii sale sînt insuficient sesizate (fiind poate spi- 
cuite din surse de mîna a doua sau și mai rău). 


Nu există semne iconice pure; în fapt, „nici un semn real 
nu este un icon“ (Ayer 1968: 140). Transformarea deico- 
nizării e frecventă; procesul contrar de iconizare mai rar 
întâlnit. E plauzibil să admitem că ar putea exista o ten- 
dinţă diacronică spre un echilibru în sisteme mixte de 
semne (ca limbajele-gestuale utilizate în unele comu- 
nităţi de surzi). 


Iconicitatea joacă un rol decisiv în formarea vieții coti- 
diene în toate culturile. Semnele iconice inundă codurile 
de comunicare ale omenirii, pe cele verbale și nu mai pu- 
țin pe cele non-verbale. 


Semnele iconice se găsesc în întreaga serie filogenetică, 
în toate modalitățile așa cum sînt ele circumscrise de către 
organele de simţ prin care membrii unei specii date sînt 
capabili să se informeze despre mediul lor. Contraface- 
rea semnalelor (adică fenomenul mimetismului), în fapt 
toate manevrele de iluzionare întreprinse de plante, ani- 
male ca și de oameni depind adeseori în mod crucial de 
iconicitate. 


Enigmele nerezolvate cu privire la modul atotprezent de 
producere, stocare și transmitere a ocurenţilor ca semne 
iconice abundă. Unele dintre ele ţin de logică, unele de 
psiho-fiziologie, altele de etologie. Soluţionarea lor aș- 
teaptă apariţia unor noi instrumente analitice, dintre care 
de departe cele mai promițătoare — întrucât arată felul 
cum procesul de copiere acţionează pretutindeni la nivel 
molecular, guvernează percepţia, impregnează sistemele 
comunicaţionale ale animalelor ca și ale oamenilor și 
constituie un principiu fundamental al sociobiologiei, 

este, pe scurt, capabil să integreze global probleme vast 
cuprinzătoare implicînd relații dinamice mutuale între 
semnificant și semnificat (Thom 1974: 245) — par a veni 
din teoria catastrofelor (de ex., Stewart 1975), care le vor 
face susceptibile de analiză topologică. 


Studiul iconicităţii 


Pe la sfîrșitul secolului al XIX-lea, lucrînd cu totul în afara 
marilor curente filozofice care au culminat în semiotica lui 
Peirce, contemporanul acestuia, Ferdinand de Saussure, a 
contribuit la progresul domeniului cu o lansare mult mai 
modestă, deopotrivă abătîndu-se de la fundamentarea strict 
lingvistică și raportîndu-se la norme lingvistice deja existente, 
dar cu privirea aţintită exclusiv către viitor. Deși nu a utili- 
zat niciodată termenul, Saussure a oferit, ca exemplu pasager 
de semn iconic, balanţa justiţiei (Saussure 1967 [1916]) ce 
reprezintă echilibrul dintre culpă și pedeapsă. Proveniența 
reală a ideilor sale despre tipologia semnelor rămîne însă un 
mister chinuitor. El pare a nu fi manifestat un interes special 
pentru iconicitate și, cu toate că urmașul său franco-elveţian, 
Bally (1939) a făcut-o într-o oarecare măsură, capitalul nos- 
tru comun de cunoștințe despre teoria semnelor nu a fost 
sporit de tradiţia saussuriană. Și totuși avansul senzaţional 
în domeniu și-a avut pînă la urmă originea tot în Franţa, și 
anume în incursiunea strălucită întreprinsă de Thom (1973) 
în acest aspect al semioticii. Nu trebuie să ne surprindă că 
ideile lui Peirce, îndeosebi cele despre icon, și-au găsit un 
ecou atât de favorabil în opera acestui distins creator de mo- 
dele topologice, căci Peirce spera ca grafurile sale existenţiale 
să contribuie în mod explicit și la o înțelegere a legilor topo- 
logice (4:428 și urm.); într-adevăr, „sistemul său este în în- 
tregime topologic“ (Gardner 1968: 56). 

Thom (1975: 72 și urm.) pornește de la ipoteza că rolul 
principal al sistemului nervos central la animale este de a face 
ca regiuni localizate să simuleze poziţia organismului în pro- 

priul său mediu, ca și de a reprezenta obiecte, cum ar fi prada 
și prădătorul, care sînt biologic și/sau social cruciale în ceea 
ce privește supraviețuirea sau bunăstarea lui. Aceasta în- 
seamnă că un animal este constant informat și activat de ve- 
hicule purtătoare de semnificaţie concepute pentru a declanșa 
reflexele motrice pertinente (IRMs [„Innate Releasing Me- 
chanisms“, mecanisme de declanșare înnăscute)), ca aborda- 
rea/apropierea (să zicem de o pradă) sau retragerea (să zicem 
din faţa unui răpitor) sau reacţii verbale substitutive la om, 
ca într-o propoziţie tranzitivă subiect-verb-obiect, model 
sintactic ce poate fi privit ca o transcripție temporală a unui 
eveniment biologic în spaţiu-timp, prădarea, ca paradigma 
lui arhetipală. Printre specialiștii în comportamentul animal, 
Schneirla (1965: 2) a demonstrat convingător, în susţinerea 
teoriei sale bifazice, că „operaţiile care măresc sau micșorea- 
ză adecvat distanţa dintre organisme și sursele-stimul tre- 
buie să fi fost cruciale pentru supraviețuirea tuturor tipurilor 
animale“ în evoluţia comportamentului. Thom (1975: 73) 
a extins acest tip de raţionament și la oameni, care, spune el, 
prin actul numirii au înlocuit reprezentările i iconice ale in- 
teracțiunilor spațio-temporale cu simboluri. 

Geneza semnelor iconice a fost schiţată, mult prea suc- 
cint, de către Thom (1973). În nenumărate cazuri, imaginile 
apar în mod natural, dar copiile de acest fel sînt în genere 
lipsite de valoare semiotică — umbra unui ins aruncată pe 
sol, o formă reflectată în apă, o urmă de pas imprimată în 
nisip. Astfel de imagini spaţiale cotidiene sînt neapărat în- 
zestrate cu anumite proprietăţi fizice și geometrice, dar sta- 
tutul semiotic și-l dobîndesc numai în circumstanţe speciale. 
Pentru ca o umbră să poată fi aruncată, ca în primul exem- 
plu, modelul trebuie să fie iluminat de o sursă luminoasă, 
lumina care cade asupra corpului, definindu-i astfel umbra. 
În cel de-al doilea exemplu, o imagine specială e formată în 
mod asemănător pe suprafaţa reflectantă. În nici unul dintre 
aceste exemple imaginea rezultantă nu e permanentă: ea e sor- 

tită să dispară o dată cu dispariţia modelului (sau sursei lu- 
minoase). Al treilea exemplu ilustrează însă un nou fenomen 
pe care Thom îl numește „plasticitatea“ sistemului receptor. 
Urma de pas nu dispare neapărat după retragerea piciorului 
(sau după apusul soarelui): stimulul formativ modifică echi- 
librul sistemului receptor atunci cînd imprimă forma mode- 
lului; aici imaginea devine o urmă mnemonică (Sakitt 1975). 
Thom denumește starea dinamică implicată într-o atare tran- 
zacţie „competență“, subînţelegînd posibilitatea interacțiunii 
temporale ireversibile. O modificare în primul exemplu sub- 
liniază deosebirea: dacă umbra unei persoane este aruncată 
asupra unei plăci fotografice și nu pe solul nesensibil, imagi- 
nea acelei persoane poate să fie fixată pentru totdeauna graţie 
competenţei sistemului receptor. Folosind conceptele pro- 
puse, putem avea în vedere formarea unor imagini echista- 
bile cu modelele lor sau chiar mai mult, așa cum construcţiile 
mușuroaielor de termite se arată în mod fidel ca produse, așa 
zicînd, „îngheţate“ sau fosilizate, ale comportamentului so- 
cial al acestor mari entomoarhitecţi, devenind accesibile în 
vederea unui studiu al evoluţiei lor comportamentale la mult 
timp după extincţia coloniei propriu-zise (Emerson 1938). 
În acest stadiu se poate pretinde că s-a ajuns la viaţă. O 
fiinţă vie L produce, la un anumit interval de timp, altă fiinţă 
vie L”, izomorfă cu L. Thom susţine că această caracteristică 
a plasticităţii activează codul genetic, dînd naștere unui sis- 
tem molecular autoreplicativ și mutabil și care e de asemenea 
sensibil la mediu. Procesul implicat este prefigurat de acel 
soi de explozie anorganică locală care are loc în emulsionarea 
fotografică. El devine deosebit de evident în dezvoltarea em- 
briologică, care se poate număra printre cele mai dramatice 
forme de iconizare: este proiectul naturii de a dezvălui creș- 
terea și diferenţierea unei structuri izomorfe cu autorul în 
virtutea unei operaţii de translare spațio-temporală. La ni- 
vel molecular, exact același mecanism e realizat atunci cînd 
dubla spirală helicoidală de ADN este replicată pentru a ge- 

nera două spirale helicoidale, fiecare conținînd o catenă pre- 
existentă și alta recent produsă. 

La celălalt capăt al scării ontogenetice a vieţii, Thom ne 
invită să luăm în considerare fenomenul percepției: acesta 
poate fi privit ca o modificare a competenţei dinamice prin 
impactul senzoric al realităţii exterioare, într-un mod foarte 
asemănător cu felul în care l-a instruit Socrate pe Theaitetos. 
Orice sistem competent, de exemplu, componentele meca- 
nice și hidrodinamice ale compartimentului cochlear și de 
cortexului acustic sau ale retinei și cortexului vizual etc., își 
recuperează rapid virginitatea perceptivă, indispensabilă i, 
tru competenţa totală și permanentă, în timp ce facultatea sa 
plastică garantează faptul că impresiile senzoriale rămîn sto- 
cate în memorie. 

În conspectul panoramic al lui Thom, formarea semnelor 
iconice apare pretutindeni pe întreaga scară a naturii ca o 
manifestare a unei dinamici universale cu caracter ireversibil: 
un model se ramifică într-o replică izomorfă cu el. Adesea 
însăacest proces folosește o interacţiune reversibilă, datorită 
oscilaţiei perene a termodinamicii între un punct de vedere 
hamiltonian conservator (exprimat în primul principiu) și 
punctul de vedere heraclitian, „săgeata timpului“ (exprimat 
în al doilea principiu). În toate interacţiunile dintre cele două 
jumătăţi indispensabile ale semnului, relația dintre semnificat 
și semnificant trebuie să se supună acestui flux universal: sem- 
nificatul generează semnificantul într-un veșnic proces de bi- 
furcare. Dar semnificantul re-generează semnificatul ori de 
câte ori interpretăm semnul. În termeni biologici, asta înseam- 
năcă descendentul ca semnificant poate deveni autor ca sem- 
nificat, prin trecerea unei generaţii. 

Thom are mult mai multe de spus, deși într-un spaţiu 
limitat, despre imaginea legată de deiconizare, stilizare, des- 
compunere, îmbătrînire și moarte, făcînd o distincţie cu bă- 
taie lungă între capacitatea fizică a unui icon de a rezista la 
factorul zgomot inerent în orice schimb comunicaţional și 

capacitatea lui biologică de a evoca alte forme biologic sau 
sociologic importante sau „interesante“. 

Făcînd cauză comună cu Peirce, Thom sondează miezul 
semnificației. Calitatea eminentă a amîndurora este o imagi- 
nație puternic ascensională. Instrumentul lor științific co- 
mun pentru inventarea și descoperirea unor noi adevăruri, 
ca și dispozitivul lor folosit în reordonarea celor vechi este 
O ramură a matematicii capabilă să trateze fenomene discon- 
tinue și divergente, o parte specială a teoriei singularităților. 
Aceste două figuri de o profunzime harismatică deschid și 
închid un secol de divagaţii mai mult sau mai puţin pedestre 
despre semn, ca și unele extensii și aplicaţii ocazional inspi- 
rate ale noțiunilor semiotice asupra majorităţii părţilor ce 
alcătuiesc domeniile verbale şi non-verbale. 

Codul genetic, codul metabolic (tranzacţiile intercelulare 
mediate hormonal), codurile comunicaţionale non-verbale 
utilizate într-un foarte mare număr de organisme, inclusiv 
la oameni, codul nostru verbal unic și participarea lui dife- 
renţiată la tot felul de funcţii artistice, fie ele literare, mu- 
zicale, picturale, arhitecturale, coregrafice, teatrale, filmice 
sau de diverse formaţii hibride și, finalmente, comparații în- 
tre oricare dintre cele mai sus menţionate — toate acestea con- 
tinuă să figureze în agenda științei semiotice contemporane. 
Peirce și Thom exercită o fascinaţie biunică absolut captivan- 
tă și ar fi instructiv să aprofundăm uneori sursa acestei fas- 
cinaţii. Teoria catastrofelor dezvoltată de către Thom în anii 
1960 viza la început embriologia, unde putea, în principiu, 
să explice fiecare punct de bifurcare pe măsură ce dezvolta- 
rea unei celule deviază de la aceea a vecinilor ei nemijlociţi. 
Mai tîrziu, Thom și-a extins teoria la evoluţie în general, la 
reproducere, la gîndire și, în ultimul rînd, dar nu cel mai ne- 
însemnat, la generarea și transmiterea semnelor verbale și 
non-verbale. S-a întîmplat ca imaginile să fie o caracteristică 
majoră a teoriei sale; el a dovedit că, în ciuda numărului aproa- 
pe nelimitat de fenomene discontinue care pot exista, avem 

de a face doar cu un anumit număr de imagini diferite care 
pot apărea efectiv. Le-a numit „catastrofe elementare“ și a 
arătat că, într-un spaţiu cu nu mai mult de patru dimensiuni 
(cum e lumea noastră „reală“ ), sînt exact șapte asemenea 
transformări. 


Z 
Semnele-fetiș 


După cum oricine poate constata consultînd Oxford English 
Dictionary, cuvîntul englezesc fetish (rom. „fetiș“) a fost 
adoptat direct din substantivul portughez feitico, „farmec, 
vrăjitorie“ (spaniolă hechizo ; ambele din latinescul facticius, 
„făcut“, însemnînd „artificial, simulat“ ). Iniţial, termenul a 
fost aplicat oricărui obiect utilizat de oamenii de pe coasta 
Guineei și din regiunile învecinate ca talismane, amulete sau 
alte mijloace de fermecare „sau privite de ei cu teamă su- 
perstiţioasă“. Se pare că marinarii portughezi au făurit această 
vocabulă în secolul al XV-lea, cînd au observat veneraţia nu- 
trită de către africanii de pe Coasta de vest pentru astfel de 
obiecte pe care le purtau asupra lor (vezi și Herskovits 1947: 
368). Cea mai timpurie atestare engleză, după cum se con- 
semnează în OED, datează dintr-o lucrare de la 1613 a lui 
Purchas, Pilgrimage (6.15.651): „Acolo erau puse multe inele 
de paie numite fatissos sau Zei.“ 

Autorii din domeniul antropologiei, pe urmele lui de 
Brosses (1760), au început să utilizeze fet:ș în sensul mai larg 
de obiect neînsufleţit adorat de „sălbatici“ pe temeiul pre- 
supuselor sale puteri magice inerente sau al însuflețirii lui 
de către un spirit. Într-o manieră și mai generală, fetiș se re- 
ferea la ceva venerat irațional. În 1869, McLennan, care a 
făcut din totemism un subiect teoretic, a inventat și formula 
bine cunoscută: totemismul este fetișism plus exogamie și 
descendență matrilinară (dar vezi Levi-Strauss 1962: 18). Van 

Wing a scris apoi (1938: 131) o dezvoltare deseori citată de- 
spre fetiș ca opoziție metaforă/metonimie. 

Scopul acestui capitol e de a privi fetișul ca pe un exem- 
plu de semioză care acoperă mai multe categorii de semne. 
Deși fetișismul este comun printre mamifere, el constituie 
un exemplu foarte bun despre fecunditatea semiozei umane 
implicînd simultan corpul, mintea și cultura. 


Originea fetișismului ca „deviaţie“ 


Un mod productiv de a clasifica religiile este acela de a între- 
ba în cazul fiecăreia: unde este căutat și situat iniţial sacrul 
(obiectul reacțiilor religioase) și ce fel de reacţii sînt declan- 
șate inițial faţă de el? Potrivit acestui principiu de diviziune, 
religiile pot fiî împărțite în trei grupuri majore: sacramentale, 
profetice și mistice. Detaliile corespunzătoare au fost preci- 
zate de Alston (1967b), pe urmele unei sugestii a lui William 
James; dar Auguste Comte și Charles de Brosses au inter- 
pretat în mod specific fetișul ca bază pentru teoriile lor de- 
spre originea religiei. 

Sacrul în religia sacramentală ar fi de căutat îndeosebi în 
lucruri, despre care se crede că sînt capabile să capteze forțe 
naturale — lucruri neînsufleţite, precum bucăţi de lemn, moaș- 
te de sfinţi, statui, cruci sau mîncare și băutură, precum pîine 
și vin sau apă baptismală; sau lucruri vii, precum animalul 
totemic al grupului, vaca sacră, copacul sacru; sau procese, 
precum mișcările dansului sacru. În formele foarte primitive 
de religii sacramentale, cînd faţă de obiectul însuși, posedînd 
poate existenţă animată în și de la sine, se reacţionează ca față 
de sacru, acel obiect, în practica antropologică timpurie, a 
fost denumit fetiș. Un atare fetiș poate fi conceput pentru 
a exercita efecte pozitive — ca vindecarea sau tratarea boli- 
lor — și chiar pentru a induce o dispoziţie erotică, adică pen- 
tru a influenţa și modifica relaţiile sociale „naturale“. 

Evident, atribuirea acestei din urmă capacităţi a fost cea 
care a dus în cele din urmă la adoptarea termenului în dis- 

cursul clinic și, de aici, în cel juridic pentru a descrie poten- 
țarea activităţii sexuale în prezenţa unui tip de obiect care este, 
pentru alţii deloc sau doar în slabă măsură, înzestrat cu o co- 
notație compulsiv sexuală (parafiliacă). Gebhard (1969: 72) 
privește foarte corect „întreaga problemă a fetișismului ca 
pe un fenomen gradual. La una din extremităţile intervalului 
se găsește preferința slabă; urmează preferința puternică; apoi 
urmează punctul în care obiectul fetiș reprezintă o necesitate 
pentru activitatea sexuală; și la extremitatea finală a interva- 
lului, obiectul fetiș ia locul unui partener sexual viu“. În- 
tr-adevăr, ordonarea pe grade e singurul procedeu ce are sens 
cînd problema este examinată din punct de vedere semiotic. 

Noţiunea de „fetișism al mărfurilor“ (Erckenbrecht 1976) 
a devenit unul din conceptele și sloganurile cardinale ale tra- 
diţiei marxiste, fiind aplicat în analiza relaţiei dintre oameni 
și produse sau între valoarea de întrebuințare și valoarea de 
schimb. Geras (1971: 71) vede originile acestui concept în 
distincţia cu mult mai importantă dintre „esenţă“ (adică re- 
laţiile sociale „reale“) și „aparenţă“ (manifestarea exterioară 
a acestor relaţii). E scrie: „Tocmai pentru că în interiorul 
societăţii capitaliste există un soi de ruptură internă între re- 
laţiile sociale care acumulează și modul în care acestea sînt 
resimţite, cercetătorul societăţii este confruntat cu necesi- 
tatea de a construi realitatea în opoziţie cu aparențele. Ast- 
fel, această necesitate nu mai poate fi privită drept un import 
arbitrar în instrumentarul teoretic propriu al lui Marx sau 
drept ceva extras pur și simplu de el din alte științe preexis- 
tente ... Se consideră că ea duce, pe un drum scurt, în miezul 
noţiunii de fetișism.“ 

Pe scurt, a învesti o marfă cu puteri care nu sînt prezente 
în ea sau inerente ei înseamnă a o ridica la statutul de fetiș; 
exact în felul acesta ajung banii, sau capitalul în genere, să 
fie „fetișizaţi“. Jhally (1987: 29) — a cărui preocupare este 
fetișismul la televiziune și în publicitatea din reviste —a re- 
formulat recent acest proces într-un limbaj cvasi-semiotic 

atunci cînd a arătat că „fetișismul constă în a vedea semnifi- 
caţia lucrurilor ca o parte inerentă existenţei lor fizice, cînd 
de fapt acea semnificaţie este creată prin integrarea lor în- 
tr-un sistem de semnificaţii“, Înaintea lui, Baudrillard (1981: 
92) a susținut o idee asemănătoare cînd a observat că sanc- 
tificarea sistemului ca atare, „marfa ca sistem“, e ceea ce con- 
solidează „fascinația fetișistă“. 


Fetișul în psihologie și sexologie 


Psychopatbia sexualis (1886), a psihiatrului legist Richard von 
Kraffr-Ebing, a cuprins prima culegere sistematică de date 
referitoare la fetișismul „patologic“. Acest text, în care sexul 
e văzut ca un ce pervers și dezgustător, a ajuns să exercite o 
mare influență, funestă și aparent perpetuă. E] a scris pe larg 
despre crimele sexuale și despre variațiile sau deviaţiile sexu- 
ale, pe care le considera bazate pe defecte genetice. 

Atâta cît am putut urmări în trecut, Kraffr-Ebing a fost 
primul care s-a referit la fetiș ca la o „perversiune“, adică ceva 
care antrenează rușine și sancţiuni sociale pentru a fi ţinut 
sub control. Potrivit descrierii lui, un fetiș este un obiect 
non-uman — O parte a corpului sau ceva contiguu acestuia, 
cum ar fi hainele — care servește ca stimulent sexual avînd 
ca scop excitaţia sexuală și orgasmul. În fapt, medicul teu- 
ton considera că orice act în afara coitului marital în scopul 
procreaţiei și toate substitutele contactului penis/vagin — de 
pildă voyeurismul, exhibiţionismul, transvestitismul, sado- 
masochismul — reprezintă „perversiuni“ care trebuie să fie 
condamnate. 

„Metoda“ lui Krafft-Ebing este ilustrată de relatarea lui 
despre un caz (nr. 101) de fetișism al părului: îl citez din 
Kunzle (1982: 53), care — după monografia medicului le- 
gist francez Paul Garnier (1896: 70) — îl folosește pentru 
a ilustra „gradul de vindicativitate“ demonstrat de autorități 
și încuviinţat de Krafft-Ebing. Potrivit acestei întîmplări re- 
povestite, un băiat de șaptesprezece ani urmărea un spectacol 

în grădinile Tuileries și în același timp se împingea într-o fată 
„căreia îi mîngiia părul între degete atît de liniștit, de pasional, 
încât ea nici nu observase. Brusc, doi polițiști în haine ci- 
vile au sărit asupra lui. Unul a apucat cu mîna prin pantaloni 
penisul erect al băiatului și a strigat « În sfârșit te-am prins 
„„„ de cîndte tot pîndim! »“ Băiatul a fost condamnat a trei 
luni de închisoare. 

Un cuprinzător manual curent de psihiatrie elaborat de 
Freedman, Kaplan și Sadock (1972) definește utilizarea feti- 
șurilor (într-un context explicit sexual) tot în termeni meto- 
nimici: „Metoda de a obţine excitaţia și satisfacția sexuală 
prin înlocuirea obiectului erotic uman cu un obiect neîn- 
sufleţit, ca de pildă un pantof, un articol de lenjerie intimă 
sau altă piesă de îmbrăcăminte.“ Această definiţie este re- 
luată în esenţă la rubrica „Alte deviații sexuale“ [sic] unde, 
în enumerarea fetișurilor sexuale obișnuite, se adaugă numai 
„un picior sau o buclă din păr“. (Un recent caz evident de 
fetișism al piciorului ni se arată în filmul de scurt metraj al 
lui Martin Scorsese L:fe Lessons; acesta e realizat prin in- 
sistenţa obsesivă a camerei de luat vederi — a lui sau a pic- 
torului — asupra piciorului Rosannei Arquette.) În realitate, 
este foarte obișnuit ca în literatura psihiatrică să se găsească 
referiri la atracţia posibilă a unui pacient pentru un obiect 
neînsuflețit ca fiind „dereglată“ sau „patologică“. 

Un dialog preluat (6 martie 1987) din „The Kinsey Re- 
port“, rubrică distribuită presei și alcătuită de colega mea 
June Reinisch, rezumă punctul de vedere științific curent de- 
spre acest subiect: 


Q. — Sînt un bărbat de circa douăzeci și cinci de ani. De 
la vîrsta de nouă ani, m-am simţit puternic atras de pi- 
cioarele, pantofii și ciorapii femeilor. Reușesc să mă excit 
sexual gîndindu-mă la mirosul de picioare și uneori am 
chiar erecţii în locuri publice de pe urma unor asemenea 
fantazări. Mă simt extrem de vinovat și cred că multă lume 

își poate închipui că sînt pervers. Credeţi că sînt bolnav? 
Am oare nevoie de asistenţă medicală? Ce se întîmplă 
cu mine? 


A. — Cred că ar trebui să consultaţi un psihoterapeut cu 
experienţă în abordarea problemelor sexuale. El sau ea 
vă poate ajuta să precizaţi ce rol exact joacă în viața dum- 
neavoastră aceste dorinţe, după care amîndoi veţi decide 
(dacă e cazul) ce fel de terapie vă este necesară pentru a 
vă crea relaţii apropiate de durată. Fetișismul este un com- 
portament în care excitaţia sexuală depinde de un obiect 
neînsufleţit, de o anumită parte a corpului sau ceva ase- 
mănător — pe scurt de altceva decît persoana în întregul 
ei. Domeniul acesta nu a fost pe deplin cercetat din punct 
de vedere științific. Se știe foarte puţin despre cauzele 
comportamentului fetișist, în afara consideraţiei că își 
face apariţia în timpul dezvoltării psihosociale timpurii. 
Oamenii de știință nu știu nici cît de mulți oameni au fe- 
tișuri sexuale, dar e limpede că acest comportament este 
mult mai răspîndit la bărbaţi decît la femei. În cazurile 
consemnate de fetișism individual au fost menţionate o 
mare diversitate de părţi ale corpului, articole de îmbră- 
căminte și mirosuri. 


Este clar în primul rînd că ambele părţi aflate în dialog 


văd comportamentul fetișist relatat ca pe o „problemă“ sexu- 


ală, 


poate chiar ca pe o formă „perversă“ de comportament 


sau cel puţin ca pe una care ar necesita pesemne intervenţia 
psihoterapeutică. Lucrurile așa stau în ciuda concesiei lui Rei- 
nisch că se știe foarte puţin despre cauzele și ontogenia tipu- 


lui 


de comportament descris. 
Reinisch se face de asemenea ecoulunei opinii comune 


printre clinicieni — și anume că fetișismul este mult mai răs- 
pîndit la bărbaţi decît la femei. Această prezumție a fost sus- 
ținută atît de Freud (1927; vezi Vigener 1989) cît și de Kinsey 

(1953: 679) şi colaboratorii săi care considerau că fetișismul 
este „un fenomen aproape exclusiv masculin“. Freud și epi- 
gonii săi susţin că fetișismul este însăși perversiunea mas- 
culină prin excelenţă. Schor (1985: 303) a spus-o în cîteva 
cuvinte: „În retorica psihanalizei, fetișismul feminin e un 
oximoron.“ 

Pentru subiectul lui Schor, George Sand, fetișul feminin 
este întîmplător o rană; dar rănile, afirmă Schor (1985: 304), 
„nu sînt în genere fetișizate de bărbaţi“ — iată o susţinere 
discutabilă. Atracția fetișistă pentru estropiaţi — sau, în sens 
mai larg, pentru indivizi „taraţi“ care poartă stigmate în ac- 
cepţia lui Goffman (1963), ca și pentru femei cu un singur 
picior sau chiar fetișismul cîrjelor (Schindler 1953) — abundă 
în literatură. De pildă, Morris (1969: 170) relatează următo- 
rul caz: un adolescent „stătea aplecat la o fereastră în momen- 
tul cînd a avut prima ejaculare. Întîmplător, a văzut trecînd 
pe stradă o persoană care mergea în cîrje. După ce s-a căsă- 
torit nu putea face dragoste cu soţia sa decît dacă aceasta avea 
cîrje în pat“. 

Reinisch subscrie implicit la concepţia potrivit căreia feti- 
șul ca semn în esenţă indexical — în special ca semn sinec- 
docţial („altceva decît întreaga persoană“ ) — deși, firește, 
limbajul ei nu este unul semiotic. Într-adevăr, ca în cazul de 
față, fetișul este privit în genere ca o fixare asupra unei pars 
pro toto. 

Cel mai extins studiu recent despre fetiș în sexologie poa- 
te fi găsit în lucrarea lui John Money, Lovemaps (1986). El 
oferă încă o dată o definiție convenţională: „Obiect sau far- 
mec înzestrat cu putere magică sau supranaturală; obiect 
sau parte a corpului încărcate, în cazul unei anumite per- 
soane, cu putere sexo-erotică specială.“ În enunţul lui despre 
„fetişism“ se întrevede însă și o concepţie mai largă (la care 
voi reveni) atunci cînd Money (1986: 265) evidenţiază că „nu 
există un termen tehnic pentru condiţia parafiliacă reciprocă 

în care fetișul, de exemplu o uniformă, trebuie să-i aparţină 
persoanei în cauză“. 

În principal, ceea ce găsim în cartea lui Money este un 
catalog de rutină al acelorași obiecte deja identificate de nu- 
meroși clinicieni ca fetișuri tipice. Pornografii confecţio- 
nează și pun în vînzare obiecte — inclusiv afișaje plastice și 
scrise — dispuse conform unor categorii similare și con- 
cepute astfel încât să satisfacă orice gust fetișist imaginabil. 

Money include în clasificare (1986: 65 și urm.) obiectele 
tangibile — sau, tehnic vorbind, imagistica — pe lîngă cele 
care prezintă atracţie pentru ochi, ca haptice sau olfactive, 
accesibile prin percepţie nemijlocită sau în fantezie. Primele 
ţin de senzațiile de presiune, frecare sau atingere, care pot fi 
generate intern (bunăoară printr-o clismă sau alt artefact in- 
trodus) sau extern (prin aplicare de țesături, blană, păr etc.). 
Un ocurent tactil poate fi și o făptură vie care se zvîrcolește 
și/sau este îmblănită; astfel, î într-unul din cazurile relatate, 
o femeie își așeza de obicei un cîine în regiunea perineală, „ca 
adjuvant în masturbare și orgasm“, dar ulterior a folosit în 
locul lui un copilaș în aceeași poziţie (1986: 64). 

Fetișurile de piele (de ex., pantofii) și cauciuc sau plastic 
(de ex., pantalonii de trening) unifică distanţa dintre palpaţie 
și miros, ca în cazul fetișului lui James Joyce pentru chiloţii 
murdari (Wilson 1989). Fetișurile olfactive poartă în mod 
specific mirosul unei anumite porţiuni din corpul omenesc, 
îndeosebi al acelor articole vestimentare care acoperă orga- 
nele genitale (mirosul fecal sau urinar, mirosul de transpi- 
raţie, mirosul de lactaţie). Aceste articole de vestimentaţie 
sînt uneori și supte sau mestecate. 

Deși Money nu insistă asupra ei, utilizarea fetișurilor de 
către femei pare mult mai importantă decît s-a recunoscut 
explicit în literatură pînă acum. Judecata lui Freud era evi- 
dent dictată de preocuparea sa teoretică pentru complexul 
de castrare, conform căruia la baza deviaţiilor stau fixarea sau 
regresia la stadii de dezvoltare psiho-sexuale anterioare, astfel 

încît angoasa de castrare constituie componenta centrală a 
fetișismului. 

Opinia tradiţională de bază a lui Kinsey se poate datora 
unei simple erori fatale de eșantionare. De exemplu, furtul 
compulsiv de obiecte lipsite de valoare intrinsecă pentru hoț, 
dar care au semnificaţie semiotică obsesivă — tratat în sexo- 
logie sub denumirea de „cleptofilie“ — are o ocurență apa- 
rent mai mare la femei decât la bărbaţi, dar conexiunea nu e 
totdeauna explicit recunoscută (vezi Zavitzianos 1971, care 
pune în legătură fetișismul feminin cu exhibiţionismul și clep- 
tomania). 

În plus, relatările de felul celei de mai jos nu sînt neobiș- 
nuite: „O tînără fată și-a trăit primul orgasm în timp ce se 
masturba și făcea ghem în mînă o bucată de catifea neagră. 
O dară adultă, catifeaua i-a devenit esenţială din punct de ve- 
dere sexual. Întreaga casăîi era decorată cu catifeaua preferată 
și nu s-a măritat decît pentru a face rost de bani ca să cumpere 
și mai multă catifea“ (Morris 1969: 169). În mod asemănă- 
tor, fixaţia Imeldei Marcos asupra celor 500 de furouri-su- 
tien și celor 2 700 de perechi de pantofi ai săi pare a fi un caz 
bine mediatizat care presupune însă ceva mai mult decît ba- 
nalul fetișism feminin. 

Copiii de ambele sexe se agaţă deseori de cîte un obiect — 
ca Linus și celebrul său pled. Un atare obiect poate fi corelat 
prin contiguitate cu un părinte sau cu ambientul material 
timpuriu al copilului mic. Potrivit unor psihiatri (Freedman 
și alții 1972: 637), aceasta este „o operaţie de securizare ce 
nu trebuie confundată cu fetișismul, în cazul căruia obiectul 
sexual normal e înlocuit cu altul“. Se afirmă mai departe în 
aceeași sursă că fetișismul de acest ultim tip „nu apare, după 
cît se cunoaște, în copilărie“. Dar această opinie se poate da- 
tora cramponării psihiatrilor de prejudecata că un fetiș, pen- 
tru a fi definit ca atare, trebuie neapărat să producă satisfacție 
sexuală genitală (socotită de obicei și ea ca „deviantă“ ) și că 
utilizarea obiectelor spre a produce un efect fetișist se ivește 

neapărat relativ tîrziu în adolescenţă. Cu toate acestea, unele 
obiecte pasagere din ambientul nemijlocit al copilului de la 
O dată mai timpurie pot fi, în cele din urmă, ridicate la sta- 
tutul de fetiș veritabil, astfel încît acesta pare încă o dată doar 
o chestiune de gradaţie (Sperling 1963, Roiphe 1973, Bem- 
porad și alții 1976). 

În treacăt, se cuvine să menţionăm aici un sindrom numit 
uneori „Pigmalionism“ și care se referă la un fetiș sub forma 
unei statui de femeie sau a unei păpuși de cauciuc de di- 
mensiuni umane. Din punct de vedere semiotic, un aseme- 
nea obiect ar constitui un index puternic colorat cu iconicitate, 
(Într-un grad mai redus, cazurile mai rare de fetișism al ta- 
tuajelor, după relatarea lui Weimann 1962, pot implica și 
indexuri iconice.) 

Alte fetișuri — ca de pildă inelele de logodnă cu diamant, 
banderolele pentru nunta de aur și inelele sau insignele școlare 
schimbate de către adolescenţi ca ocurenţi ai unor legături 
stabile (Money 1968: 63) — pot fi luate ca indexuri mascate, 
într-un sistem de referinţă erotic, cu o semnificație simbolică 
atotprezentă ș și larg percepută în cadrul unei culturi. Banii 
înșiși sau, într-o accepţie mai largă, proprietatea se transfor- 
mă, după cum se spune, în obiecte-fetiș capitaliste (Becker 
și Schorsch 1975 și Stratton 1987). 


Fetișul în semiotică 
Revin acum la o examinare mai atentă a fetișului ca problemă 
semiotică. După cum se poate spicui chiar din discuţia de 
pînă acum, este limpede că un fetiș este 

e un semn, și anume 


un semn predominant indexical; și, mai mult, el este 


e un semn indexical din specia metonimică, de obicei o 
sinecdocă pars pro toto; şi că 

* acest semn indexical este, de regulă, amestecat cu elemente 
deopotrivă iconice și simbolice în diverse proporţii, în 
funcţie de contextul utilizării sale. 


În ceea ce priveşte ultimul punct, o consecinţă impor- 
tantă a modelului semiotic al fetișului este că nu e necesar 
ca obiectul reprezentat să fie pe deplin prezent organismului 
înainte ca informaţia despre el să poată influența semioza 
internă ( „gândirea“ ) și induce ceea ce Peirce (7: 372) numea 
acţiune „gratificantă“ (gratific action). 

În altă terminologie, fetișul poate fi privit ca un model 
(aliquid), dar în asemenea măsură, încît acest simulacru e 
deseori mai puternic decît obiectul (z/iguo) căruia îi ţine 
Jocul (stat pro). Trimiterea lui (renvoi) amintește oarecum, 
ca eficacitate, pe cea a unei caricaturi în raport cu subiectul 
pe care îl reprezintă. Aceasta concordă cu ideea lui Morris 
(1969: 209) potrivit căreia arta caricaturii este pe de-a-ntre- 
gul absorbită de procesul exacerbării stimulilor. Trăsăturile 
exagerate din caricaturi sînt, de regulă, echivalenți supranor- 
mali ai trăsăturilor juvenile normale sau ai părţilor sexuale, 
ca sînii sau fesele femeii. 

După cum am văzut, termenul de „fetiș“ a fost folosit pînă 
acum mai cu seamă în domeniile antropologiei și psihiatriei 
(inclusiv, cu insistență specială, în cel al psihiatriei) și, într-o 
accepție mai restrânsă, mai focalizată — deși foarte extensiv — 
în studiile despre comportamentul sexual la oameni. Noţi- 
unea de „fetiș“ are de a face, în toate aceste concepţii, cu o 
întreţinere obsesivă a autoimaginii. 

După știința mea, pînă acum doar Christian Metz (1985) 
a reflectat asupra fetișului în termeni preponderent semiotici, 
dar chiar și el a făcut-o numai într-un mediu tehnic strict cir- 
cumscris, și anume în raport cu fotografia. Metz crede că, 
din cauza a două trăsături — dimensiunile relativ mici și po- 
sibilitatea unei contemplări vizuale care se poate prelungi — 
fotografia, în contrast cu lexicul cinematic, este mai potrivită 

sau are mai mari șanse să opereze ca un fetiș, cu alte cuvinte 
ca un element care semnifică deopotrivă pierderea („castra- 
rea simbolică“ freudiană, care este metaforică) și protecţia 
împotriva pierderii (care este metonimică). Voi lăsa totuși la 
o parte problema fotografiei-ca-fetiș, pe care Metz o core- 
lează ingenios cu moartea (sau frica de moarte) ș Și conversaţia 
(concretizată ca privire, ochire, examinare vizuală atentă). 
Aș prefera în schimb să trec în revistă pe scurt și să reflectez 
asupra implicaţiilor problemei etologice mai importante tra- 
tate în mod divers sub titluri ca „semnal/stimul supranor- 
mal“ sau „semn supraoptim“. 

Precizarea pe care doresc să o fac despre aceste semne 
a fost elegant surprinsă în celebrul aforism al lui Oscar Wilde 
(din A Woman of No Importance, actul al III-lea), „Nimic 
nu reușește ca excesul“, anticipat și el de versurile lui Shakes- 
peare: „Să sufli aurul, să faci alb crinul, / Să torni mireasmă 
peste viorea ... / Risipă este și trufie goală“ (Regele Ioan, 
4.2.11 și urm. [trad. de Dan Botta — n.t.]). 

Pe scurt, un semn este apreciat ca „supranormal“ cînd 
depășește un semn „normal“ prin eficiența sa ca declanșator 
(adică activarea comportamentului adecvat). Potrivit excelen- 
tei relatări a lui Guthrie (1976: 19) despre anatomia organe- 
lor și comportamentului social, așa-numitele semne supra- 
normale „apar sub forma unor organe sociale neobișnuit de 
mari, adică intensificînd puterea semnalizantă prin intensifi- 
carea amplitudinii semnalului“. Astfel, la anumite specii de 
animale, corniţele și coarnele sînt folosite ca o apreciere a ran- 
gului; ele, așadar, fie „cresc pînă la dimensiuni gigantice la 
masculii bătrîni, fie dezvoltă modificări specializate, precum 
umplerea spaţiului dintre vârfuri pentru a forma pale, spo- 
rind astfel efectul vizual de la distanță“. 

În special organele anale și genitale — tocmai acelea în 
jurul cărora omenirea acumulează atâtea tabuuri — tind să 
se modifice sub formă de organe semiotice din mai multe pri- 
cini: parţial, pentru că mamiferele, avînd, în genere, un aparat 

olfactiv bine dezvoltat, au tendinţa de a-și folosi fecalele și 
urina ca parte a comportamentului lor de semnalizare („cine 
a fost, unde și cînd 2“); și parţial, din cauza supratonalităţilor 
sexuale pe care le posedă căile urinare ale diferitelor mami- 
fere. Organele genitale au căpătat adesea o mare importanţă 
semiotică și s-au ritualizat într-un set de semne care vehicu- 
lează opoziții ca masculinitate/feminitate sau agresiune/su- 
punere, fiind totodată și elaborate sub forma unei ornamentaţii 
sociale specializate care este corelată rezidual cu rolul lor 
copulator ancestral. 

Fenomenul obiectului-stimul supranormal a fost deseori 
demonstrat în studiile despre comportamentul animal, în- 
deosebi într-o exemplară lucrare a lui Tinbergen și Perdeck 
(1950). Pe scurt, acești doi cercetători (printre alte realizări 
interesante) au descoperit că îţi poţi imagina un obiect-sti- 
mul supranormal constînd dintr-un model artificial în care 
unele aspecte semice sînt exagerate în raport cu obiectul na- 
tural. Un astfel de stimul supranormal a fost oferit de o an- 
drea roșie și lungă cu trei inele albe în vârf. În speţă, aceasta 
a fost mai eficientă decît capul și ciocul, naturalist contrafă- 
cute, ale unui pescăruș adult, pentru a provoca o reacție de 
deschidere a ciocurilor din partea puilor flămînzi. 

Trebuie remarcat de asemenea că, în experimente de felul 
acesta, forţa reacției la situaţia-stimul variază de la un context 
la altul, inclusiv cel al stării interne a animalelor care reac- 
ţionează. În faimosul experiment conceput pentru identifi- 
carea caracterelor-stimul importante în cazul ghidrinului sau 
peștelui-cu-ghimpi cu trei radii spinoase, eficiența maximă 
a expunerii unui abdomen roșu depinde de stadiul ciclului 
de creștere al respondentului și de împrejurarea dacă se află 
pe teritoriul său. 

Scriind despre pisicile domestice, etologul Leyhausen 
(1967) a observat că „obiectele de substituție“ pot deveni 
obiecte supranormale, ca atunci cînd o pisică sătulă se dis- 
trează cu un ghem de hîrtie într-un joc intens de-a prinselea, 

în timp ce șoareci perfect „adecvaţi“ ca pradă i se perindă 
zadarnic pe la nas. fe era atașamentele fetișiste consti- 
tuie un loc comun printre vertebrate — mai ales la mamifere, 
precum și la numeroase păsări. 

Aș susţine că fetișul este tocmai un semn supranormal, 
O „reacţie prost plasată“ (Lorenz 1971: 160), reprezentînd, 
dacă vreți — și, în fapt amplificînd printr-un proces de rituali- 
zare —, un anumit obiect natural, asupra căruia un individ 
s-a fixat preferenţial în locul obiectului propriu-zis. (Pentru 
un mecanism mai verosimil, vezi Leyhausen 1967.) Această 
definiţie necesită însă o considerabilă lărgire a conceptelor 
de fetiș și fetișism pentru a cuprinde estetismul erotic în ge- 
nere, ca și atașamentele pozitive care doar prin extensie in- 
terpretativă pot, eventual, să fie considerate erotice (de ex., 
moaștele de sfinţi sau vraja cu o labă de iepure). 

Asemenea ataşamente apar în mod firesc între copil și 
mamă și, iarăși, cînd copilul crește și se îndrăgostește de altă 
ființă umană. Atașamentul de un obiect-erotic sau un partener 
sexual, avînd ca rezultat o relaţie pe care cercetătorii compor- 
tamentului animal o numesc legătură-de- cuplu (pair-bonding), 
presupune în fapt un fetiș viu: obiectul-erotic este o pars pro 
toto în sensul că, să zicem, partenerul feminin ajunge să re- 
prezinte pe toate fiinţele feminine nubile. „Reacţiile estetice 
puternic sexuale la « trăsături frumoase » specifice ale corpu- 
lui masculin și feminin impun o atenţie deosebită“, deoarece 
acestea sînt provocate de caractere „care sînt indicatori ne- 
mijlociți ai funcțiilor sexuale hormonale“ (Lorenz 1971: 159). 
Lorenz dă în continuare numeroase exemple din artă și din 
modul de producere a unor atare „simulacre supraopti- 
male“, subliniind caracterele ce sînt exagerate în acest scop; 
alte cazuri sînt enumerate și discutate de Morris (1969). 

În această perspectivă, ceea ce în literatura eroticii și a 
sexologiei se numește atașament fetișist poate fi privit ca o 
formă de malamprentă. După cum scrie Morris (1969: 169): 
„Cei mai mulți dintre noi dezvoltă o legătură-de-cuplu pri- 

mară cu un membru al sexului opus ..., dar fetișistul, pu- 
ternic marcat de obiectul său sexual neobișnuit, tinde să păs- 
treze tăcerea asupra ciudatului său atașament ... Fetișistul 
„.. este izolat pînă la urmă de propria sa formă, înalt spe- 
cializată, de amprentă sexuală.“ 


8 
Semnele limbu 


Relaţia mutuală dintre semiotică și lingvistică trebuie con- 
cepută fie ca egalitară, fie ca ierarhică. Dacă relaţia este ierar- 
hică, sînt două posibilităţi: fie lingvistica e supraordonată, 
adică ea își subsumează semiotica; fie semiotica e supraor- 
donată, adicăi își subsumează lingvistica. Fiecare dintre aces- 
te trei conjungții a fost divers prezentată, dar numai cea de-a 
treia s-a bucurat de un sprijin consecvent. Primele două pot 
fi combătute pe scurt astfel. 

Ideea că semiotica și lingvistica sînt coegale este susţinută 
din raţiuni mai degrabă utilitare decît abstracte. Așa cum, 
de pildă, a formulat mustrător Metz ( 1974: 60): În teorie, 
lingvistica este doar o ramură a semioticii, dar în fapt se- 
miotica a fost creată din lingvistică ... În cea mai mare parte, 
semiotica rămîne abia să se constituie, în timp ce lingvisti- 
ca este deja foarte avansată. Există însă un ușor reviriment. 
Post-saussurienii ... au luat semiotica pe care a prefigurat-o 
Saussure și o transformă acum decis într-o disciplină trans- 
lingvistică. Și e foarte bine că o fac, deoarece fratele mai mare 
trebuie să-l ajute pe cel mai mic, nu invers.“ Din nefericire, 
argumentaţia lui Metz este plină de erori, cea mai gravă din- 
tre ele fiind cea istorică: semiotica nu a fost cîtuși de puțin 
creată pornind de la lingvistică, ci, cel mai probabil, pornind 
de la medicină, așa cum s-a arătat pe larg în capitolele ante- 
rioare, mai putîndu- se spune de asemenea că rădăcinile ei 
pătrund de fapt și mai adînc în analele umanităţii. Uneori 
însă metafora fraternă se bucură și de o consfinţire adminis- 


SEMNELE LIMBII 163 


trativă: astfel, Rice University, în 1982, a înfiinţat un Depar- 
tament de Lingvistică și Semiotică (Copeland 1984: X). 
S-ar putea ca Roland Barthes (1967: 11) să fie avocatul 
fără egal în apărarea poziţiei radicale potrivit căreia semio- 
logia (a/:2s semiotica) este doar „o parte a lingvisticii: mai 
precis ea este acea parte care acoperă marile unități semni- 
ficante ale discursului. Prin această răsturnare [a celebrei afir- 
maţii saussuriene, asupra căreia vom reveni mai jos], ne-am 
putea aștepta să fie adusă la lumină unitatea muncii de cer- 
cetare întreprinse actualmente în antropologie, sociologie, 
psihanaliză și stilistică în jurul conceptului de semnificaţie.“ 
Unul din comentatorii lui Barthes făcea următoarea obser- 
vaţie în legătură cu acest pasaj: „Chiar dacă limba ar fi sin- 
gura evidenţă de care ar dispune semiologii, aceasta nu ar 
însemna că semiologia este o parte a lingvisticii, după cum 
nici împrejurarea că istoricii se bizuie pe documente scrise 
nuface din istorie o parte a lingvisticii. Dar semiologii nu se 
pot bizui numai pe limbă; ei nu pot porni de la presupunerea 
că orice e numit este semnificativ și orice e nenumit este ne- 
semnificativ“ (Culler 1983: 73— 74). Părerea lui Prieto (1975: 
133) — „malgr€ Pattrait que peut exercer ce point de vue [adi- 
că cel al lui Barthes), je considere qu'il est insoutenable“ — 
este împărtășită de majoritatea semioticienilor și de alţii. Ast- 
fel, în acest capitol, voi încerca să văd cum privesc semioti- 
cienii și non-lingviștii semioza verbală și pe cea non-verbală. 


Studiul semnului verbal 


După cum se spune adeseori, subiectul semioticii este „co- 

municarea oricărui fel de mesaje“ “ (Jakobson 1974: 32) sau 
„schimbul oricărui fel de mesaje și sistemul de semne care 
stă la baza lor“ (Sebeok 1985: 1). Preocupările ei includ con- 
sideraţii despre modul cum sînt, succesiv, generate, codate, 
transmise, decodate și interpretate mesajele și felul cum toată 
această tranzacţie (semioză) are loc în funcţie de context. Alte 
întrebări gravitează în jurul problemelor de codare, filoge- 

neză și istorie, ontogeneză, pierdere a capacităţii semiozice 
(„asemasie“ ; vezi Sebeok 1979: 71), şi altele. Un mesaj este 
echivalent cu un șir de semne. lar semnele, după cum am vă- 
zut pe larg în cartea de faţă, sînt clasificabile după multe cri- 
terii (adesea parţial superpozabile): opoziţiile comune pot 
cuprinde semne subiective sau simptome versus semne obiec- 
tive; semne „dorite“ sau semnale vers4s semne „nedorite“ 
sau zgomote; semne versus simboluri (Maritain 1943, Cassi- 
rer 1944: 31, Alston 1967a); iconi versus indexuri și ambele 
opuse simbolurilor etc. Distincția cea mai nemijlocit adec- 
vată aici este însă cea dintre semne non-verbale (categoria 
nemarcată) versus semne verbale (categoria marcată). Aceas- 
tă diferenţiere — care plasează semiotica într-o poziţie supra- 
ordonată deopotrivă în raport cu lingvistica și cu disciplina 
prezumtivă lipsită pînă acum de o denumire globală uni- 
versal acceptată și care studiază semnele non-verbale — se 
bucură de o tradiţie foarte respectabilă atît printre filozofi 
cât și printre lingviști. 

Dezvoltarea timpurie a noţiunii de „semn verbal“ de la 
începuturile sale stoice a fost urmărită competent de Telegdi 
(1976: 267-305), dar pentru continuarea poveștii începînd 
din secolul al XVII-lea trebuie să o luăm de la capăt cu Locke. 
În capitolul concluziv de două pagini din Eseul său (1690: 
720-721 [1961: Il 330—331]), Locke a introdus în mod 
abrupt termenul semiotică (cu o neînsemnată variantă de 
pronunție), definind-o pe scurt ca „învăţătură a semnelor“ 
și explicînd că rolul ei „este să cerceteze natura semnelor de 
care se servește mintea pentru înțelegerea lucrurilor sau pen- 
tru a transmite cunoștințele sale altora“. Ceva mai departe 
în același paragraf, Locke continuă cu observaţia că „mai 
sînt necesare semne ale ide:lor noastre pentru a ni le putea 
comunica unii altora și pentru a ni le reaminti în folosul nos- 
tru. Oamenii au găsit că sunetele articulate sînt cele mai po- 
trivite și de aceea se folosesc de ele în mod obișnuit. Deci 
cercetarea ideilor și a cuvintelor nu este un lucru de disprețuit 

de către acela care ar vrea să privească cunoașterea umană 
în întreaga sa întindere.“ Această clasificare epistemologică 
a lui Locke se întemeiază, după cum arată corect Armstrong 
(1965: 380), „pe teoria specială a relaţiilor dintre /zcr4, idee 
și cuvînt“. Şi, cum spune Deely (1985: 309-310), acești ter- 
meni cheie, „cuvinte și idei“, sînt utilizaţi aici de către Locke 
în mod sinecdocţial; adică, prin cel dintii, el înțelege semne 
verbale, în sensul obișnuit de oricare și toate unităţile de 
limbă, iar pe ultimele le egalizează cu obiectele (1690: 47). 
În orice caz, în aceste scurte pasaje, Locke stabileşte două 
puncte: întîi, că „cuvintele“ sau semnele verbale nu consti- 
tuie decît o clasă de semne; dar că, în al doilea rînd, pentru 
oameni tocmai această clasă e cea privilegiată. 

Filozoful alsacian Lambert, puternic influenţat de către 
Locke, și-a publicat bine conceputa Semiotik (1764) cu vreo 
trei sferturi de veac mai tîrziu, consacrînd primul dintre cele 
zece capitole ale ei unor tipuri de semne diferite de cele ver- 
bale, deși restul monografiei sale se ocupă de limbă. 

Însemnătatea pe care o acorda Peirce propriei sale doc- 
trine despre semne este pregnant ilustrată de un faimos citat 
dintr-o scrisoare către lady Welby, la 23 decembrie 1908: 
„Află că din ziua în care, pe la vârsta de doisprezece sau trei- 
sprezece ani, am luat în mînă, în camera fratelui meu mai mare, 
un exemplar din Logica lui Whately și l-am întrebat ce este 
logica ş și, după ce mi-a dat un răspuns simplu, m-am întins 
pe jos și m-am cufundat în ea, nu am mai fost capabil să stu- 
diez nimic — matematică, etică, metafizică, gravitație, ter- 
modinamică, optică, chimie, anatomie comparată, psihologie, 
fonetică, economie, istoria ştiinţelor, whist, bărbaţi, femei, 
vin, metrologie, altfel decît ca un studiu de semiotică“ (Hard- 
wick 1977: 85-86). Putem introduce cu toată încrederea și 
„fonetica“ în acest catalog ca oparspro toto pentru ceea ce, 
altundeva (1: 271 ), Peirce atesta ca „vasta și splendid dezvol- 
tata știință a lingvisticii“. 


166 SEMNELE: O INTRODUCERE ÎN SEMIOTICĂ 


Printre filozofi, Charles Morris (1946: 220-223, 1964: 
60-62) pare a fi fost cel mai circumspect în privinţa legă- 
turilor dintre semiotică și lingvistică. Sugestia pe care a fă- 
cut-o în 1946 (Morris 1946: 221) și pe care mi-o amintesc bine 
de la seminariile lui, pe care le frecventasem cu șase ani mai 
devreme, era că semiotica trebuie să furnizeze „metalimbajul 
pentru lingvistică“ și că, astfel, ar fi de dorit ca terminologia 
lingvisticii să fie definită în termeni semiotici. „Realizarea 
acestui program în mod consecvent și amănunțit ar însemna 
apariţia unei științe a lingvisticii fundamentate semiotic.“ Des- 
tul de ciudat, dorinţa lui Morris s-a înfăptuit oarecum la patru 
ani după moartea lui, cînd Shapiro (1983: IX) a făcut o seri- 
oasă „încercare de a întemeia o lingvistică peirceiană ... după 
direcţiile sugerate de semeiotica lui Peirce în contextul în- 
tregii sale filozofii“. Se pare însă că încercarea aceasta a dat 
greș, căci ea a fost fie ignorată de cercetători importanţi activi 
în lingvistica contemporană, fie condamnată de alți specia- 
liști în Peirce (Walther 1984: 117). Garver (1986: 74) a apre- 
ciat varianta de semiotică a lui Shapiro drept „eronată, chiar 
și dintr-un punct de vedere peirceian“. (În realitate, aborda- 
rea lui Shapiro a fost anticipată de alți cîțiva lingviști, printre 
care mai cu seamă Uriel Weinreich și Raimo Antilla, dar aces- 
te tratări ale datelor lingvistice într-un cadru puternic semio- 
tic, după cum ne reamintește, pe un ton atenuant caracteristic, 
Rauch [1987, passim], „nu au revoluţionat nici măcar meto- 
dologia lingvistică.“) 

Lingvistica, preciza Carnap (1942: 13), „este partea em- 
pirică și descriptivă a semioticii (limbilor vorbite sau scrise)“. 
Morris a dezvoltat propoziţia lui Carnap introducînd noți- 
unea foarte generală de /ansign-system („sistem-limbsemn“), 
aplicabilă nu numai limbilor vorbite sau scrise, ci și matema- 
ticii și logicii simbolice „și poate și artelor“ (Morris 1964: 
60), observînd că se admite în genere (dar îi menţionează nu- 
mai pe Hjelmslev, Bloomfield și Greenberg) „că lingvistica 
este o parte a semioticii“ (1946: 62). Propunerea lui de a în- 

locui cuvîntul „limbă“ cu „sistem-limbsemn“ (1946: 36) îm- 
preună cu alte inovaţii terminologice asociate, s-a dovedit 
născută moartă; a avut însă dreptate cînd a remarcat că majo- 
ritatea lingviștilor care au reflectat cît de cât asupra subiec- 
tului își privesc disciplina ca pe o parte a semioticii. Printre 
lingviștii care împărtășesc această convingere, cel dintîi dis- 
cutat e de obicei Saussure. 

Saussure, care folosea cuvîntul semiologie mai curînd decât 
semiotică — și uneori sinonimul francez, mai adecvat, dar nici- 
odată consacrat, signologie —, pare a fi consacrat foarte puţin 
timp în cursurile sale acestei situări a lingvisticii. Un pasaj 
compact, dar respectat și influent, sună după cum urmează: 


Limba este o instituţie socială; ea se deosebește însă prin mai multe 
trăsături de alte instituţii politice, juridice etc. Pentru a-i înțelege natura 
specială, trebuie să luăm în considerare un nou ordin de fapte. 

Limba este un sistem de semne [cf. Locke!] care exprimă idei și, 
prin aceasta, comparabil cu scrisul, cu alfabetul surdo-muţilor, cu 
riturile simbolice, cu formele de politețe, cu semnalele militare etc. 
etc. Ea nu este decît cel mai important dintre aceste sisteme. 

Se poate concepe, așadar, o știință care studiază viața semnelor 
în sînul vieții sociale; ea ar constitui o parte a psihologiei sociale și, 
prin urmare, a psihologiei generale; o vom numi semiologie (de la 
grecescul semeion, „semn“ ). Ea ne-ar învăţa în ce constau semnele, 
ce legi le guvernează. De vreme ce ea încă nu există, nu putem spune 
ce anume va fi; dar ea are dreptul la existență, locul ei este dinainte 
hotărît. Lingvistica nu e decît o parte a acestei științe generale, legile 
pe care le va descoperi semiologia îi vor fi aplicabile lingvisticii, iar 
aceasta va fi anexată unui domeniu bine definit în ansamblul faptelor 
omenești. 


S-au făcut după aceea mai multe tentative de a pune în 
practică implicaţiile programului lui Saussure, primul dintre 
ele fiind judicioasa — și prea îndelung neglijata — încercare 
a lui Buyssens (1943: 31), care a considerat ca de la sine înţe- 
les că „seul le point de vue s&miologique permet de determi- 
ner scientifiquement l'objet de la linguistique“. Principiului 

formulat aici și potrivit căruia problemele lingvistice „sînt 
înainte de toate semiologice“ și „vom simţi nevoia de a le gru- 
pa în semiologie și de a le explica prin legile acestei științe“ 
(Saussure 1967: 16-17), mai trebuie să-i alăturăm încă unul, 
și anume că lingvistica, în viziunea lui Saussure, era menită 
să servească drept model („le patron general“) pentru se- 
miologie (sau semiotică). Această formulă, fiindcă veni vor- 
ba, s-a dovedit a fi fost total greșit înţeleasă și a dus în mod 
fatal pe căi greșite eforturile de cercetare, bunăoară, în do- 
menii adiacente precum „kinesica“ i 

Sapir (1929: 211) a văzut și el faptele lingvistice ca „for- 
me specializate ale comportamentului simbolic“ și a menţio- 
nat printre „procesele comunicative primare ale societăţii ... 
limba: gestul în cel mai larg sens al său; imitaţia comporta- 
mentului public; și un mare și insuficient definit grup de pro- 
cese implicite care se dezvoltă din comportamentul public 
și la care ne-am putea referi în mod vag ca la « sugestia soci- 
ală >“. Adăuga apoi că „limba este procesul comunicațional 
prin excelenţă în oricare dintre societăţile cunoscute“  (Sapir 
1931: 78-79). Nu a folosit î însă, după ș știința mea, nici un 
termen din familia „semioticii“. 

Gardiner (1932: 85) observă că „cercetătorul teoriei lingvis- 
tice ... tratează enunţurile doar ca instrumente de comuni- 
dație, ca semne semnificante. Interesul său îl constituie, în 
fapt, ceea ce a fost în mod divers numit semasiologie, sig- 
nifică sau semnatică. Este un cîmp larg și, cînd este corect 
înţeles, el îmbrățișează întreg domeniul gramaticii și al le- 
xicologiei deopotrivă.“ Aici ar trebui menţionată, de ase- 
menea, aserţiunea lui Bloomfield (1939: 225) că „lingvistica 
este principalul colaborator al semioticii“; și cea a lui Wein- 
reich (1968: 164) că „cercetarea specializată a limbii naturale 
umane [sic] — fenomenul semiotic prin excelenţă — consti- 
tuie lingvistica“. Spre a rotunji asemenea sentinţe aforistice, 
am putea cita în încheiere interpretarea lui Greimas și Courtes 
despre ceea ce este lingvistica: aceasta, susţin ei, „ar putea fi 

definită precum studiul științific al limbii ca sistem semiotic“ 
(vezi mai departe Mounin 1970). 

Se cuvin remarcate contribuţiile a două figuri majore din 
lingvistica secolului al XX-lea: cea a lui Hjelmslev (Trabant 
1981) — care a fost puternic influenţat de Saussure — și cea 
a lui Jakobson — care a fost de asemenea saturat de Saussure, 
dar în mult mai mare măsură determinat de Peirce. Greimas 
și Courtes (1982: 288), ignorînd total istoria, au proclamat 
că Hjelmslev „a fost primul care a propus o teorie semiotică 
coerentă“, exagerare nechibzuită prin care au vrut pesemne 
să spună doar că el a considerat semiotica drept „o ierarhie 

. înzestrată cu un dublu mod de existență, paradigmatică 
și sintagmatică ... și a dotat-o cu cel puţin două planuri de 
articulare — expresia și conţinutul“. Apoi, sistemele semio- 
tice naturale, în concepţia lui Hjelmslev, cuprind limbile natu- 
rale. După cum spune Eco (1984: 14), definiţia lui Hjelmslev 
poate fi luată într-adevăr „drept o dezvoltare mai riguroasă 
a conceptului saussurian“, e însă la fel de adevărat că pro- 
gramul său pentru semiotică „anunţat cu atîta convingere 
nu a fost niciodată pus în practică cu succes în nici un dome- 
niu al științei“ (Sebeok 1985: 13). Chiar și Trabant (1981: 
149) recunoaște că teoria lui Hjelmslev nu are virtual nici un 
impact, chiar dacă încearcă să-i demonstreze originalitatea 
în dezvoltarea lingvisticii moderne prin singura sa iniţiativă 
parţial reușită de a o fi combinat cu semiotica generală. 

Contribuţia lui Jakobson la doctrina semnelor a fost în 
toate privinţele la fel de penetrantă ca și cea a lui Hjelmslev, 
chiar dacă este mai puţin direct indentificabilă (ea e prezen- 
tată convingător $ și detaliat în Eco 1977). Jakobson (1974: 32) 
a fost de aceeași părere cu alți lingviști că „dintre aceste două 
științe despre om“, și anume semiotica și lingvistica, „cea din 
urmă are o sferă mai redusă“, limitîndu-se la comunicarea 
mesajelor verbale, „Și totuși, pe de altă parte, orice comuni- 
care umană de mesaje non-verbale presupune un circuit de 
mesaje verbale, fără implicaţia contrară“. Punctul cel mai re- 

levant pentru materia discutată aici estecă ela desfășurat o 
ierarhie mult mai cuprinzătoare $ și multistratificată a „disci- 
plinelor comunicării“. (În acest sens, el perfecționa de fapt 
o schemă avansată iniţial de L&vi-Strauss 1958: 95.) Potrivit 
acestei concepții mai largi, î în orice societate (umană) comuni- 
carea acţionează pe trei niveluri: „schimb de mesaje, schimb 
de utilităţi (şi anume bunuri și servicii) și schimb de femei 
(sau, poate, într-o formulare mai generalizantă, schimb de 
parteneri). Prin urmare, lingvistica (împreună cu alte disci- 
pline semiotice), economia și, în sfîrșit, studiile despre ru- 
denie și căsătorie « abordează aceleași tipuri de probleme pe 
diferite niveluri strategice și aparţin cu adevărat aceluiași 
domeniu » ... Toate aceste niveluri de comunicare atribuie 
limbii un rol fundamental.“ 

După mine, ceea ce viciază acest proiect este faptul că 
el nu e destul de universal; în speţă, uită să ia în considerare 
mai multe diviziuni fundamentale ce ţin de biosemiotică sau 
biocomunicaţie (Tembrock 1971), cum ar fi endosemiotica 
(TI. von Uexkiill, ed., 1980: 291), zoosemiotica (Sebeok 
1963), fitosemiotica (Krampen 1981) etc., în nici una dintre 
acestea limba — o propensiune genospecifică a lui F/omo — 
nu joacă nici un fel de rol. Pe scurt, chiar dacă tratează ele- 
gant compartimentele din „semiotica culturii“, această sche- 
mă nu izbutește să facă loc și celor ce ţin de domeniile mult 
mai ample ale „semioticii naturii“ în interiorul căreia sînt în- 
globate și toate cele precedente. Dacă semiotica vrea într-a- 
devăr să rămînă „știința sistemelor semice comunicaţionale“, 
semiotica nu face faţă imensei responsabilităţi de a face sin- 
teza dintre lingvistică și „cercetarea asupra comportamen- 
tului animal, și îndeosebi sistemele de semnalizare și multe 
altele“ (Lekomcev 1977: 39). 

În general vorbind, gramaticienii generativi nu au dat nici 
o atenţie semioticii, deși Chomsky (1980: 253) face totuși 
aluzie la o „știință a semiologiei“ în cadrul căreia, spune el, 
„e tentant să stabilim o analogie ... cu regulile gramaticale, 

care leagă între ele diverse niveluri ale reprezentării lingvis- 
tice“. O atare știință, adaugă el, „nu se poate afla mult dincolo 
de orizonturile investigaţiei curente“, notînd „unele încer- 
cări de sinteză generală“. Compatibilitatea dintre teoria lui 
Chomsky și concepţiile semiotice despre funcţia simbolică 
rămîne de explorat, dar ea își va găsi probabil explicaţia atunci 
cînd ambele vor putea fi integrate în structura unei științe 
cognitive mai cuprinzătoare. 


Producţia de semne verbale 
și non-verbale 


Consideraţiile lui Jakob von Uexkull (1982: 4—6) despre re- 
laţia dintre procesele semice ale naturii și ale limbii oferă un 
cadru fertil pentru examinarea producţiei de semne verbale 
și non-verbale. Distincția dintre cod şi mesaj sau, în sens 
mai restrîns, dintre langue și parole, corespunde distincţiei 
făcute de către von Uexkull între „planul activ“ și „expe- 
rienţa concretă de viaţă“. Despre plan, el scria: „Mintea noas- 
tră posedă un plan interior care se revelează doar în momentul 
cînd începe să fie activ. Așadar, trebuie să observăm mintea 
în perioada în care primește și prelucrează impresii conform 
activităţii sale.“ Sau: „Forma nu e niciodată altceva decît pro- 
dusul unui plan întipărit în materia indiferentă care ar fi pu- 
tut lua tot atît de bine și altă formă.“ Să nu uităm că acest 
mare inovator în biologia teoretică nu auzise niciodată de 
contemporanii săi mai vârstnici, Peirce și Saussure. 
Studiul cuprinzător al semnelor și sistemelor de semne, 
fie ele verbale sau non-verbale, pretinde deopotrivă abordări 
sincronice (structurale și funcționale) și aplicarea perspec- 
tivelor diacronice (de dezvoltare sau ontogenetice și evolu- 
tive sau filogenetice —Sebeok 1979: 27-34, 57-60; și 1985: 
26-45). Cît despre ontogenia semiozei la specia noastră, e 
absolut limpede că sistemele multiple de semne non-verbale 
sînt „gata montate“ în comportamentul oricărui nou-născut 
normal ; această înzestrare semiozică iniţială le dă copiilor 

posibilitatea de a supravieţui și totodată de a dobîndi și a-și 
compune o cunoaștere operativă a lumii lor (Umwelt) înainte 
de a dobîndi semnele verbale (vezi, de exemplu, Bullowa 1979 
în Bruner 1983). Ceea ce nu trebuie să pierdem din vedere 
este că sistemele semice non-verbale nu se atrofiază nicide- 
cum (deși, firește, pot fi alterate) în trecerea către vârsta adultă 
și bătrîneţe. Cu alte cuvinte, cele două repertorii — cel cro- 
nologic anterior și cel mult, mult mai tînăr — devin și rămîn 
profund întreţesute, completîndu-se și suplimentîndu-se re- 
ciproc de-a lungul fiecărei vieţi umane individuale. Această 
întemeiere pe două moduri semiotice independente, dar sub- 
til întreţesute — calificate uneori ca zoosemiotic și antropo- 
semiotic — reprezintă elementul distinctiv hominoid mai 
degrabă decît simpla propensiune lingvistică ce ne caracteri- 
zează specia. 

Cînd ajungem la chestiuni de flogenie, eu unul am afirmat 
întotdeauna că apariţia vieţii pe pămînt, acum vreo 3,5 mi- 
liarde de ani, coincide cu nașterea semiozei. Știința vieţii și 
știința semnelor se implică astfel mutual una pe cealaltă. Am 
susţinut de asemenea că derivarea limbii din orice sistem ani- 
mal de comunicare este un exerciţiu absolut inutil, deoarece 
limba nu s-a dezvoltat pentru a sluji exigenţele comunica- 
ționale. Ea s-a dezvoltat, după cum vom vedea în capitolul 
următor, ca un dispozitiv de modelare extrem de sofisticat, 
în sensul conceptului de Umweltlebre al lui von Uexkiill, 
așa cum a fost prezentat, de exemplu, în 1982 (vezi și Lot- 
man 1977), cu certitudine prezent — adică limba-ca-sistem- 
de-modelare, nu vorbirea-ca-instrument-de-comunicare — 
la Homo habilis. Acest membru ancestral al genului nostru 
a apărut, oarecum brusc, acum doar vreo două milioane de 
ani. Limba, care a fost o adaptare evolutivă în cadrul genu- 
lui, a fost în cele din urmă „exaptată“ (Gould și Vrba 1982) 
la specia Homo sapiens acum abia trei sute de mii de ani 
sub forma vorbirii. De atît de mult timp au avut nevoie abi- 
litățile de codificare ale lui F/omo sapiens spre a fi acordate 

fin cu abilităţile de decodificare corespunzătoare ale speciei 
noastre. De notat că semioza verbală, ca și în ontogenia uma- 
nă, nu a înlocuit nicidecum străvechile și feluritele manifes- 
tări non-verbale, din motive care au fost precizate și elucidate 
de către Bateson (în Sebeok 1968: 614): 


[Decăderea] organelor și abilităţilor sub presiunea substituţiei evolu- 
tive reprezintă un fenomen sistemic necesar și inevitabil. Dacă, așa- 
dar, limbajul verbal ar fi în orice caz o substituție evolutivă a comunicării 
prin mijloace [non-verbale] ..., ar fi fost de așteptat ca vechile ... sis- 
teme să fi suferit o decădere învederată. E limpede că nu au suferit-o. 
Ci mai degrabă [utilizările semnelor non-verbale] ale oamenilor au 
devenit mai bogate și mai complexe, iar [comunicarea] non-verbală 
a înflorit o dată cu evoluţia limbajului verbal. 


Pe scurt, o mare parte a opiniei specializate susţine că 
lingvistica e o ramură structural mai degrabă decît funcţional 
autonomă a semioticii, restul acesteia cuprinzând o largă va- 
rietate de sisteme non-verbale de semnificare și comunicaţie 
care, la oameni, înfloresc simultan cu cea dintii, corelate re- 
ciproc. În secţiunea temporală longitudinală, atît în viața 
organismelor, cât și în vieţile bărbaților și femeilor, semioza 
non-verbală se bucură de o prioritate substanţială. Studiile 
despre felul anume cum se combină și se modifică reciproc 
în comunitățile noastre lingvistice multiforme semnele ver- 
bale și cele non-verbale trebuie să fie în continuare întreprin- 
se prin colaborarea dintre lingviști și alți semioticieni. 

Toate fiinţele vii interacționează prin intermediul schim- 
burilor de mesaje non- -verbale. Oamenii adulți normali inter- 
acţionează deopotrivă prin schimburi de mesaje non-verbale 
și verbale. Deși acestea din urmă, și anume limba, constituie 
o structură semiautonomă, ea se află înglobată într-o ma- 
trice labirintică de alte varietăţi de tipare semiotice utilizate 
printre noi și moștenite în chip variat de la strămoșii noștri 
animali. „De vreme ce“, așa cum sublinia Jakobson (1974: 
39), „mesajele verbale analizate de lingviști sînt în legătură 

cu comunicarea mesajelor non-verbale“ și deoarece, după 
cum sublinia Benveniste (1971: 14), „limba este și ea umană; 
ea e punctul de interacţiune dintre viaţa mentală și culturală 
la om“, învățarea eficientă a limbii trebuie privită ca o străda- 
nie în direcția numită de Morris (1946: 353-354) „semiotica 
aplicată [care] utilizează cunoștințele despre semne în vede- 
rea atingerii unor scopuri i felurite“. Întrebarea pe care aș dori 
să o pun din nouaici (ridicată în Sebeok 1985: 179) este urmă- 
toarea: „Dacă, așa cum se și întîmplă, cheltuim volume incal- 
culabile de energie, timp și bani ca să le inculcăm copiilor și 
adulților o gamă întreagă de competenţe în materie de limbi 
străine, de ce oare abilităţile gesticulatorii străine indisolubil 
paralele sînt total și universal neglijate, mai cu seamă cînd 
ne gîndim că și lingviștii sînt pe deplin conștienți de faptul 
că ceea ce s-a numit pachetul comunicaţional total, « compa- 
rabil cel mai bine cu un cablu coaxial care vehiculează mai 
multe mesaje în același timp », este un simil deloc exagerat?“ 
Cînd am pus pentru prima dată această întrebare, mai 
precis în 1975, existau foarte puţine materiale pentru pre- 
darea abilităzilor gesticulatorii străine; cele disponibile se 
limitau la franceză și spaniolă (iberică și columbiană). As- 
tăzi situaţia s-a ameliorat, nu însă foarte mult. Impactul com- 
portamentului non-verbal asupra predării limbilor străine 
a fost examinat de Ward și von Raffler-Engel (1980: 287-304), 
dar încercarea lor descria rezultatele unui experiment ex- 
trem de modest. Începînd de la finele deceniului 1970, Cen- 
trul de cercetări pentru Studii Lingyvistice și Semiotice de la 
Indiana University a început să acorde acestei evidente pe- 
nurii de materiale o anumită atenţie preliminară (proiectul 
a fost descris la Johnson 1979 și la Wintsch 1979). Johnson 
a alcătuit și un manual de comunicare non-verbală pentru 
profesorii de japoneză, însoţit de un film de o jumătate de 
oră, larg utilizat, în care japonezi nativi execută gesturi spe- 
cifice și interacțiuni situaţionale (vezi și Tsuda 1984). Johnson 
a întocmit și un manual corespunzător pentru profesorii de 

arabă din zona Golfului Persic. Harrison (1983) a publicat 
un manual paralel care compară comportamentul social bra- 
zilian și cel nord-american, iar Rector și Trinta (1985) au dat 
un manual ilustrat despre comunicarea non-verbală, adică 
gesticulaţie, și în Brazilia. Toate acestea nu pot fi socotite 
însă decît ca un simplu început într-o acțiune care trebuie 
universal realizată, mai cu seamă prin editarea unor mijloace 
auxiliare vizuale indispensabile. 


9 
Limba ca sistem de modelare primar? 


Expresia „sistem de modelare primar“ — cuplată, de regulă, 
cu conceptul complementar „sistem de modelare secundar“, 
care îi accentuează caracterul derivat în raport cu limba na- 
turală — este centrală în semiotica rusă a școlii de la Moscova- 
Tartu încă din 1962, cînd a fost propus de Zalizniak, Ivanov 
și Toporov (vezi Lucid 1977: 47-58 și Rudy 1986). În 1974 
am interpretat conceptul inferat — după ce îmi verificasem 
nivelul provizoriu de înţelegere, cu prilejul unei conferințe 
la Universitatea din Tartu în august 1970, cu profesorul Iva- 
nov — după cum urmează: „Noţiunea de sistem de mode- 
lare secundar, în sens larg, se referă la un model ideologic 
al lumii în care mediul se află în relaţie mutuală cu alt sistem, 
cum ar fi un organism individual, o colectivitate, un calcu- 
lator etc., și unde reflecţia sa funcţionează ca un control pen- 
tru modul total de comunicare al acestui sistem. Un model 
al lumii constituie astfel un program pentru comportamen- 
tul individului, al colectivităţii, al mașinii etc., de vreme ce 
el își definește atît alegerea operaţiilor, cât și cesulile ȘI mo- 
tivaţiile subiacente. Modelul lumii poate fi actualizat în di- 
verse forme ale comportamentului uman și ale produselor 
sale, inclusiv textele lingvistice — de aici accentul pe artele 
verbale —, instituțiile sociale, mișcările civilizatorii ș.a.m.d. 
Deși Ivanov, binevoitor, s-a declarat de acord la vremea res- 
pectivă cu formularea mea ad-hoc, aceasta, privită retrospec- 
tiv, mi se pare că cere precizări suplimentare. Prin urmare, 
scopul acestui capitol final este de a se concentra asupra sis- 
temului de modelare prin excelenţă uman — limbajul verbal. 

Definiţia canonică a sistemului de modelare a fost elaborată 
de Lotman în 1967 (Lucid 1977: 7) ca „structură de elemente 
și reguli destinate combinării lor și care se află într-o stare 
de analogie stabilă cu întreaga sferă a unui obiect de cunoaș- 
tere, intuire sau reglare. Prin urmare sistemul de modelare 
poate fi privit ca o limbă. Sistemele care au la bază o limbă 
naturală și care dobîndesc suprastructuri suplimentare, creînd 
astfel limbaje de nivel secund, pot fi numite în mod adecvat 
sisteme de modelare secundare.“ Limba naturală, pe scurt, 
este poziționată ca infrastructura primară sau de bază pen- 
tru toate celelalte sisteme semice umane; și acestea din urmă 
— cum ar fi mitul sau religia — sînt considerate a fi supra- 
structuri rezultante construite pe baza celor dintii. În 1971 
Lotman și Uspenski (în engleză 1978) şi-au elaborat teza 
despre studiul semiotic al culturii, cu observaţia că, în sche- 
ma lor, limba este văzută ca îndeplinind o funcţie comuni- 
caţională specifică prin aceea că înzestrează colectivitatea cu 
o prezumție de comunicabilitate. 

O chestiune subiacentă vizează, în chip mai general, con- 
ceptul de „model“ — care este în esenţă o analogie reductivă 
și, ca atare, un fel de icon — și aplicaţiile sale, dacă e cazul, 
ca pe un termentehnic în semiotica non-verbalului și a ver- 
balului în special. E, desigur, o apelaţiune la modă în literatura 
și filozofia științei, unde a căpătat însă numeroase conotaţii 
diferite. Unele dintre cele mai importante — mai cu seamă 
în logică, matematică și fizică — sînt incitant discutate de 
Hesse (1967). 

Singura discuţie consemnată despre modelele lingvistice 
de care am cunoștință a avut loc la Congresul internațional 
de logică, metodologie și filozofie a științei din 1960, cu par- 
ticiparea (printre alţii) a lui Bar- Hillel ȘI Chomsky. Actele 
congresului includ o foarte utilă, deși neglijată, contribuţie 
a lui Yuen Ren Chao, care observă corect că, „în timp ce ter- 
menul de « model » este relativ nou în lingvistică ... utiliza- 

rea a ceea ce putem privi în chip rezonabil ca modele e la 
fel de veche ca și studiul limbii“ (Chao 1962: 558; pentru 
referinţe ulterioare, vezi Welte 1974: 1: 386-387, Stewart 
1976, Koch 1986). Chao susţine că cea mai timpurie men- 
țiune despre modele în lingvistică a fost făcută în 1944 de 
Z.S. Harris. Termenul a fost folosit apoi tot mai frecvent, dar 
într-o derutantă varietate de accepţiuni: Chao enumeră nu 
mai puţin de treizeci de sinonime sau sintagme mai mult sau 
mai puţin echivalente cu „model“ de-a lungul celor paispre- 
zece ani pe care i-a monitorizat. Nici unul dintre acestea nu 
pare a fi conform cu sau a dispune de sfera utilizărilor noţi- 
unii de „model“ din tradiţia rusească. 

Cîteva modele de semioză din secolul al XX-lea ante- 
rioare lui Chao și de după el sînt ilustrate de următoarele 
scheme grafice, un eșantion modest ales aproape întîmplător 
dintr-un număr mult mai mare (Fiske 1982). E de notat și 
faptul că aceste modele sînt, toate, mai mult sau mai puţin, 
legate intertextual unele de altele: configuratorii lor au fost 
la curent cu modelele anterioare și interpretările date de ei 
acestor modele au fost repoziţionate în lumina fiecărui mo- 
del ulterior. 

Această „diagramă accesibilă a simbolului, referinței și 
referentului“ a fost creată în anii 1920 de către Ogden și 
Richards (1923: 11): 


GÎNDIRE SAU REFERINŢĂ 







CORECTĂ: ADECVATĂ: 


Se referă la 
(alte relaţii cauzale) 


Simbolizează 
(relație cauzală) 


SIMBOL Ţine loc de (relaţie atribuită) REFERENT 
“ADEVĂRATĂ 

În Europa, următorul „model organon“ al limbii creat de 
Buhler (1934: 28) s-a bucurat de o largă influență după 1935: 


Gegenstănde und Sachverhalre 








Empfânger 


Diagrama schematică de flux a lui Shannon și Weaver 
(1949: 5), reprezentînd un sistem general de comunicație, 
a devenit de-a dreptul clasică și continuă să fie copiată cu tot 
soiul de variaţii, întrucît este valoroasă euristic și sugerează 
modalităţi de explicare a teoriei incluse în ea: 






Sursă de | i 
informaţie  'Transmiţător Receptor Destinaţie 
Mesaj Semnal Semnal Mesaj 


primit 


Sursă de 
zgomot 

La începutul anilor 1960, am încercat (1972a: 14) să de- 
scriu cu ajutorul unui triunghi Morley relaţiile dintre mode- 
lul lu: Biihler și schema teoretico-informaţională mai 
cuprinzătoare a lui Jakobson (1960: 253, 257) cu șase 
factori constitutivi, fiecare din ei fiind poziţionat pentru a 
determina o funcție diferită a limbii; aceasta, la rîndul său, 
era influenţată de modelul lui Shannon și Weaver: 


IV. Canal 









III. 
Designaţie 


V. Mesaj VI. Cod 


Chao nu insistă asupra vederilor sale, e însă limpede că, 
dacă și le-ar fi dezvoltat, ele ar fi reflectat principiile semio- 
tice comune prin schimbarea parităţii lor. Ce spune el este 
că, în modelul modelelor elaborat de el, „există lucruri și 
modele ale lucrurilor, acestea din urmă fiind tot lucruri, dar 
utilizate într-o manieră aparte“ (1962: 564). Astăzi am spune 
însă mai degrabă că există obiecte și semne ale obiectelor, 
cele dintii fiind tot semne, dar utilizate într-o manieră aparte. 

Chao dă apoi acest exemplu: „Dacă luăm două lucruri 
la întîmplare, să zicem verze și regi, şi facem, să zicem, dintr-o 

varză modelul unui rege, nu e posibil ca multe adevăruri de- 
spre unul să fie adevăruri și despre celălalt, deși în mod obiș- 
nuit nu se ajunge la zero, de ex. ambele sînt sau pot fi lucruri 
vii etc., dar modelitatea verzelor în raport cu regii e foarte 
scăzută.“ 

Totul poate fi reformulat în idiom semiotic standard după 
cum urmează: O varză (aliquid) ţine locul unui rege (a/1quo). 
Dacă este probabil că mult din ceea ce e adevărat despre unul 
(adică despre semnul „varză“ ) este adevărat și despre celă- 
alt (adică despre obiectul „rege“ ), atunci am putea pesemne 
dezvolta, cu Peirce (2: 257), că varza tinde să fie un „sinsemn 
dicent“, implicînd deopotrivă „un sinsemn iconic pentru a 
încorpora informaţia și un sinsemn indexical rematic pentru 
a indica obiectul la care se referă informaţia“. Dacă însă foarte 
puţin despre unul este adevărat și despre celălalt (chiar dacă 
nu zero), am putea spune, tot cu Peirce (2: 261) că varza tin- 
de să fie un simbol rematic sau o remă simbolică, ca nume 
comun. În versiunea semiozei mult simplificată propusă de 
Jakobson (1980: 11, 22), s-ar putea spune că un model M, 
o varză, funcţionează ca un renvoi al lucrului T, un rege, 
și această trimitere ar putea, în virtutea unei similarități efec- 
tive, să fie iconică — în definitiv, așa cum ne-a învăţat Morris, 
iconicitatea este „o chestiune de gradaţie“. Sau, în virtutea 
unei contiguităţi atribuite, convenţionale și obișnuite, tri- 
miterea ar putea fi simbolică, în bună măsură cum, pentru 
cîinele experimental din paradigma pavloviană, sunetul unui 
metronom devenea un simbol arbitrar cuplat (adică un reflex 
condiţionat) pentru hrană consistentă. 


Modelul lui Uexkiill vizitat a doua oară 


Concepţiile rusești despre modele și sisteme de modelare sînt 
evident mult îndatorate teoriei despre semnificaţie a lui Jakob 
von Uexkiill (Gipper 1963, Sebeok 1979) dezvoltate la Ham- 
burg în timpul primelor decade ale secolului al XX-lea, de 
către acest mare biolog, într-o serie de contribuţii pătrun- 

zătoare, chiar dacă sinuoase, la semiotică. Stepanov (1971: 
27-32), de exemplu, îl alege pe el pentru a-l comenta pe larg 
în cursul schiţei sale despre tendintele (pe atunci) curente 
din ( bio)semiotica modernă. 

Deosebit de originala Umweltforschung a lui Uexkull — 
pe care creatorul ei a văzut-o ca pe o teorie științifică anco- 
rată în intuiţiile 2 priori ale lui Kant — este cu adevărat o 
teorie fundamentală atît a proceselor semice (sau a semiozei), 
cît și a funcţiilor vitale. În plus, concepția lui utilizează simul- 
tan un model central — faimosul „ciclu funcţional“. Această 
diagramă simplă, deși nu liniară, prin care, după cum a obser- 
vat Lorenz (1971: 274), „este implicat un vast program de 
cercetare“, constituie în sine o teorie cibernetică a modelării 
atît de fundamentală, î încât evoluţia limbii nu poate fi sesi- 
zată fără ea. Ciclul său funcţional arată astfel: 

Termenul de Umwelt s-a dovedit deosebit de recalcitrant 
la traducere, deși „univers subiectiv“, „lume fenomenală“ 
și „autolume“ aproximează în grade diferite intenţia auto- 
rului. „Model“ îl redă însă în chip mai incisiv, mai ales din 
perspectiva profesiunii sale de credință potrivit căreia „fie- 
care subiect este constructorul Umwelt-ului său“ (Uexkull 
1982: 87). 

După cum a explicat cu maximă claritate Jacob (1982: 55), 
„orice organism e astfel echipat, încît să obțină o anumită per- 
cepţie a lumii exterioare. Fiecare specie trăiește astfel în pro- 
pria sa lume senzorială unică, faţă de care alte specii poti fi 
parţial sau total oarbe ... Ceea ce detectează un organism în 
artibientul său e totdeauna doar o parte din ceea ce există îm- 
prejur. Și această parte diferă în funcţie de organism.“ Lu- 
mea-așa-cum-este-percepută depinde crucial de senzoriul 
total al fiecărui organism și de felul în care creierul lui se 
integrează senzitiv cu evenimentele motrice. Dar resursele 
comportamentale incluse ale oricărui organism trebuie să 
fie aliniate în mod rezonabil cu modelul său de „realitate“ 
(Natur), adică cu sistemul de semne pe care e capabil să-l 
convoace sistemul său nervos — sau, dacă nu, va fi cu sigu- 
ranţă osîndit, prin selecţie naturală, la extincţie. 

Teoria bifazică a abordării/retragerii (zpproach/withdra- 
wal) propusă de Schneirla (1965) oferă un model minimal 
care trebuie să fi fost crucial pentru supraviețuirea tuturor 
tipurilor de animale, de la protozoare la primate (inclusiv oa- 
menii). Un atare model în miniatură — sau „modelito“, cum 
îl supranumește Chao (1962: 565) — necesită evident aproa- 
pe aceleași organe, dar este aplicat la două sisteme funcţional 
opuse, unul pentru ajungerea la hrană și la partenerii sexuali, 
celălalt pentru fuga de situaţiile primejdioase. Un postulat 
cheie al acestei teorii holistic opoziţionale A/W[A/R], luînd 
în calcul, efectiv, plasticitatea prin experiență, este că ea pune 
ciclic în legătură Innenwelt-ul fiecărui organism, „care cu- 
prinde“, după cum explică Lorenz (1971: 275), „structurile 

și/sau funcţiile corporale în întregul lor cu habitatul său ca- 
racteristic, Umgebung-ul sau Umwelt-ul observatorului“ 
(după Uexkuill 1909). 

Innenwelt-ul oricărui animal cuprinde un model — fie 
de un tip minimal A/R, fie de un soi mai elaborat — care este 
alcătuit dintr-o garnitură elementară de mai multe tipuri de 
semne non-verbale (elaborată variat de către Uexkull (1982: 
10-11] sub rubrici ca Ordnungszeichen, Inbaltszeichen, Lo- 
kalzeichen, Richtungszeichen, Wirkzeichen etc.). Numai la 
genul /Jomo au apărut semnele verbale. Alfel spus, numai 
hominizii posedă două repertorii de semne cu susținere mu- 
tuală, cel zoosemiotic non-verbal și cel antroposemiotic verbal. 
Acesta din urmă este sistemul de modelare pe care cercetă- 
torii ruși îl numesc primar, dar care, în fapt, este, din punct 
de vedere atât filogenetic cât și ontogenetic, secundar faţă de 
cel non-verbal; și, prin urmare, ceea ce ei numesc „secundar“ 
este în realitate o amplificare terțiară a celui dintîi. Congru- 
ența acestei paradigme amplificate cu faimosul model al lui 
Popper, Worlds 1-2-3 (vezi Eccles 1979), este neîndoioasă: 
Lumea 3 a lui Popper este lumea culturii; Lumea 2, „cealaltă 
lume exclusiv umană“ (Eccles 1979: 115-116), cuprinde ex- 
plicit limba și se dezvoltă împreună cu prima „într-un soi de 
interacţiune simbiotică“ ; și Lumea 1 este întreaga lume ma- 
terială a cosmosului, organică și anorganică deopotrivă, in- 
clusiv mașinile și tot ce ţine de biologie. 


Limba ca sistem de modelare 


Cea mai timpurie specie cunoscută a genului /7omo este for- 
ma pe care Louis Leaky a numit-o babil;s, descrisă pentru 
prima oară în 1964 și considerată acum ca o formă africană 
efemeră de tranziţie, de acum vreo două milioane de ani, mai 
veche decît toate celelalte specii hominide ulterioare. Cu o 
capacitate craniană de 600-800 cm?, această creatură ances- 
trală trebuie să fi avut instalat în creier un dispozitiv mut de 
modelare verbală, incapabil însă a-l codifica în vorbire li- 

niară articulată. Limba se numără, în fapt, printre marcatorii 
săi esenţiali (în conjuncţie cu pietre de prundiș așchiate și mă- 
nunchiuri de oase de animale care demonstrează acţiuni de 
tăiere și rupere deliberate). 

Succesul evolutiv allui FI. pabil;s este coroborat de foar- 
te fugitiva apariţie, cu vreo cinci sute de mii de ani mai tîrziu, 
a speciei următoare, [H. erectus, cu un volum cranian de 
800- 1200 cm; această realizare expeditivă se datorează fără 
doar și poate competenţei lingvistice a speciei, manifestate 
tot indirect prin posesia unor truse de unelte de concepţie 
standardizată, de utilizarea focului și de rapida sa răspîndire 
globală. 

Debutînd acum vreo trei sute de mii de ani, din specia 
erectus s-a dezvoltat o formă arhaică de FI. sapiens, cu o creș- 
tere a capacităţii cutiei craniene de pînă la 1400 cm? și multe 
alte noutăţi complementare. Putem conchide în mod rezo- 
nabil că acest om premodern avea deja capacitatea de a coda 
limba sub forma vorbirii și abilitatea concomitentă de a o de- 
coda la celălalt capăt al buclei comunicaţionale. F. sapiens 
a apărut acum vreo patruzeci de mii de ani, avînd creiere în 
medie de 1500 cm?. 

Punctele cardinale ale acestui scurt scenariu sînt două: 
limba s-a dezvoltat ca o adaptare, în timp ce vorbirea s-a dez- 
voltat din limbă ca o „exaptare“ derivată, de-a lungul unei 
perioade succesive de aproximativ două milioane de ani. Se 
cuvine ca aceste propoziţii gemelare să fie deslușite prin re- 
ferirea la o sugestie făcută de Gould și Vrba (1982). Autorii 
subliniază distincţia dintre geneza istorică și utilitatea cu- 
rentă, sugerînd că trăsăturile caracteristice care s-au dezvoltat 
(sau nu) din alte uzuri pot ajunge mai tîrziu să fie cooptate 
în virtutea rolului lor curent. Prima operaţie se numește în 
mod obișnuit adaptare; pentru cea din urmă, ei propun o 
nouă denumire, exaptare. 

În consecință, limbile — care constau dintr-un set de tră- 
sături ce promovează adecvarea — pot fi gîndite cel mai bine 

ca urmări ale unui proces de construcţie prin selecţie în per- 
spectiva funcţiei cognitive de modelare și nicidecum, după 
cum au insistat în egală măsură filozoful Popper și lingvistul 
Chomsky,î în perspectiva funcţiei de comunicare prin schimb 
de mesaje. Aceasta din urmă a fostî întreținută în mod curent 
prin mesaje non-verbale, ca în cazul animalelor, după cum 
continuă să fie și azi în contextul majorităţii interacțiunilor 
umane. 

Cîteva milioane de ani mai tîrziu, limba a ajuns să fie însă 
„exaptată“ pentru comunicare, mai întîi sub forma vorbirii 
(iar apoi a scrisului ș.a.m.d.). Acest interval de timp relativ 
scurt a fost necesar pentru o ajustare mutuală plauzibilă a 
capacităţii de codare cu cea de decodare, dar, deoarece com- 
prehensiunea mutuală absolută rămîne o ţintă îndepărtată, 
sistemul continuă să fie fin acordat și reglat în funcţie de ele. 
Gould și Vrba (1982: 13) dau numeroase exemple interesante 
de procese biologice comparabile, insistînd asupra faptului 
că utilitatea curentă nu presupune nici un fel de implicaţie 
automată referitoare la originea istorică și încheind cu ob- 
servaţia empirică potrivit căreia „mai tot ce face creierul acum 
pentru a ne spori potenţialul de supravieţuire se află în dome- 
niul exaptării“. Viciul comun al mai tuturor raționamentelor 
evoluționiste — inferenţa genezei istorice din utilitatea cu- 
rentă — a contaminat în chip frapant virtualmente întreaga 
muncă de cercetare din secolul al XIX-lea și chiar foarte re- 
cent a semănat confuzie în problema originii limbii, care s-a 
dovedit în consecinţă refractară la majoritatea anchetelor ba- 
zate pe principii nebiologice. 

Interesant este că în celălalt domeniu universal al mode- 
[ării umane unde comunicarea non-verbală — sau, așa cum 
o denumeşte Bullowa (1979: 9-10), „extra-verbală“ — are 
prioritate exclusivă asupra limbii, și anume, în ontogeneză, 
trăsătura viciantă identică — cu alte cuvinte, „deprinderea 
noastră de a crede că comunicarea constă îndeosebi din 

limbă“ — „a întîrziat studierea celei mai timpurii comunicări 
umane“. 


Observaţii concluzive 


După cum ne-a învăţat Peirce (1: 538): „Orice gînd este un 
semn“, dar după cum tot ela scris: „Gîndirea nu doar se află 
în lumea organică, ci ea se și dezvoltă acolo“ (5: 551). Orice 
model mental este, desigur, și un semn, iar modelarea nu este 
O caracteristică indispensabilă doar a lumii umane, ci ea este 
atotprezentă în întreaga lume organică, unde de fapt s-a dez- 
voltat. Acele milieu exterieur şi milieu interieur ale animalelor, 
ca și legăturile cu feedback dintre ele, sînt create și susţinute 
de asemenea modele. Modelul în acest sens general este opro- 
ducţie semiotică cu postulate și reguli atent enunțate pentru 
operaţiile biologice și logice. 

Faptul e la fel de adevărat în cazul albinelor (Peirce 5: 551), 
ca şi în cazul vastelor modele ale universului datorate lui Isaac 
Newton şi Albert Einstein. Einstein și-a construit modelul 
din semne non-verbale, „de tip vizual și, unele, de tip muscu- 
lar“, și a trudit îndelung și din greu „abia î într-un stadiu se- 
cund“ ca să- și transmute creația în „cuvinte convenționale 
și alte semne“, astfel încît să o poată comunica altora. „Cu- 
vintele sau limba, așa cum sînt ele scrise sau rostite“, scria 
Einstein într-o scrisoare către Hadamard (1945: 142-143), 
„nu par a juca nici un rol în mecanismul gîndirii mele. En- 
tităţile fizice care par a servi ca elemente în gîndire sînt anu- 
mite semne și unele imagini mai mult sau mai puţin clare care 
pot fi « voit » reproduse și combinate.“ 

După cum am văzut pe tot parcursul acestei cărți, mo- 
delele non-verbale, relativ simple, pe care le trăiesc animalele 
şi le folosesc și sugarii umani normali sînt reprezentări mai 
mult sau mai puţin pliabile care, după cum am văzut, trebuie 
să se ajusteze „realităţii“ suficient de bine pentru a tinde să 
le asigure supraviețuirea în propria lor nișă ecologică (ex- 
presie etologică ce se referă, în limbaj semiotic, la Umavelt-ul 

așa cum e văzut de către un observator al subiectului exa- 
minat). O astfel de modelare „de sus în jos“ (top-down), ca 
să folosim o expresie curentă împrumutată din științele cog- 
nitive, poate să persiste și să devină foarte sofisticată tocmai 
în viaţa adultă a unor indivizi excepţional înzestrați, așa cum 
reiese din mărturia lui Einstein sau după ceea ce știm despre 
abilitățile lui Mozart sau Picasso de a-și modela în cap com- 
poziţii sonore sau vizuale complicate înainte de a le transcrie 
pe hîrtie sau pînză. Acest tip de modelare non-verbală este 
într-adevăr primar, atît în sens filogenetic, cât și ontogenetic. 

Limba însăși este, la drept vorbind, un sistem de mode- 
lare secundar, în virtutea faptului aproape singular că ea în- 
corporează o componentă sintactică (întrucît în sistemele 
zoosemiotice nu există, după câte știm, altă asemenea com- 
ponentă, deși această trăsătură abundă în sistemele endose- 
miotice, precum codul genetic, codul imunologic, codul 
metabolic și codul neural). Sintaxa face cu putinţă ca homi- 
nizii nu numai să-și reprezinte „realitatea“ imediată (în sensul 
discutat mai sus), ci și, exclusiv printre animale, să elaboreze 
un număr indefinit de lumi posibile. 

Așa se face că omenirea e capabilă să făurească sisteme 
de modelare terțiare de tipul pe care Bonner (1980: 186), de 
pildă, îl numește „cultură adevărată“, necesitînd „un sistem 
de reprezentare a tuturor subtilităților limbii“, în contrast 
cu „cultura nonumană“, și să producă astfel ceea ce grupul 
de la Moscova-Tartu a numit în mod tradiţional un „al doi- 
lea sistem de modelare“. Tocmai la acest nivel, redefinit acum 
ca terțiar, asamblajele de semne non-verbale și verbale se ames- 
tecă în modelarea cea mai creatoare pe care a dezvoltat-o na- 
tura pînă în prezent. 


GLOSAR 


Glosarul de mai jos conţine principalii termeni tehnici uti- 
lizaţi în cartea de faţă. 


Abducţie: operaţie de formare a unui nou concept pe baza 
unui concept existent perceput ca avînd ceva în comun 
cu el 

Adaptor: manifestare corporală care indică sau satisface o 
anumită stare sau nevoie emoţională: de ex., scărpinatul 
în cap în situaţii de perplexitate, frecatul pe frunte cînd 
ești neliniștit 

Afișaj afectiv: mișcări ale mîinilor și expresii faciale care co- 
munică o semnificaţie emoţională 

Aliteraţie: repetarea consoanelor iniţiale sau a altor carac- 
teristici ale cuvintelor 

Antroposemioză: semioza la oameni 

Artefact : obiect produs sau modelat prin dibăcia omului, în 
special unealtă, armă sau podoabă de interes arheologic 
sau istoric 


Biosemiotică: ramură a semioticii care își propune studierea 
semiozei, modelării și reprezentării la toate formele de 
viaţă 


Canal: mijlocul fizic prin care este transmis un semnal sau 
un mesaj 

Cod: sistem de elemente semnificante care poate fi desfă- 
șurat pentru a reprezenta tipuri de fenomene în moda- 
lităţi specifice 

Codificare: utilizare a unui cod în scopul producerii unor 
forme 

Coevoluţie: teoria sociobiologică potrivit căreia genele și 
cultura se dezvoltă în tandem 

Comunicaţie/comunicare: capacitatea de a participa împre- 
ună cu alte organisme la receptarea și prelucrarea unor 
tipuri specifice de semnale 

Concept: formă mentală 

Concept abstract: formă mentală al cărui referent extern nu 
poate fi demonstrat sau observat nemijlocit 

Concept concret: formă mentală al cărei referent extern este 
demonstrabil și observabil în mod nemijlocit 

Concept subordonat: concept necesar în scopuri subordonate 

Concept supraordonat: concept cu funcţie referenţială de 
înaltă generalitate 

Conotat [connotatum]: semnificaţia extinsă a unei forme 

Conotaţie: extensie a unei forme asupra unui nou domeniu 
semnificativ care substituie prin implicație trăsăturile for- 
mei respective 

Context: situaţie — fizică, psihologică și socială — în care 
obișnuiește să apară sau la care trimite o formă 

Cultură: sistemul de existență cotidiană care este coagulat 
de o ordine semnficativă (semne, coduri, texte, forme co- 
nectoare) 


Decodificare : utilizarea unui cod pentru a descifra forme 

Deixis: proces de trimitere la ceva prin arătare sau specificare 
a acestui ceva într-un fel sau altul 

Deixis personal: operaţie de trimitere la relaţiile care există 
între participanții la o situaţie 

Deixis spațial: operaţie de trimitere la amplasările spaţiale 
ale referenților 

Deixis temporal: operaţie de trimitere la relaţiile temporale 
care există între lucruri și evenimente 

Denotat/denotatum: semnificatul inițial al unui semn 

Denotaţie : semnificaţie iniţială, sau intensională, captată de 
o formă 

Diacronicitate : schimbare ca formă în timp 

Domeniu referenţial: clasă de obiecte, evenimente, sentimente, 
idei etc., reprezentată printr-o formă 


Embleme: gesturi care traduc nemijlocit cuvinte sau ex- 
presii: de ex., semnul „Okay“ ( „perfect“, „de acord“), 
semnul „Vino încoace“ 

Extensionalitate : procesul de extindere a constituţiei fizice 
sau a semnificației formelor 


Fetiş: obiect despre care se crede că are puteri magice sau 
spirituale sau care poate provoca excitație sexuală 

Filogeneză: dezvoltarea tuturor abilităţilor semiozice (iconi- 
citate, simbolism, limbaj etc.) la specia umană 

Fitosemiotică: studiul semiozei la plante 

Fitosemioză: semioza la plante 

Flexiune: variaţii sau schimbări pe care le suferă cuvintele 
pentru a indica propriile relaţii cu alte cuvinte 

Fonem: unitate minimală de sunet într-o limbă care permite 
utilizatorilor să diferenţieze semnificaţiile cuvintelor 

Formă: imagine mentală sau reprezentare externă a ceva 

Formă exteriorizată: formă destinată să ţină locul cuiva/a ceva 

Formă naturală: formă produsă de natură 


Gest/gesticulaţie : folosirea milinilor și, într-o mai mică mă- 
sură, a capului pentru a produce forme corporale de toate 
tipurile 


Hartă: reprezentare, de obicei pe o suprafață plană, a unei 
regiuni terestre 

Icon: formă semică ce își simulează într-un fel sau altul re- 
ferentul 

Iconicitate: operaţie de reprezentare a referenţilor prin for- 
me iconice 

Imagine mentală: planul mental a ceva (format, sunet etc.) 

Impuls [drive]: pornire înnăscută care le informează pe ani- 
male cînd să migreze, cînd (şi cum) să iniţieze ritualul 
nupţial, cînd să-și hrănească puii etc. 

Index: formă semică ce stabilește o contiguitate cu referentul 
său (arătîndu-l, indicîndu-i relaţia cu alte lucruri etc.) 

Indexicalitate : operaţie de reprezentare a unor referenți prin 
semne indexicale 

Inducţie: operaţie de derivare a unui concept din fapte sau 
împrejurări particulare 

Innenwelt: lumea experienţelor interne ale unei specii 

Intertextualitate: referenţi prezenţi într-un text și care fac 
aluzie la referenți din alte texte 


Învăţare programată: abilitatea unei specii de a învăţa nu- 
mai acele lucruri care sînt relevante pentru nevoile sale 
vitale 


Limbă: semioză și reprezentare verbală 


Medii artefactuale: medii precum cărțile, picturile, sculptu- 
rile, scrisorile etc. produse de oameni în scopul de a trans- 
mite mesaje 

Medii naturale: mijloace naturale de comunicare, precum 
vocea (vorbirea), faţa (expresiile) și corpul (gesticulatie, 
postură etc.) 

Mediu: mijloc tehnic sau fizic prin care se transmite un mesaj 

Metonimie: utilizarea unei entităţi pentru a trimite la alta 
care are legătură cu ea 

Mimesis: producere intenţională de forme într-o manieră 
simulativă; într-o frază, simulare intenţională (voluntară) 

Mit: orice poveste sau naraţie care urmărește să explice ori- 
ginea a ceva 

Mitologie: studiul miturilor 

Mod: manieră în care este codificată o formă (vizuală, au- 
ditivă etc.) 

Model: formă care a fost imaginată sau exteriorizată (prin- 
tr-un mediu fizic) pentru a ţine locul unui obiect, eveni- 
ment, sentiment etc. 

Model artificial: model produs artificial, adică intenţiona, 
de către un om 

Model intern: formă mentală, imagine mentală 

Model primar: formă simulativă (icon) 

Model secundar: extensie a formei fizice sau a semnificației 
unui simulacru sau ale unei forme indexicale 

Model terțiar: formă inventată simbolic 

Modelare: abilitatea înnăscută de a produce forme pentru 
a reprezenta obiecte, evenimente, sentimente, acţiuni, Si- 
tuaţii și idei percepute ca avînd o semnificaţie, un scop 
sau O funcţie utilă anume 

Modelare conotativă extensională: procesul de extindere a 
semnificaţiilor formelor primare în scopul de a cuprinde 
semnificaţiile conotative 

Modelare extensională: extensia unor modele primare deo- 
potrivă morfologic și conotativ în vederea altor utilizări 
reprezentaţionale 


Naraţie: ceva spus sau scris, precum o relatare, o povestire, 
o poveste 

Narator: cel care spune naraţia 

Nume: formă care identifică o fiinţă umană sau, prin exten- 
sie conotativă, un animal, un obiect (precum un produs 
comercial) sau un eveniment (precum un uragan) 


Onomastică: studiul numelor 
Onomatopee: iconicitate verbală (pic-pic, bum etc.) 

Opoziţie: operaţie prin care se diferenţiază formele printr-o 
schimbare minimală a semnificanților lor 

Opoziţie binară: diferență minimă între două forme 

Osmoză: producţie spontană a unei forme simulative ca re- 
acţie la un stimul sau o nevoie oarecare 


Paradigmaticitate : proprietate diferenţiatoare a formelor 

Primitate [firstness): cea dintii strategie de cunoaștere a unui 
obiect prin simţuri 

Principiul modelării : principiu care susţine că reprezentarea 
este de facto o operaţie de modelare 

Program motor: circuit autonom capabil să dirijeze mișcările 
coordonate ale multor mușchi diferiți în vederea îndepli- 
nirii unei sarcini 


Referent: obiect, eveniment, sentiment, idee etc. care e re- 
prezentat printr-o formă 

Regulator: gesticulaţie care reglează vorbirea unui interlo- 
cutor: de ex., mișcările miinilor care indică Circulaţi, 
Încetiniţi etc. 

Reprezentare: operaţie prin care se atribuie o formă unui 
referent oarecare 

Roman: naraţie ficțională în proză, de o lungime apreciabilă, 
avînd în mod tipic o intrigă care este desfășurată prin 
acţiunile, vorbirea și reflecțiile personajelor 


Secunditate [secondness): abilitate de a trimite la obiecte prin 
indicație sau referinţă verbală 

Semiotică: doctrina semnelor 

Semioză: capacitatea unei specii de a produce și înţelege 
tipurile specifice de modele care-i sînt necesare pentru 
prelucrarea și codificarea în manieră proprie a intrării 
perceptuale 

Semn: ceva care stă în locul a altceva 

Semn convențional: semn care nu are nici o legătură evidentă 
cu nici o caracteristică perceptibilă a referentului său 

Semnal: semn care, în mod natural sau convenţional (artifi- 
cial) declanșează o reacţie din partea unui receptor 

Semnificant: parte a unui semn care face trimiterea (forma) 

Semnificat: parte a unui semn la care se face trimiterea (refe- 
rentul) 

Semnificație: concept particular reliefat de o formă repre- 
zentaţională specifică 

Semnificație: relaţie care se stabilește între o formă și refe- 
rentul ei 

Simbol: semn care stă arbitrar sau convenţional în locul refe- 
rentului său 

Simbolicitate : operaţia de reprezentare a referenților cu for- 
me simbolice 

Simbolism: semnificaţie simbolică în general 

Simptom: semn natural care alertează un organism de pre- 
zenţa unor stări modificate în corpul său 

Simulacru: formă simulată 

Sincronicitate: se referă la faptul că formele sînt construite 
într-un punct dat în timp și pentru un scop sau o func- 
ţie particulare 

Sindrom: configuraţie de simptome cu un denotat fix 

Sintagmaticitate: proprietate combinatorie a formelor 

Sintaxă: structură sintagmatică în limbă 

Sistem de modelare primar: abilitate instinctivă de a modela 
proprietăţile sensibile ale lucrurilor (adică proprietăţile 
care pot fi simțite) 

Sistem de modelare secundar: sistem care ţine cont de indi- 
caţia sau extensia formelor 

Sistem de modelare terțiar: sistem de modelare care susţine 
modelarea puternic abstractă bazată pe simboluri 

Stil cognitiv: modalitatea particulară în care sînt prelucrate 
informaţia și cunoștințele 

Stimul semic (declanșator): indicație care dă posibilitate ani:- 
malelor să recunoască un referent critic atunci cînd îl în- 
tîlnesc pentru prima oară 

Structură: orice aspect repetabil sau predictibil al modelelor 

Structuralism : abordare în semiotică ce privește semnele ca 
pe niște reflexe ale structurilor intelectuale și emoţionale 
în psihismul uman 


Teoria sistemelor de modelare: teorie ce afirmă prezenţa unor 
sisteme de modelare specio-specifice care permit unei 
specii să producă formele necesare ei pentru a înțelege 
lumea într-o manieră proprie 

Terţitate (thirdness): formă abstractă de cunoaștere 

Text: ceva coagulat pentru a reprezenta referenţi complecși 
(neunitari) 

Transmisie: expedierea și receptarea mesajelor 

Trăsătură distinctivă: element minimal care alcătuiește o for- 
mă și care, singur sau în combinaţie cu alte trăsături dis- 
tinctive, servește la diferenţierea semnificației sale de alte 
forme 


Umwelt: domeniu pe care o specie este capabilă să-l mo- 
deleze (lumea exterioară a experienţei la care are acces 
o specie) 


Vorbire: limbaj exprimat 


Zoosemiotică: studiul semiozei la animale 
Zoosemioză: semioză la animale 

